id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
fc6c0606-9171-4d27-a63a-aacc307f1a6c | រដ្ឋបាលស្រុកកោះធំ ស្នើឲ្យផ្អាកអាជីវកម្ម គ្រប់ប្រភេទ ជាបណ្ដោះអាសន្ន ដើម្បីទប់ស្កាត់ ការចម្លងកូវីដ១៩ ក្នុងសហគមន៍ | ការស្នើនេះធ្វើឡើងបន្ទាប់ពី មួយរយៈចុងក្រោយនេះនៅស្រុកកោះធំ ខេត្តកណ្ដាល មានអ្នកឆ្លងជំងឺកូវីដ១៩ជាច្រើន ជាក់ស្ដែងនៅថ្ងៃទី១៥ មីនា នៅស្រុកនេះមានអ្នកឆ្លង រហូតដល់ ៦៤នាក់ ដែលជាតួលេខខ្ពស់ជាងគេ បើប្រៀបធៀបជាមួយខេត្តដទៃទៀត ។ ដោយឡែកនៅថ្ងៃទី១៦ មីនាវិញនៅស្រុកនេះក៏មានអ្នកឆ្លង ២២នាក់ផងដែរ ។ យោងតាមសេចក្ដីជូនដំណឹង របស់រដ្ឋបាលស្រុកកោះធំ កាលពីថ្ងៃទី១៦ មីនាបានឲ្យដឹងថា ។ ជាមួយគ្នានេះ អាជ្ញាធរស្រុក ក៏បានអំពាវនាវឲ្យបងប្អូនប្រជាពលរដ្ឋមេត្តា យកចិត្តទុកដាក់អនុវត្តនូវវិធានការ របស់ក្រសួងសុខាភិបាល និងអនុវត្តតាមអនុសាសន៍ របស់សម្តេចតេជោនាយករដ្ឋមន្ត្រី ៣កុំ ៣ការពារ ក្នុងការចូលរួមទប់ស្កាត់ការ រីករាលដាលជំងឺកូវីដ១៩ ឱ្យបានខ្ជាប់ខ្ជួន ។ សូមរំលឹកថា គិតត្រឹមថ្ងៃទី១៧ មីនានេះ នៅកម្ពុជាមានអ្នកឆ្លងជំងឺកូវីដ១៩ សរុប ១៥០៥នាក់ ក្នុងនោះមានអ្នកជាសះស្បើយ ៨៤០នាក់ អ្នកកំពុងព្យាបាល ៦៦២នាក់ និងមានអ្នកស្លាប់ម្នាក់ ៕ | 2021-03-17T22:07:00+07:00 | dap-news.com | https://dap-news.com/national/2021/03/17/127681/ |
d4c94fea-d318-40bb-bf28-5f294120d0c3 | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែនផ្តល់ គ្រឿងបរិភោគ និងថវិកា៥លានរៀល ដល់ក្រុមគ្រួសារសព លោក ឡៅ វណ្ណា ទទួលមរណភាព ដោយជំងឺកូវីដ១៩ | ស្ថិតក្នុងសមានទុក្ខដ៏ក្រៀមក្រំនេះ លោក អ៊ុយ សំអាត នាយកនាយកដ្ឋាន គ្រប់គ្រងគ្រោះមហន្តរាយ កាកបាទក្រហមកម្ពុជា បានពាំនាំនូវការរំលែកទុក្ខ យ៉ាងក្រៀមក្រំពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងសូមបួងសួងដល់វិញ្ញាណក្ខន្ធសព បានទៅកាន់សុគតិភពកុំបីឃ្លៀងឃ្លាតឡើយ។ ជាមួយគ្នានេះ លោកបានលើកទឹកចិត្តដល់ភរិយា នៃសពត្រូវមានស្មារតីរឹងប៉ឹង ខិតខំតស៊ូ ដើម្បីជីវភាពគ្រួសារ និងអនាគតរបស់កូនៗ។ អំណោយផ្តល់ជូននេះរួមមាន ៖ អង្ករ ១០០គីឡូក្រាម, មី៥កេស, ត្រីខ៥០កំប៉ុង, ទឹកក្រូច៥កេស និងថវិកាចំនួន ៥លានរៀល ៕ | 2021-03-17T21:22:00+07:00 | dap-news.com | https://dap-news.com/national/2021/03/17/127671/ |
a5c090e2-fdad-4444-85c9-ad5c2fda0101 | ទោះចាក់វ៉ាក់សាំងលើកទី២រួចហើយក្តី ក៏មន្រ្តីយោធាម្នាក់នេះនៅតែឆ្លងកូវីដ១៩ | យោងតាមការបញ្ជាក់នៅលើគណនីហ្វេសប៊ុក BTV Cambodia នារសៀលថ្ងៃទី១៧ ខែមីនា ឆ្នាំ២០២១ នេះ បានឲ្យដឹងថា សម្តេចពិជ័យសេនា ទៀ បាញ់ ថ្លែងថា មន្រ្តីយោធាម្នាក់ទៀតបានឆ្លងកូវីដ១៩ បើទោះបីជាបានចាក់វ៉ាក់សាំងលើកទី២រួចហើយក្តី ដូច្នេះ សម្តេចបានអំពាវនាវដល់កងទ័ពទាំងអស់មានការប្រុងប្រយ័ត្នបន្ថែមទៀត ដោយត្រូវអនុវត្តឲ្យបានមួយរយភាគរយ ចំពោះវិធានការរបស់ក្រសួងសុខាភិបាល ខណៈបំពេញការងារនោះ៕ | 2021-03-17T21:04:12+07:00 | kbnnews.com | https://kbn.news/archives/212063 |
6cfdd753-5c2f-4814-9cb5-3f4c94e6662d | តំណាងទេសរដ្ឋមន្ត្រី ស៊ុន ចាន់ថុល នាំយកអំណោយជូនគណបក្សប្រជាជនកម្ពុជា ស្រុកកោះធំ ដើម្បីរួមចំណែកប្រយុទ្ធប្រឆាំងនឹងជំងឺកូវីដ-១៩ | លោក ស៊ុយ សាន រដ្ឋលេខាធិការក្រសួងសាធារណការ និងដឹកជញ្ជូន តំណាងលោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន និងជាប្រធានក្រុមការងាររាជរដ្ឋាភិបាលចុះមូលដ្ឋានស្រុកកោះធំ នាព្រឹកថ្ងៃទី១៧ ខែមីនា ឆ្នាំ២០២១នេះ បានដឹកនាំក្រុមការងារនាំយកគ្រឿងឧបភោគ បរិភោគនិងសម្ភារៈប្រើប្រាស់ ប្រគល់ជូនគណបក្សប្រជាជនកម្ពុជាស្រុកកោះធំ ខេត្តកណ្ដាល ដើម្បីរួមចំណែកក្នុងការប្រយុទ្ធប្រឆាំងនឹងជំងឺកូវីដ-១៩។ គ្រឿងឧបភោគបរិភោគ និងសម្ភារៈដែលត្រូវបាននាំយកប្រគល់ជូននោះរួមមាន៖ អង្ករចំនួន៥តោន មី ២០កេសធំ ត្រីខ ២០កេសធំ ម៉ាស់ ៥កេស (ស្មើនឹង ១២,៥០០ម៉ាស់) ទឹកសុទ្ធចំនួន៣០កេស និងទឹកអាល់កុលលាងដៃចំនួន៥០កាន (ក្នុងមួយកានមានចំណុះ៣០លីត្រ)។ សូមរម្លឹកថា រាជរដ្ឋាភិបាលក្រោមការដឹកនាំប្រកបដោយគតិបណ្ឌិតរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ព្រមទាំងថ្នាក់ដឹកនាំគ្រប់ជាន់ថ្នាក់ មិនបាន ព្រងើយកន្តើយឬធ្វេសប្រហែសទេ ពោលគឺនៅតែមានការគិតគូរយកចិត្តទុកដាក់បន្ត តាមរយៈការអប់រំផ្សព្វផ្សាយយ៉ាងទូលំទូលាយ ដើម្បីឱ្យប្រជាពលរដ្ឋគ្រប់មជ្ឈដ្ឋាន បានជ្រួតជ្រាប និងចូលរួមក្នុងការបញ្ចៀសពីជំងឺដ៏កាចសាហាវនេះ៕ | 2021-03-17T20:48:00+07:00 | freshnewsasia.com | https://m.freshnewsasia.com/index.php/en/localnews/189987-2021-03-17-06-48-07.html |
0ce28151-1e31-4ed2-8d25-5b50015540e1 | ក្ដៅៗ! ទីបំផុត ឆន សុវណ្ណារាជ ទទួលបានលទ្ធផលតេស្តជំងឺកូវីដ១៩ ច្បាស់ការហើយ | តារាចម្រៀង ឆន សុវណ្ណារាជ បានបញ្ជាក់មុននេះថា លទ្ធផលចុងក្រោយនៃការធ្វើតេស្តរកមេរោគកូវីដ១៩ របស់លោក គឺបង្ហាញថា លោកគ្មានវិជ្ជមានជំងឺកាចសាហាវមួយនេះឡើយ ។ នៅក្នុងសាររបស់លោកបានឲ្យដឹងយ៉ាងដូច្នេះថា « ទឹកដោះម្តាយថ្លៃ អរគុណគុណបុណ្យនឹងបារមីវត្ថុស័ក្តសិទ្ធតាមថែរក្សារកូនចៅ លិទ្ធផលធ្វើតេសលើកទី៣ ចុងក្រោយរបស់ខ្ញុំនោះគឺ អវិជ្ជមាន Negative បញ្ជាក់ថាខ្ញុំមិនមានមេរោគកូវិដ១៩នោះទេ ខ្ញុំឆ្លងផុតហើយ អរគុណណាស់សំរាប់ការជូនពរពីបងប្អូនទាំងអស់គ្នាខ្លាំងណាស់ តែខ្ញុំបាទនៅតែបន្តធ្វើចត្តាឡីស័ក្តអោយគ្រប់ចំនួន១៤ថ្ងៃដដែល សូមមេត្តាការពារដោយប្រុងប្រយ័ត្នបំផុតទាំងអស់គ្នាណា តាមការណែនាំរបស់សម្តេចពុក ៣កុំ ៣ការពារ» ៕ | 2021-03-17T20:47:59+07:00 | kbnnews.com | https://kbn.news/archives/212056 |
0ce3d981-baf3-49c3-af2c-203ee4311f3c | ផលវិបាកនៃជំងឺលើសសម្ពាធឈាម! | ជំងឺលើសសម្ពាធឈាមជាបញ្ហាចម្បងមួយសម្រាប់សុខភាពសាធារណៈរបស់ប្រជាជនកម្ពុជា ដែលជាទូទៅវាជាមូលហេតុចម្បង ដែលតម្រូវឲ្យអ្នកជំងឺមកជួបគ្រូពេទ្យ។ ជំងឺលើសសម្ពាធឈាមអាចបង្កនូវផលវិបាកជាច្រើន ដែលអាចប៉ះពាល់ដល់ប្រព័ន្ធប្រសាទខួរក្បាល បេះដូង សរសៃឈាម និងតម្រងនោម។ ក) តើអ្វីទៅជាជំងឺលើសសម្ពាធឈាម? ជំងឺលើសសម្ពាធឈាមត្រូវបានធ្វើរោគវិនិច្ឆ័យដោយគ្រូពេទ្យ ហើយត្រូវបានបែងចែកសម្ពាធឈាមទៅតាមចំណាត់ថ្នាក់ ដូចតទៅ: សម្ពាធឈាមនៅពេល Systole (mmHg) – សម្ពាធឈាមធម្មតា តូចជាង ១២០ – ជិតលើសសម្ពាធឈាម ចាប់ពី ១២០-១៣៩ – លើសសម្ពាធឈាមដំណាក់កាលទី១ ចាប់ពី ១៤០-១៥៩ – លើសសម្ពាធឈាមដំណាក់កាលទី២ ធំជាង ១៦០ សម្ពាធឈាមនៅពេល Diastole (mmHg) – សម្ពាធឈាមធម្មតា តូចជាង៨០ – ជិតលើសសម្ពាធឈាម ចាប់ពី ៨០-៨៩ – លើសសម្ពាធឈាមដំណាក់កាលទី១ ចាប់ពី ៩០-៩៩ – លើសសម្ពាធឈាមដំណាក់កាលទី២ ធំជាង ១០០ ខ) មូលហេតុដែលបង្កឲ្យមានជំងឺលើសសម្ពាធឈាម៖ ក្នុងចំណោមអ្នកជំងឺលើសសម្ពាធឈាម ប្រហែលជា៩០ភាគរយ យើងពុំអាចរកឃើញពីមូលហេតុបង្កនៅឡើយទេ (Hypertension artérielle essentielle ou primitive) តែមានប្រហែលជា១០ភាគរយប៉ុណ្ណោះ ដែលមានមូលហេតុបង្កច្បាស់លាស់ ដែលនៅក្នុងនោះរួមមាន៖ – ការប្រើប្រាស់ថ្នាំបំបាត់ការឈឺចាប់ប្រភេទ AINS, Corticoïdes – ជំងឺ Cushing (Maladie de Cushing) – ជំងឺដុំក្រពេញលើតម្រងនោម (Phéochromocytose) – ជំងឺដុំគីសច្រើននៅតម្រងនោម (Polykystose rénale) – ជំងឺលើសសម្ពាធឈាមដោយសារសរសៃឈាមតម្រងនោម (Hypertension artérielle rénovasculaire) – ជំងឺត្បៀតសរសៃឈាមអាអក (Coartation aortique) – ជំងឺសរសៃឈាមអាអក (Maladie aortique) គ) រោគសញ្ញានៃជំងឺលើសសម្ពាធឈាម ជាទូទៅជំងឺលើសសម្ពាធឈាមមិនមានរោគសញ្ញាអ្វីអោយច្បាស់លាស់ទេ តែភាគច្រើននៃរោគសញ្ញា ស្តែងចេញជាផលវិបាកនៃជំងឺនោះ។ ឃ) ផលវិបាកនៃជំងឺលើសសម្ពាធឈាម ១) ការប៉ះពាល់ទៅលើបេះដូង៖ ជំងឺលើសសម្ពាធឈាម គឺជាកត្តាដែលបង្កអោយមានកំណកខ្លាញ់នៅក្នុងសរសៃឈាមបេះដូង (athérome) ដែលអាចបណ្ដាលឲ្យមានជំងឺស្ទះសរសៃឈាមបេះដូង (cardiopathie ischémique)។ ជំងឺនេះក៏ជាកត្តាធ្វើឲ្យសាច់ដុំបេះដូងឡើងក្រាស់ (Hypertrophie ventriculaire gauche) ដែលជាកត្តាមួយ ធ្វើឲ្យសាច់ដុំបេះដូងត្រូវការអុកស៊ីសែនលើសពីធម្មតា ដែលបណ្ដាលឲ្យមានជំងឺបេះដូងកាន់តែធ្ងន់ធ្ងរ។ រោគសញ្ញាដែលស្ដែងចេញមានដូចជា៖ – ឈឺទ្រូងចាក់មក ក ឬដើមដៃឆ្វេង (Angine de poitrine) – ហត់នៅពេលធ្វើការងារប្រចាំថ្ងៃ ឬក៏ហត់នៅពេលសម្រាក ២) ការប៉ះពាល់ទៅលើសរសៃឈាម៖ ជំងឺលើសសម្ពាធឈាមបង្កអោយមាន – កំណកខ្លាញ់នៅក្នុងសរសៃឈាម (arthérome) – ការរីកប៉ោងធំនៃសរសៃឈាម (Anévrysmes) – ការបែកនូវសរសៃឈាមធំ (dissections aortiques) – ការស្ទះសរសៃឈាមនៅជើង (artériopathie oblitérante des membres inférieurs) ដែលស្ដែងចេញឲ្យថមថយនៅចម្ងាយដើររបស់អ្នកជំងឺ (claudication intermittente) ៣) ការប៉ះពាល់ទៅលើប្រព័ន្ធប្រសាទ៖ ជំងឺលើសសម្ពាធឈាម អាចបង្កឲ្យមានជាជំងឺស្ទះសរសៃឈាមខួរក្បាល ឬបែកសរសៃឈាមនៅខួរក្បាល (Accident vasculaire cérébral ischémique ou hémorragique) ដែលរោគសញ្ញា ស្ដែងចេញដោយអ្នកជំងឺទន់ដៃទន់ជើង ឬមួយចំហៀងខ្លួន និយាយមិនច្បាស់ ឈឺក្បាល និងបាត់បង់ស្មារតី។ ៤) ការប៉ះពាល់ទៅលើតម្រងនោម៖ ជំងឺលើសសម្ពាធឈាមអាចបង្កឲ្យមានជំងឺខ្សោយតម្រងនោម ដែលធ្វើឲ្យមានជាតិសាច់ចេញតាមទឹកនោម (ទឹកនោមប្រៃ) ដោយសារតែផលប៉ះពាល់ទៅលើសរសៃឈាមតម្រងនោម ហើយធ្វើឲ្យលើសសម្ពាធឈាមកាន់តែធ្ងន់ធ្ងរ ដែលរោគសញ្ញាស្ដែងចេញមានដូចជា ហើមជើងទាំងសងខាង ហើមមុខ ពិសេសត្របកភ្នែក។ ៥) ការប៉ះពាល់ទៅលើភ្នែក៖ វាអាចធ្វើឲ្យគំហើញរបស់ភ្នែកមានការធ្លាក់ចុះ ឬធ្ងន់ធ្ងររហូតដល់មើលពុំឃើញ។ ជាទូទៅផលវិបាកនៃជំងឺលើសសម្ពាធឈាមអាចត្រូវបានធើ្វការបង្ការ ដោយអ្នកជំងឺត្រូវ៖ – ពិសាថ្នាំតាមវេជ្ជបញ្ជា – មកតាមដាន តាមការណាត់ជួបជាមួយគ្រូពេទ្យឲ្យបានជាប់លាប់ – អនុវត្តតាមដំបូន្មានរបស់គ្រូពេទ្យ តាមរយៈការពិសាតមប្រៃខ្លាញ់ និងធ្វើលំហាត់ប្រាណឲ្យបានទៀងទាត់។ ប្រសិនបើលោកអ្នកមានរោគសញ្ញា និងកត្តាគ្រោះថ្នាក់ដូចបានរៀងរាប់ខាងលើនេះ សូមមកពិគ្រោះជាមួយក្រុមគ្រូពេទ្យឯកទេសនៅមន្ទីរពេទ្យកាល់ម៉ែត ដើម្បីស្វែងរកការការពារ និងការព្យាបាលឲ្យទាន់ពេលវេលា និងមានប្រសិទ្ធិភាព ជៀសវាងបង្កឲ្យគ្រោះថ្នាក់ដល់អាយុជីវិត៕ | 2021-03-17T20:46:00+07:00 | kampucheathmey.com | https://www.kampucheathmey.com/health/83507 |
5b46044b-7311-483d-8d91-44e2aac0e53e | រកឃើញអ្នកកើតជំងឺកូវីដ១៩ម្នាក់ទៀត នៅខណ្ឌឬស្សីកែវ ដែលពាក់ព័ន្ធតារាកំប្លែង ស្រីអ៊ិត ធ្វើឲ្យកើនឡើងទីតាំងចត្តាឡីស័កចំនួន១៦កន្លែង | គណៈបញ្ជាការឯកភាពខណ្ឌឫស្សីកែវ សហការជាមួយក្រុមការងារក្រសួងសុខាភិបាល បានបន្តរកឃើញអ្នកកើតជំងឺកូវីដ១៩ លើបុរសអាយុ៤១ឆ្នាំ ម្នាក់ទៀតហើយ ដែលពាក់ព័ន្ធជាមួយអ្នកជំងឺ សេង ចិន្តា ហៅអ៉ីត តារាកំប្លែង CTN និងមានអ្នកពាក់ព័ន្ធ ៣នាក់ផ្សេងទៀត ធ្វើឲ្យកើនឡើងទីតាំងចត្តាឡីស័កចំនួន១៦កន្លែង ក្រោយពីបញ្ចប់ និងបើកដំណើរការទីតាំងចត្តាឡីស័កពាក់ព័ន្ធ «ព្រឹត្តិការណ៍សហគមន៍២០កុម្ភៈ» ចំនួន៣កន្លែងឡើងវិញជាធម្មតា។ ប្រធានគណៈបញ្ជាការឯកភាពខណ្ឌឫស្សីកែវ លោក ជា ពិសី បញ្ជាក់ថា ក្រុមការងាររដ្ឋបាលខណ្ឌ និងក្រុមការងារក្រសួងសុខាភិបាល បានបន្តការរកឃើញបុរសម្នាក់ ដែលមានផ្ទុកជំងឺកូវីដ១៩នេះ ស្ថិតនៅតាមផ្លូវជាតិលេខ៥ ភូមិផ្សារតូច សង្កាត់ទួលសង្កែទី១ នាម៉ោង០៨៖៥០នាទីព្រឹកថ្ងៃទី១៧ ខែមីនា ឆ្នាំ២០២១។ លោក ជា ពិសី បន្តថា បុរសជាអ្នកជំងឺកូវីដ១៩នេះ ត្រូវបានក្រុមការងារក្រសួងសុខាភិបាលបញ្ជូនទៅព្យាបាលនៅអតីតសណ្ឋាគារអ៉ីនធើខនទីណង់តាល់ (The Great Duke) ដោយពាក់ព័ន្ធជាមួយ ស្រីអ៉ិត តារាកំប្លែង CTN និងមានអ្នកពាក់ព័ន្ធ៣នាក់ផ្សេងទៀត ត្រៀមយកសំណាកទៅពិនិត្យ និងបន្តស្រាវជ្រាវស្វែងរកអ្នកពាក់ព័ន្ធផ្សេងទៀត បន្ទាប់ពីសម្រេចបិទទីតាំងនេះបណ្ដោះអាសន្ន ដើម្បីធ្វើចត្តាឡីស័កនៅកន្លែងកើតហេតុ រយះពេល១៤ថ្ងៃ តាមវិធានការរបស់ក្រសួងសុខាភិបាល។ សូមបញ្ជាក់ថា ស្រីអ៉ីត ត្រូវបានរកឃើញថាកើតជំងឺកូវីដ-១៩ នៅថ្ងៃទី១២ ខែមីនា ឆ្នាំ២០២១ បន្ទាប់ពីរូបនាងធ្លាប់មានទំនាក់ទំនងជាមួយតារាចម្រៀង វី ឌីណែត៕ | 2021-03-17T20:42:00+07:00 | freshnewsasia.com | https://m.freshnewsasia.com/index.php/en/localnews/189986-2021-03-17-06-42-51.html |
807baea8-34d9-468f-b984-a30735a0949f | ប្រមុខរាជរដ្ឋាភិបាល ផ្តល់សម្ភារ និងឃីត ដល់បណ្តាខេត្តនានា ទូទាំងប្រទេស ដើម្បីប្រយុទ្ធប្រឆាំង នឹងជំងឺកូវីដ-១៩ | No Content | 2021-03-17T20:00:00+07:00 | dap-news.com | https://dap-news.com/national/2021/03/17/127639/ |
b1219ed6-b677-4338-96fa-8607ce96db36 | សម្ដេចពិជ័យសេនា ទៀ បាញ់ ណែនាំក្រុមការងារវ៉ាក់សាំងប្រឆាំងជំងឺកូវីដ១៩ មានការប្រុងប្រយ័ត្ន | ភ្នំពេញ ៖ សម្ដេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានណែនាំឲ្យ ក្រុមការងារវ៉ាក់សាំងប្រយុទ្ធប្រឆាំងជំងឺកូវីដ១៩ របស់ក្រសួងការពារជាតិ គួរតែមានការប្រុងប្រយ័ត្ន ជាពិសេសក្រុមសំភាសន៍ជាមួយអ្នកដែលទៅចាក់វ៉ាក់សាំងប្រឆាំងជំងឺកូវីដ១៩ គឺត្រូវតែប្រុងប្រយ័ត្ន ទាំងការសំភាសន៍ ទាំងដំណើរការចាក់វ៉ាក់សាំង និងការពារខ្លួនឲ្យបានម៉ត់ចត់។ សម្តេចពិជ័យសេនាបញ្ជាក់ថា ជាពិសេសគឺក្រុមគ្រូពេទ្យតែម្តង ត្រូវការពារខ្លួន ពីព្រោះអ្នកដែលមកចាក់វ៉ាក់សាំងម្ជុលទី១ (លើកទី១) និងអ្នកចាក់ម្ជុលទី២ ក៏វានៅតែមានឆ្លងជំងឺកូវីដ១៩ ដែរ។ ដូច្នេះត្រូវតែប្រុងប្រយ័ត្នមិនអាចធ្វេសប្រហែសបានទេ គឺចាប់ពីដំណើរការសំភាសន៍ រហូតដល់ដំណើរការចាក់វ៉ាក់សាំង គឺក្រុមគ្រូពេទ្យត្រូវតែប្រុងប្រយ័ត្ន កុំធ្វេសប្រហែសឲ្យសោះ។ ប្រមុខការពារជាតិបានសង្កត់ធ្ងន់ថា “ក្រុមផ្នែកផ្សេងៗទៀត ដែលយើងបានរៀបចំទុកត្រូវតែមានការប្រុងប្រយ័ត្ន ឥឡូវហ្នឹងគឺយើងឃើញច្បាស់ហើយ ដោយសារវារាលដាលរបៀបហ្នឹង វាមិនរើសមុខទេ អ្នកដែលទទួលវ៉ាក់សាំងហើយ ក៏វានៅតែចូលមករាលត្បាតបានដែរ ដូច្នេះគឺយើងត្រូវតែប្រុងប្រយ័ត្នឲ្យបានល្អផង កុំឲ្យប្រហែសឲ្យសោះ ជាពិសេសគ្រប់ភារកិច្ចបំពេញការងារដាច់ខាតត្រូវតែពាក់ម៉ាស់ឲ្យបាន ១០០ភាគរយ កុំឲ្យមានការធ្វេសប្រហែស ការធ្វើអនាម័យ គន្លាត…”៕ រក្សាសិទ្ធិដោយៈ ចេស្តារ | 2021-03-17T19:59:56+07:00 | cen.com.kh | https://cen.com.kh/archives/310050.html |
5b4f4bc7-a96d-458b-9d07-70b71c67761f | រដ្ឋបាលខេត្តត្បូងឃ្មុំ ក្រើនរំលឹកមន្ត្រីពេលចុះណែនាំពលរដ្ឋបង្ការ-ទប់ស្កាត់ ការឆ្លងបន្តជំងឺកូវីដ១៩ តែកុំភ្លេចអនុវត្តន៍ខ្លួនឯងជាចម្បង | លោក ស៊ាក ឡេង ប្រធានក្រុមប្រឹក្សាខេត្ត និងលោកបណ្ឌិត ជាម ច័ន្ទសោភ័ណ អភិបាលខេត្តត្បូងឃ្មុំ នាព្រឹកថ្ងៃទី១៧ ខែមីនា ឆ្នាំ២០២១នេះ បានអញ្ជើញជា អធិបតីភាពបើកកិច្ចប្រជុំសាមញ្ញលើកទី២២ អាណត្តិទី៣ របស់ក្រុមប្រឹក្សាខេត្តត្បូងឃ្មុំ នៅសាលាខេត្តត្បូងឃ្មុំ។ កិច្ចប្រជុំនេះមានការអញ្ជើញចូលរួមពីសំណាក់ សមាជិកក្រុមប្រឹក្សាខេត្ត អភិបាលរងខេត្ត នាយករដ្ឋបាល នាយកទីចាត់ការ ប្រធានច្រកចេញចូលនៃសាលាខេត្ត និងប្រធាន-អនុប្រធានមន្ទីរ-អង្គភាពពាក់ព័ន្ធមួយចំនួន។ ក្នុ្ងងកិច្ចប្រជុំបានពិនិត្យ ពិភាក្សា និងអនុម័តលើសេចក្តីព្រាងកំណត់ហេតុនៃកិច្ចប្រជុំសាមញ្ញលើកទី២១ អាណត្តិទី៣ របស់ក្រុមប្រឹក្សាខេត្ត និងសេចក្តីព្រាងរបាយការណ៍ រីកចម្រើនប្រចាំខែកុម្ភៈ ឆ្នាំ២០២១ របស់រដ្ឋបាលខេត្ត ដោយសម្រេចយល់ព្រមសម្លេងគាំទ្រ២៥លើ២៥សម្លេង ព្រមទាំងបានឆ្លើយតប ដោះស្រាយជុំវិញបញ្ហា ប្រឈមមួយចំនួនដែលបានលើកឡើងក្នុងកិច្ចប្រជុំនោះផងដែរ។ លោក ស៊ាក ឡេង និងលោកបណ្ឌិត ជាម ច័ន្ទសោភ័ណ ក៏បានក្រើនរំលឹកដល់មន្ត្រីរាជការចំណុះឲ្យរដ្ឋបាលខេត្តត្បូងឃ្មុំទាំងអស់ បន្ទាប់ពីចុះអប់រំណែនាំបញ្ជ្រាបដល់ ពលរដ្ឋពាក់ព័ន្ធនឹងវិធានការទប់ស្កាត់ការឆ្លងរីករាលដាលជំងឺកូវីដ១៩ និងច្បាប់ដែលទើបដាក់ឲ្យអនុវត្តន៍ថ្មី ពាក់ព័ន្ធនឹងទោសទណ្ឌ និងការផាកពិន័យនោះ កុំភ្លេចត្រូវ ចូលរួមអនុវត្តន៍ខ្លួនឯងផ្ទាល់ជាចម្បងមុនគេ ទាំងអនាម័យរស់នៅ ការរក្សាគម្លាត ការអនុវត្ត៣កុំ ៣ការពារ ជាពិសេសការជួបជុំនានា និងការធ្វើដំណើរចល័តទីតាំង រៀងរាល់ថ្ងៃសម្រាកចុងសប្តាហ៍។ បន្ថែមពីនេះគណៈអធិបតីទាំង២រូប បានណែនាំឲ្យមន្ត្រីជំនាញពាក់ព័ន្ធបន្តសហការកំណត់អត្តសញ្ញាណអ្នកចំនូលស្រុកដែលមកពីតំបន់ហានិភ័យ ពិសេសពលករ ដែលសម្រុកចេញ មកពីប្រទេសថៃតាមបណ្តាខេត្តនានាមានច្រកជាប់ព្រំដែន ដើម្បីមកលេងស្រុកកំណើតនៅខេត្តត្បូងឃ្មុំ ក្នុងឱកាសពីធីបុណ្យចូលឆ្នាំថ្មី ប្រពៃណីជាតិខ្មែរ ខាងមុខនេះ ត្រូវមកស្នាក់នៅចត្តាឡីស័កតាមមណ្ឌលដែលរដ្ឋបាលខេត្តបានរៀបចំទុក ដើម្បីបង្ការ-ទប់ស្កាត់ការឆ្លងរីករាលដាលជំងឺកូវីដ១៩ ក្នុងភូមិសាស្ត្រខេត្តត្បូងឃ្មុំ។ សូមជម្រាបថា គិតត្រឹមថ្ងៃទី១៦ ខែមីនា ឆ្នាំ២០២១ម្សិលមិញនេះ ក្នុងខេត្តត្បូងឃ្មុំ ពលរដ្ឋដែលកំពុងធ្វើចត្តាឡីស័កសរុបមានចំនួន៦៤១នាក់ ស្រី២៧២នាក់ ដោយឡែកពលរដ្ឋដែលអនុញ្ញាតឲ្យទៅគេហដ្ឋានវិញ ក្រោយធ្វើចត្តាឡីស័កចំនួន១៤ថ្ងៃ មានចំនួន៦៣នាក់ ស្រី២៩នាក់ ចំណែក៥៧៨នាក់ទៀត កំពុងតាមដានសុខភាព និងធ្វើចត្តាឡីស័កបន្ត ដែលភាគច្រើនសុទ្ធសឹងជាពលករដែលមកពីតាមតំបន់ព្រំដែនប្រទេសថៃ ដែលរដ្ឋបាលខេត្តត្បូងឃ្មុំ បានរៀបចំឲ្យមានក្រុមការងារ ទៅទទួល ដល់តាមបណ្តាខេត្តនានា៕ | 2021-03-17T19:17:00+07:00 | freshnewsasia.com | https://m.freshnewsasia.com/index.php/en/localnews/189978-2021-03-17-05-17-14.html |
a3f1022d-91b6-4a0d-9b6c-b88962a35ba2 | ហាត់ប្រាណ អាចជួយពង្រឹងប្រព័ន្ធភាពស៊ាំប្រយុទ្ធនឹងមេរោគឆ្លងបានទេ? | ដឹងស្រាប់ហើយជំងឺផ្សេងៗ រួមទាំង ដ៏សាហាវផង បានវាយប្រហារគ្នាយើងមានសុខភាពខ្សោយ ពិសេសប្រព័ន្ធភាពស៊ាំខ្សោយតែម្តង។ ហេតុនេះ អំឡុងពេលសម្ងំនៅផ្ទះគេចពីវីរុសកំណាចនេះ គ្នាយើងក៏ត្រូវពង្រឹងប្រព័ន្ធភាពស៊ាំយើងឲ្យល្អដែរ ក្នុងនោះក្រៅពីអាហារ ការហាត់ប្រាណ ក៏អាចជួយបានដូចគ្នា។ បើយើងដើរហាត់ប្រាណឲ្យបានរាល់ថ្ងៃ ឬយ៉ាងហោច ២-៣ ដង/សប្តាហ៍ គឺអាចជួយឲ្យរាងកាយមានសុខភាពល្អ អាចប្រយុទ្ធបញ្ហាក្អក ឬផ្តាសាយ ក៏ដូចជាធ្វើឲ្យយើងលែងមានអារម្មណ៍ល្ហិតល្ហៃទៀតហើយ។ លើសពីនេះ ហាត់ប្រាណ អាចជួយកាត់បន្ថយកត្តាប្រឈមវិវត្តទៅរកជំងឺសរសៃឈាមបេះដូង ជួយឲ្យឆ្អឹងរឹងមាំ និងមានសុខភាពល្អ។ បើទោះជាពេលនេះ នៅមិនទាន់មានការអះអាងជាក់លាក់ ហាត់ប្រាណអាចពង្រឹងប្រព័ន្ធភាពស៊ាំ ប្រយុទ្ធប្រឆាំងនឹងជំងឺបានក៏ពិតមែន ប៉ុន្តែមានទ្រឹស្តីមួយចំនួន បើទោះជាគ្មានអំណះអំណាងជាក់លាក់ តែត្រូវអ្នកវិទ្យាសាស្ត្រជឿថា ហាត់ប្រាណល្អខ្លាំងសម្រាប់ប្រព័ន្ធភាពស៊ាំយើង ខណៈទ្រឹស្តីទាំងនោះមានដូចជា៖ – សកម្មភាពរាងកាយ អាចជួយបណ្តេញពពួកបាក់តេរីពីក្នុងសួត និងបំពង់ខ្យល់យើងចេញមកក្រៅបាន ដែលជាហេតុជួយយើងចៀសឆ្ងាយពីជំងឺផ្សេងៗដែលបង្កដោយបាក់តេរីទាំងនោះ ពិសេសជំងឺផ្តាសាយតែម្តង។ – លំហាត់ប្រាណ អាចនឹងធ្វើអង្គបដិប្រាណការពាររាងកាយ និងកោសិកាឈាមស មានការប្រែប្រួលបាន។ កោសិកាឈាមស គឺជាប្រព័ន្ធភាពស៊ាំក្នុងរាងកាយយើង ដែលមានលទ្ធភាពប្រយុទ្ធប្រឆាំងជំងឺពីខាងក្រៅ។ នៅពេលអង្គបដិប្រាណ ឬកោសិកាឈាមសយើងមានសុខភាពល្អ គឺអាចបញ្ចេញសកម្មភាពបានលឿន ពិសេសអាចរកឃើញពពួកមេរោគដែលបង្កជំងឺ និងទប់ស្កាត់បានទាន់ពេលវេលា មុនវីរុស ឬបាក់តេរីទាំងនោះ បញ្ចេញសកម្មភាពប៉ះពាល់ដល់សុខភាពយើង។ ទោះជាយ៉ាងណា នៅមិនទាន់មានអ្នកវិទ្យាសាស្ត្រណាម្នាក់ មានភស្តុតាងគ្រប់គ្រាន់ ថាបម្រែបម្រួលនេះ ពិតជាអាចជួយទប់ស្កាត់ការឆ្លងវីរុស ឬបាក់តេរីពីខាងក្រៅបាន ឬយ៉ាងណានៅឡើយទេ។ – អ្នកវិទ្យាសាស្ត្រជឿថា កំណើនកម្តៅរាងកាយដោយសារហាត់ប្រាណ គឺអាចការពារបាក់តេរី មិនឲ្យលូតលាស់ខ្លាំង។ ការកើនកម្តៅរាងកាយនេះ អាចជួយរាងកាយប្រយុទ្ធនឹងការឆ្លងរោគពីខាងក្រៅកាន់តែប្រសើរ។ – ហាត់ប្រាណ ធ្វើឲ្យរាងកាយបញ្ចេញអ័រម៉ូនស្ត្រេស ខណៈបញ្ហាស្ត្រេសមួយចំនួន អាចវិវត្តទៅជាជំងឺបាន។ នេះមានន័យថា អ័រម៉ូនស្ត្រេសក្នុងរាងកាយមានកម្រិតទាប អាចជួយយើងចៀសឆ្ងាយពីជំងឺ។ ការហាត់ប្រាណ គឺល្អសម្រាប់សុខភាពយើង ប៉ុន្តែគ្រាន់តែកុំធ្វើឲ្យជ្រុលពេល។ គ្នាយើងដែលមានទម្លាប់ហាត់ប្រាណជាប្រចាំហើយនោះ កុំព្យាយាមហាត់ឲ្យខ្លាំង ឬយូរថែមទៀតដើម្បីទប់ស្កាត់ជំងឺឲ្យសោះ ព្រោះ ក៏អាចបង្កបញ្ហាដល់សុខភាពយើងដែរ។ ការសិក្សាជាច្រើនសុទ្ធតែបង្ហាញថា គ្នាយើងរស់នៅក្នុងទម្លាប់ស្វាហាប់ តែងទទួលបានគុណប្រយោជន៍ច្រើនពីការរៀបចំកម្មវិធីហាត់ប្រាណជាក់លាក់មួយ ខណៈកម្មវីធីហាត់ប្រាណជាទូទៅ មានដូចជា៖ – ជិះកង់ហាត់ប្រាណ ជាមួយក្មេងៗ ២-៣ ដង/សប្តាហ៍។ – ដើរហាត់ប្រាណ ឲ្យបាន ២០-៣០ នាទី/ថ្ងៃ។ – ថ្ងៃណាមានអារម្មណ៍ខ្ជិលដើរ ឬជិះកង់ អាចទៅក្លិបហាត់ប្រាណជំនួសក៏បាន។ – វាយកីឡាវាយកូនហ្គោលកាន់តែល្អ។ ការហាត់ប្រាណ និងធ្វើឲ្យយើងមានអារម្មណ៍ថា មានផាសុកភាព និងស្វាហាប់ជាងមុន ក៏អាចជួយយើងមានអារម្មណ៍ល្អចំពោះរាងកាយខ្លួនឯងដែរ។ ប៉ុន្តែអំឡុងពេលសម្ងំនៅផ្ទះ ពិសេសដើម្បីគេចពីរីរុសកូវីដ ១៩ គ្នាយើងមិនត្រូវចេញទៅក្រៅហាត់ប្រាណទេ អាចហាត់នៅផ្ទះ ឬជុំវិញផ្ទះបានហើយ ឬអាចហាត់តាម Yuotube ដូចជារបៀបហាត់ប្រាណបែបអេរ៉ូទិក ក៏បានដែរ ព្រោះជួយឲ្យយើងមានអារម្មណ៍ស្រស់ស្រាយបាន។ ត្រូវចាំថា គ្មានអំណះអំណាងជាក់លាក់ណាមួយបង្ហាញថា ញ៉ាំថ្នាំបំប៉នប្រព័ន្ធភាពស៊ាំ និងហាត់ប្រាណតិចតួច អាចជួយយើងចៀសផុតពីជំងឺ ឬឆ្លងរោគនោះទេ៕ | 2021-03-17T19:17:00+07:00 | kampucheathmey.com | https://www.kampucheathmey.com/health/83454 |
f1915ba1-a9e1-46a1-a307-daf5f2e273b3 | រដ្ឋបាលខេត្តកំពង់ចាម បន្តទទួលបានម៉ាស និងថវិកាពីសប្បុរសជន ដើម្បីប្រយុទ្ធប្រឆាំងនឹងជំងឺកូវីដ១៩ | លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការប្រយុទ្ធប្រឆាំងជំងឺកូវីដ១៩ខេត្ត នៅព្រឹកថ្ងៃទី១៧ ខែមីនា ឆ្នាំ២០២១នេះ បានទទួលម៉ាសចំនួន ២៥.០០០ម៉ាស ជាអំណោយរបស់ក្រុមហ៊ុនខ្មែរភូលវែលហ៊្វែឡូធើរី ខូអិលធីឌី និងថវិកាចំនួន ២លានរៀល ពីក្រុមហ៊ុនដីឡូតិ៍បឹងស្នាយ ដើម្បីចូលរួមប្រយុទ្ធ ប្រឆាំងនឹង ជំងឺកូវីដ-១៩។ លោក អ៊ុន ចាន់ដា បានថ្លែងអំណរគុណចំពោះក្រុមហ៊ុន ដែលបានឧបត្ថម្ភជាថវិកា និងសម្ភារៈដើម្បីចូលរួមក្នុងវិធានការប្រយុទ្ធប្រឆាំងនឹងជំងឺកូវីដ-១៩ ក្នុងខេត្តកំពង់ចាម ដែលកំពុងមានតម្រូវការចាំបាច់ សម្រាប់ប្រើប្រាស់ក្នុងប្រតិបត្តិការប្រយុទ្ធប្រឆាំងជំងឺកូវីដ-១៩នេះ ជាពិសេសផ្គត់ផ្គង់ដល់ប្រជាពលរដ្ឋនៅតាមមូលដ្ឋាន និងអ្នកចំណូលស្រុក ដែលកំពុងស្នាក់នៅធ្វើចត្តាឡីស័ក តាមមណ្ឌលចត្តាឡីស័ក ក្នុងខេត្តកំពង់ចាមផងដែរ។ ក្នុងក្រុងកំពង់ចាម ២កន្លែង អាចទទួលអ្នកធ្វើចត្តាឡីស័កបាន ១,០០០នាក់ ។ នៅស្រុកចំការលើ ៣កន្លែង អាចទទួលអ្នកធ្វើចត្តាឡីស័កប្រមាណ ២៥០នាក់។ នៅស្រុកព្រៃឈរ ០១កន្លែង អាចទទួលអ្នកធ្វើចត្តាឡីស័កប្រមាណ ៦០នាក់។ នៅស្រុកជើងព្រៃ ០១កន្លែង អាចទទួលអ្នកធ្វើចត្តាឡីស័កប្រមាណ ៨០នាក់។ នៅស្រុកបាធាយមាន ០១កន្លែង អាចទទួលអ្នកធ្វើចត្តាឡីស័កប្រមាណ ៦០នាក់។ ស្រុកកំពង់សៀម ០១កន្លែង អាចទទួលអ្នកធ្វើចត្តាឡីស័កប្រមាណ ៥០នាក់។ ស្រុកកងមាស ០២កន្លែង អាចទទួលអ្នកធ្វើចត្តាឡីស័ក ប្រមាណ ៧០នាក់។ ស្រុកស្រីសន្ធរ ០១កន្លែង អាចទទួលអ្នកធ្វើចត្តាឡីស័កប្រមាណ ២០នាក់។ ស្រុកកោះសូទិន ០២កន្លែង អាចទទួលអ្នកធ្វើចត្តាឡីស័កប្រមាណ ៣០នាក់។ និងស្រុកស្ទឹងត្រង់ ០១កន្លែង អាចទទួលអ្នកធ្វើចត្តាឡីស័កប្រមាណ ២០នាក់ផងដែរ៕ | 2021-03-17T19:15:00+07:00 | freshnewsasia.com | https://m.freshnewsasia.com/index.php/en/localnews/189977-2021-03-17-05-15-13.html |
d58bf306-b147-4347-ba4d-b805f2558f36 | សម្ដេច ហេង សំរិន វាយតម្លៃខ្ពស់ ចំពោះវិភាគទាន មិនអាចកាត់ថ្លៃ បានរបស់ក្រុមគ្រូពេទ្យ និងមន្រ្តីជំនាញ ដែលលះបង់ ដើម្បីទប់ស្កាត់ ជំងឺកូវីដ-១៩ | តាមរយៈគេហទំព័រ ហ្វេសប៊ុកនៅថ្ងៃទី ១៧ មីនានេះ សម្ដេច ហេង សំរិន បានបញ្ជាក់ថា “ក្នុងនាមរដ្ឋសភា ខ្ញុំសូមសម្តែងនូវការកោតសរសើរ និងវាយតម្លៃខ្ពស់ ចំពោះកិច្ចខិតខំប្រឹងប្រែង របស់ក្រុមគ្រូពេទ្យ អាជ្ញាធរមានសមត្ថកិច្ច និងអ្នកពាក់ព័ន្ធទាំងអស់ ដែលបានលះបង់ពេលវេលា និងបញ្ចេញអស់ នូវកម្លាំងកាយចិត្ត ដើម្បីប្រយុទ្ធជាមួយជំងឺកូវីដ-១៩ ដ៏កាចសាហាវ ដែលបាននឹងកំពុងយាយី ដល់សុខុមាលភាព របស់ប្រជាពលរដ្ឋ និងបង្កផលប៉ះពាល់យ៉ាងខ្លាំង ដល់សេដ្ឋកិច្ច-សង្គមជាតិយើង” ។ ឆ្លៀតយកឱកាសនេះ សម្ដេចប្រធានរដ្ឋសភា ក្រើនរំលឹកជាថ្មីម្តងទៀត ដល់បងប្អូនប្រជាពលរដ្ឋ យើងទាំងអស់ឱ្យបន្ត លើកកម្ពស់ការយកចិត្ត ទុកដាក់ខ្ពស់ ជាពិសេសគោរពច្បាប់ និងវិធានសុខាភិបាលនានា ដែលរាជរដ្ឋាភិបាល បានដាក់ចេញ សំដៅទប់ស្កាត់ការរីករាលដាល ជំងឺនេះឱ្យខាងតែបាន និងសូមលើកចិត្តបងប្អូន កុំចេញទៅក្រៅ ឬទីសាធារណៈ បើមិនចាំបាច់ ៕ | 2021-03-17T19:12:00+07:00 | dap-news.com | https://dap-news.com/national/2021/03/17/127622/ |
f3c042cb-ed57-4be0-b217-f9ddc1175cdb | ម៉េចបានអ្នកឆ្លងកូវីដ អាចចម្លងទៅអ្នកដទៃ ទាំងមិនទាន់ចេញរោគសញ្ញា? | មេរោគ COVID-19 ដែលកំពុងរាតត្បាតពិភពលោក បានធ្វើឲ្យមនុស្សមានភាពភ័យខ្លាចនឹងឆ្លង ព្រោះវាអាចចម្លងទៅមនុស្សម្នាក់ ទៅម្នាក់ទៀតទាំងមិនទាន់ចេញរោគសញ្ញា។ ដូចនេះហើយបានជាមានចម្ងល់លើកឡើងថា ចម្ងល់នេះត្រូវលោកវេជ្ជបណ្ឌិតផ្នែកទូទៅ បកស្រាយថា ដោយសារតែវីរុស COVID-19 រស់នៅក្នុងទឹកមាត់ ទឹករងៃ ក្នុងឈាម ក្នុងលាមក សារធាតុរាវគ្រប់ផ្នែកនៃរាងកាយ ទើបពេលវាឆ្លងចូលទៅមនុស្សម្នាក់។ ៖ពេលយើងទើបឆ្លង COVID-19 តែគ្មានរោគសញ្ញាអ្វីទាំងអស់ ហើយបានទៅញ៉ាំអាហារជាមួយមិត្តភ័ក្ដិ មិត្តភ័ក្ដិម្នាក់នោះក៏ឆ្លងពីយើងដែរ តាមរយៈទឹកមាត់ដែលជាប់នឹងស្លាបព្រា ហើយទៅដូសម្ហូបឡូកឡំ ឬកែវផឹកទឹកដែលជល់គ្នាចុះឡើងប៉ះចំកន្លែងមានទឹកមាត់។ ចំណែករោគសញ្ញា COVID-19 ដែលលេចឡើងចេញមកក្រៅហើយនោះ មានដូចជា ក្អក កណ្ដាស់ ក្ដៅខ្លួនខ្លាំង ថប់ដង្ហើម ឈឺក្បាល រាករូស។ ដូចនេះហើយបានជាក្រសួងណែនាំឲ្យពាក់ម៉ាស់ឲ្យបានគ្រប់ពេលចេញក្រៅ លាងសម្អាតដៃឲ្យបានញឹកញាប់ និងកុំទៅជិតនរណាដែលមានរោគសញ្ញាដូចបានរៀបរាប់៕ ចុចអាន៖ ចុចអាន៖ | 2021-03-17T18:56:00+07:00 | kampucheathmey.com | https://www.kampucheathmey.com/health/83433 |
ae461c5c-f310-4eb7-945e-c370042eacf3 | លោក ជឹង ឃាងគួង ប្រកាសបរិច្ចាគថវិកា១ម៉ឺនដុល្លារ ជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១៧ ខែមីនា ឆ្នាំ២០២១នេះ លោក ជឹង ឃាងគួង បានប្រកាសសូមបរិច្ចាគថវិកា១០,០០០ដុល្លារ (១ម៉ឺនដុល្លារ) ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៧ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥០៥នាក់ ក្នុងនោះអ្នកជាសះស្បើយចំនួន ៨៤០នាក់, អ្នកជំងឺកំពុងសម្រាកព្យាបាលចំនួន ៦៦២នាក់, អ្នកជំងឺម្នាក់ស្លាប់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-17T18:40:00+07:00 | freshnewsasia.com | https://m.freshnewsasia.com/index.php/en/localnews/189969-2021-03-17-04-40-38.html |
784e9d67-8c5c-4afa-b76a-b2fca7da71c7 | ឃុំសំពៅពូននៅតែផ្ទុះអ្នកឆ្លងច្រើន រកឃើញអ្នកឆ្លងថ្មី ២០ នាក់ទៀត | ក្រសួងសុខាភិបាលបានបញ្ជាក់ពីករណីវិជ្ជមានថ្មីកូវីដ ១៩ ចំនួន ៧៥ នាក់ទៀតគិតត្រឹមម៉ោង ០៧ ០០ នាទីព្រឹកថ្ងៃ ១៧ មីនា ២០២១។ ក្នុងនោះក៏មានជាអ្នកសះស្បើយថែម ២២ នាក់។ ដោយឡែកនៅឃុំសំពៅពូន ស្រុកកោះធំ ខេត្តកណ្តាលដែលជាមូលដ្ឋានកាសុីណូជាប់ព្រំដែនវៀតណាម នៅតែបន្តរកឃើញអ្នកឆ្លងថ្មី ២០ នាក់ទៀត។ សរុបទូទាំងខេត្តកណ្តាលរកឃើញអ្នកឆ្លងកូវីដ ១៩ ចំនួន ២២ នាក់។ ក្នុងនោះ ២០ នាក់នៅឃុំសំពៅពូន ម្នាក់នៅស្រុកកណ្តាលស្ទឹង និងម្នាក់ទៀតនៅក្រុងតាខ្មៅ៕ | 2021-03-17T18:22:00+07:00 | kampucheathmey.com | https://www.kampucheathmey.com/health/83352 |
8b0bc0f7-e31b-494a-9d3a-97475e35bb1f | កម្ពុជា បន្តរកឃើញអ្នកឆ្លងជំងឺកូវីដថ្មី ៧៥នាក់ទៀត ពាក់ព័ន្ធសហគមន៍ ២០កុម្ភៈ និងអ្នកជាសះស្បើយ ២២នាក់ | ភ្នំពេញ ៖ ក្រសួងសុខាភិបាលកម្ពុជា នៅព្រឹកថ្ងៃទី១៧ ខែមីនា ឆ្នាំ២០២១នេះបានប្រកាសបន្តរកឃើញអ្នកឆ្លងជំងឺកូវីដ១៩ថ្មីចំនួន៧៥នាក់ដែលជាអ្នកពាក់ព័ន្ធជាមួយសហគមន៍២០កុម្ភៈ ព្រមទាំងមានអ្នកជាសះស្បើយ២២នាក់។ ចំនួននៃការឆ្លងថ្មីមានការធ្លាក់ចុះពីថ្ងៃម្សិលមិញ។ សូមបញ្ជាក់ថា គិតត្រឹមព្រឹក ថ្ងៃ១៧ មីនា មានអ្នកឆ្លងសរុបចំនួន១៥០៥ នាក់ អ្នកជាសះស្បើយ ចំនួន៨៤០ នាក់ អ្នកកំពុងព្យាបាលចំនួន៦៦២ នាក់ និងអ្នកស្លាប់១ នាក់៕ | 2021-03-17T18:18:00+07:00 | dap-news.com | https://dap-news.com/national/2021/03/17/127576/ |
13c72421-78c0-4104-889c-97815b8471db | ក្រសួងប្រកាសរកឃើញអ្នកឆ្លងកូវីដ១៩ ថ្មីចំនួន ៧៥នាក់ | ក្រសួងសុខាភិបាលប្រកាសរកឃើញអ្នកឆ្លងកូវីដ១៩ ចំនួន ៧៥ នាក់នៅថ្ងៃទី១៧ ខែមីនា ឆ្នាំ២០២១នេះ ខណៈអ្នកជាសះស្បើយមានចំនួន២២នាក់។ គិតត្រឹមថ្ងៃនេះ កម្ពុជាមានអ្នកឆ្លងកូវីដ១៩ ចំនួន ១៥០៥នាក់ អ្នកជាសះស្បើយចំនួន ៨៤០ នាក់ (+២២)និងអ្នកកំពុងព្យាបាលចំនួន ៦៦២ នាក់។ | 2021-03-17T18:13:00+07:00 | kampucheathmey.com | https://www.kampucheathmey.com/local-news/83308 |
31750b88-ce87-4e20-be38-27e74f93642d | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩ រហូតដល់ចំនួន៧៥នាក់ ខណៈអ្នកជំងឺចំនួន២២នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១៧ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់ចំនួន ៧៥នាក់ថែមទៀត ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន២២នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលបានបញ្ជាក់ថា ក្នុងចំណោមអ្នកឆ្លងកូវីដ១៩ ទាំង៧៥នាក់ មានជនជាតិខ្មែរ និងជនជាតិចិន ត្រូវបានរកឃើញ នៅរាជធានីភ្នំពេញ ខេត្តកណ្តាល តាកែវ និងព្រៃវែង។ ចំណែកអ្នកជាសះស្បើយ ២២នាក់វិញ គឺមានម្នាក់ជាបុរសជនជាតិខ្មែរ បម្រើការងារជាកងទ័ពមួខខៀវ UN ធ្វើដំណើរមកពីប្រទេសអាហ្វ្រីក និង២១នាក់ផ្សេងទៀត គឺជាអ្នកឆ្លងក្នុងករណីសហគមន៍ «ព្រឹត្តិការណ៍២០កុម្ភៈ» ទទួលបានលទ្ធផលអវិជ្ជមាន២លើក និងត្រូវបានអនុញ្ញាតឲ្យចេញពីមន្ទីរពេទ្យ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី ១៧ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៥០៥នាក់ ក្នុងនោះអ្នកជាសះស្បើយចំនួន ៨៤០នាក់, អ្នកជំងឺកំពុងសម្រាកព្យាបាលចំនួន ៦៦២នាក់, អ្នកជំងឺម្នាក់ស្លាប់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-17T18:04:00+07:00 | freshnewsasia.com | https://m.freshnewsasia.com/index.php/en/localnews/189966-2021-03-17-04-04-35.html |
68195e0e-1125-4fff-a1d2-f2a3ee187dd1 | គណៈកម្មការប្រឆាំងជំងឺកូវីដ-១៩ ខេត្តកំពង់ចាម ទទួលអំណោយម៉ាស និងថវិកាពីសប្បុរសជន | ជាមួយគ្នានោះដែរ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការប្រឆាំងជំងឺកូវីដ-១៩ ខេត្ត បានថ្លែងអំណរគុណចំពោះលោក-លោកស្រី ជាតំណាងក្រុមហ៊ុន ដែលបានឧបត្ថម្ភជាថវិកា និងសម្ភារៈ ដើម្បីចូលរួមក្នុងវិធានការប្រយុទ្ធ ប្រឆាំងនឹងជំងឺកូវិដ-១៩ ក្នុងខេត្តកំពង់ចាម ដែលកំពុងមានតម្រូវការចាំបាច់ សម្រាប់ប្រើប្រាស់ក្នុងប្រតិបត្តិការ ប្រយុទ្ធប្រឆាំងជំងឺកូវីដ-១៩នេះ ជាពិសេសផ្គត់ផ្គង់ដល់ប្រជាពលរដ្ឋ នៅតាមមូលដ្ឋាន និងអ្នកចំណូលស្រុកដែល កំពុងស្នាក់នៅធ្វើចត្តាឡីស័ក តាមមណ្ឌលចត្តាឡីស័ក ក្នុងខេត្តកំពង់ចាមផងដែរ ។ សូមបញ្ជាក់ថា ដើម្បីបង្ការការឆ្លងរាលដាលក្នុងសហគមន៍ ក្នុងខេត្តកំពង់ចាម លោក អ៊ុន ចាន់ដា ប្រធានគណៈកម្មការប្រយុទ្ធប្រឆាំងជំងឺកូវីដ-១៩ខេត្តកំពង់ចាម បានរៀបចំមណ្ឌលសម្រាប់អ្នកធ្វើចត្តាឡីស័ក ក្នុងក្រុងកំពង់ចាម២កន្លែង អាចទទួលអ្នកធ្វើចត្តាឡីស័កបាន ១.០០០នាក់ ។ នៅស្រុកចំការលើ បានត្រៀម ៣កន្លែង ដែលអាចទទួលអ្នកធ្វើចត្តាឡីស័ក ប្រមាណ ២៥០នាក់។នៅស្រុកព្រៃឈរ បានត្រៀម ០១កន្លែង ដែលអាចទទួលអ្នកធ្វើចត្តាឡីស័កប្រមាណ ៦០នាក់។ នៅស្រុកជើងព្រៃបានត្រៀម០១កន្លែង ដែលអាចទទួលអ្នកធ្វើចត្តាឡីស័កប្រមាណ ៨០នាក់។ នៅស្រុកបាធាយមាន០១ទីតាំង ដែលអាចទទួលអ្នកធ្វើចត្តាឡីស័កប្រមាណ ៦០នាក់។ ស្រុកកំពង់សៀម បានត្រៀម១កន្លែង ដែលអាចទទួលអ្នកធ្វើចត្តាឡីស័កប្រមាណ ៥០នាក់។ ស្រុកកងមាស បានត្រៀម ០២កន្លែង ដែលអាចទទួលអ្នកធ្វើចត្តាឡីស័ក ប្រមាណ ៧០នាក់។ ស្រុកស្រីសន្ធរ បានត្រៀម ០១កន្លែង ដែលអាចទទួលអ្នកធ្វើចត្តាឡីស័កប្រមាណ ២០នាក់។ ស្រុកកោះសូទិន បានត្រៀម ០២កន្លែង ដែលអាចទទួលអ្នកធ្វើចត្តាឡីស័កប្រមាណ ៣០នាក់។ និងស្រុកស្ទឹងត្រង់ បានត្រៀម ០១កន្លែង ដែលអាចទទួលអ្នកធ្វើចត្តាឡីស័កប្រមាណ ២០នាក់ផងដែរ។ | 2021-03-17T17:53:00+07:00 | dap-news.com | https://dap-news.com/national/2021/03/17/127552/ |
7f37e834-dd99-4965-a416-8651d19ddf34 | រកឃើញអ្នកឆ្លងកូវីដ១៩ម្នាក់ទៀត នៅខណ្ឌឫស្សីកែវ ពាក់ព័ន្ធតារាកំប្លែង ស្រីអ៊ីត | ភ្នំពេញ៖ លោក ជា ពិសី អភិបាលខណ្ឌឫស្សីកែវ បានឲ្យដឹងថា នៅព្រឹកថ្ងៃទី១៧ ខែមីនា ឆ្នាំ២០២១ (វេលាម៉ោង ០៨ និង៥០ នាទី) ក្នុងមូលដ្ឋានខណ្ឌឫស្សីកែវ បានរកឃើញអ្នកមានវិជ្ជមាននឹងមេរោគកូវីដ១៩ ចំនួន១នាក់ បុរស អាយុ ៤១ ឆ្នាំ (ពាក់ព័ន្ធជាមួយអ្នកជំងឺកូវីដ១៩ សេង ចិន្តា ហៅអ៊ីត ជាតារាកំប្លែង CTN) ដែលមានទីតាំងនៅ ផ្លូវជាតិលេខ៥ ភូមិផ្សារតូច សង្កាត់ទួលសង្កែទី១ ខណ្ឌប្ញស្សីកែវ រាជធានីភ្នំពេញ។ តាមរយៈគេហទំព័រហ្វេសប៊ុកនៅមុននេះបន្តិចលោក ជា ពិសី អភិបាលខណ្ឌឫស្សីកែវបានឲ្យដឹងបន្ថែមថា បច្ចុប្បន្នអ្នកជំងឺម្នាក់នេះត្រូវបានបញ្ជូនទៅព្យាបាល នៅអតីតសណ្ឋាគារ អ៉ីនធើខនទីណង់តាល់ (The Great Duke)។ ចំពោះអ្នកពាក់ព័ន្ធជាមួយអ្នកជម្ងឺ មានចំនួន ០៣ នាក់ (ស្រី ០៣ នាក់) បន្តទៀត មន្ត្រីសុខាភិបាលនឹងត្រៀមយកសំណាកទៅពិនិត្យ ដើម្បីទប់ស្កាត់ការរីករាលដាលនៃមេរោគកូវីដ១៩ជាបន្តទៀតនៅទីតាំងខាងលើ ជាចុងក្រោយ អាជ្ញាធរ បានសម្រេចបិទទីតាំងនេះជាបណ្ដោះអាសន្ន៕ | 2021-03-17T17:51:00+07:00 | dap-news.com | https://dap-news.com/national/2021/03/17/127546/ |
e925901d-2ceb-4224-a3f9-2f1396ab2497 | អគ្គបណ្ឌិតសភាចារ្យ អូន ព័ន្ធមុនីរ័ត្ន ចុះត្រួតពិនិត្យការងារ និងប្រគល់អំណោយចូលរួមចំណែកបង្ការ និងទប់ស្កាត់ជំងឺកូវីដ-១៩ ក្នុងខេត្តកណ្តាល | អគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្ត្រី រដ្ឋមន្ត្រីក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមការងាររាជរដ្ឋាភិបាលចុះ មូលដ្ឋានខេត្តកណ្ដាល នាព្រឹកថ្ងៃពុធ ទី ១៧ ខែមីនា ឆ្នាំ ២០២១ នេះ បានចុះត្រួតពិនិត្យការងារគ្រប់គ្រង, បង្ការ និងទប់ស្កាត់ការរីករាលដាលនៃជំងឺកូវីដ-១៩ ក្នុងភូមិសាស្រ្តខេត្តកណ្តាល ព្រមទាំងបានប្រគល់នូវថវិកា និងអំណោយមួយចំនួនដែលសរុបជាទឹកប្រាក់ចំនួនប្រមាណ ៤២៦ លានរៀល ដែលរួមមាន៖ ថវិកា ២០០ លានរៀល, អង្ករ ៥០ តោន, ទឹកសុទ្ធ ២០០០ កេះ, មី ២០០ កេះ និងគ្រឿងឧបភោគ-បរិភោគមួយចំនួនទៀត។ អគ្គបណ្ឌិតសភាចារ្យ អូន ព័ន្ធមុនីរ័ត្ន បានកោតសរសើរ និងវាយតម្លៃខ្ពស់ចំពោះកិច្ច ខិតខំប្រឹងប្រែងរបស់រដ្ឋបាលខេត្តកណ្តាល ក៏ដូចជាអាជ្ញាធរគ្រប់លំដាប់ថ្នាក់ ជាពិសេស ក្រុមគ្រូពេទ្យមន្ត្រីសុខាភិបាលទាំងអស់នៅទូទាំងខេត្ត ដែលបានលះបង់កម្លាំងកាយ, កម្លាំងចិត្ត និងពេលវេលា ដោយមិនខ្លាចការនឿយហត់ ក្នុងការជួយគ្រប់គ្រង, ទប់ស្កាត់ និងបង្ការការឆ្លងរីករាលដាលនៃជំងឺកូវីដ-១៩ ព្រមទាំងខិតខំមើលថែ និងព្យាបាលអ្នកជំងឺកូវីដ-១៩ នៅក្នុងមូលដ្ឋានរបស់ខ្លួន ប្រកបដោយស្មារតីទទួលខុសត្រូវ ។ ទន្ទឹមនេះ, អគ្គបណ្ឌិតសភាចារ្យ អូន ព័ន្ធមុនីរ័ត្ន ក៏បានស្នើឱ្យរដ្ឋបាលខេត្តកណ្តាល និងអាជ្ញាធរគ្រប់លំដាប់ថ្នាក់ បន្តយកចិត្តទុកដាក់ខ្ពស់ ក្នុងការគ្រប់គ្រងសភាពការណ៍នៃជំងឺកូវីដ-១៩ ពិសេស នៅតាមមូលដ្ឋានដែលកំពុងតែមានការឆ្លងច្រើន ដូចជា ស្រុកកោះធំ ជាដើម ព្រមទាំងត្រៀមរៀបចំ ក្រុមគ្រូពេទ្យ និងទីតាំងសម្រាប់ចាក់វ៉ាក់សាំងបង្ការជំងឺកូវីដ-១៩ ក្នុងទ្រង់ទ្រាយធំក្នុងពេលដ៏ខ្លីខាងមុខ។ ឆ្លៀតក្នុងឱកាសនោះដែរ, លោកប្រធានក្រុមការងាររាជរដ្ឋាភិបាលចុះមូលដ្ឋានខេត្តកណ្ដាល ក៏បានស្នើឱ្យរដ្ឋបាលខេត្ត និងអាជ្ញាធរគ្រប់លំដាប់ថ្នាក់ ក៏ដូចជាប្រជាពលរដ្ឋទាំងអស់នៅក្នុងខេត្តកណ្តាល ចូលរួមទប់ស្កាត់ និងបង្ការការឆ្លងនូវជំងឺកូវីដ-១៩ ដោយគោរពឱ្យបានខ្ជាប់ខ្ជួននូវគោលការណ៍ណែនាំនានា របស់ក្រសួងសុខាភិបាល ជាពិសេសគឺ វិធានការ ៣ កុំ និង ៣ ការពារ របស់សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា។ ក្នុងនាមរដ្ឋបាលខេត្ត, អាជ្ញាធរគ្រប់លំដាប់ថ្នាក់ និងប្រជាពលរដ្ឋទាំងអស់ក្នុងខេត្តកណ្តាល, លោក គង់ សោភ័ណ្ឌ អភិបាលខេត្តកណ្តាល បានសម្តែងនូវអំណរគុណ និងការដឹងគុណយ៉ាង ជ្រាលជ្រៅជូនចំពោះប្រធានក្រុមការងាររាជរដ្ឋាភិបាល ចុះមូលដ្ឋានខេត្តកណ្ដាល និងក្រុមការងារ ដែលតែងតែយកចិត្តទុកដាក់ខ្ពស់ចំពោះសុខទុក្ខ, ការលំបាក ក៏ដូចជាជីវភាពរស់នៅរបស់ប្រជាពលរដ្ឋ និង អាជ្ញាធរក្នុងខេត្តកណ្តាល ហើយការផ្តល់នូវថវិកា, អង្ករ និងគ្រឿងឧបភោគ-បរិភោគជាច្រើននាថ្ងៃនេះគឺជា សក្ខីកម្មជាក់ស្តែងយ៉ាងច្បាស់។ លោកអភិបាលខេត្តបានគូសបញ្ជាក់ថា រដ្ឋបាលខេត្តនឹងបែងចែកថវិកា និងសម្ភារៈទាំងអស់នេះ ជូនទៅបណ្តាមន្ទីរពេទ្យ, មណ្ឌលចត្តាឡីស័ក, អង្គភាព និងមូលដ្ឋានពាក់ព័ន្ធនៅទូទាំងខេត្តកណ្តាល៕ | 2021-03-17T17:48:00+07:00 | freshnewsasia.com | https://m.freshnewsasia.com/index.php/en/localnews/189963-2021-03-17-03-48-56.html |
50fc4d2d-7a9d-4139-bdd0-4855caf8bc90 | BREAKING: សហរដ្ឋអាមេរិក៖ មនុស្ស ៥.២៦ម៉ឺននាក់ទៀតឆ្លងកូវីដ-១៩ និងអ្នកជំងឺ ១,២៤៨នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៥២,៦៥០នាក់ទៀតបានឆ្លងជំងឺ COVID-19 ខណៈអ្នកជំងឺ ១,២៤៨នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី១៧ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,១៩២,២២៤ករណី ក្នុងនោះមានអ្នកស្លាប់សរុបចំនួន ៥៤៩,៣៦៧នាក់ និងជាសះស្បើយឡើងសរុប ២២,៣៤០,៣៨៩នាក់។ គួរបញ្ជាក់ថា អតីតប្រធានាធិបតីអាមេរិកលោក ដូណាល់ ត្រាំ បានជំរុញ និងលើកទឹកចិត្តក្រុមអ្នកគាំទ្រគណបក្សសាធារណរដ្ឋមួយក្រុម ដែលតែមានទស្សនប្រឆាំង ការចាក់វ៉ាក់សាំងបង្ការ COVID-19 តាំងតែពីដើមរៀងមកនោះ ឲ្យទៅទទួលការចាក់វ៉ាក់សាំងប្រឆាំងវីរុសនេះ។ ប្រធានាធិបតីអាមេរិកលោក ចូ បៃដិន បានប្តេជ្ញាចាក់វ៉ាក់សាំងបង្ការ COVID-19 ដល់មនុស្សពេញវ័យទូទាំងសហរដ្ឋអាមេរិក ទាំងអស់ប្រមាណ ២៥៨លាននាក់ នៅត្រឹមដំណាច់ខែឧសភា ឆ្នាំ២០២១៕ | 2021-03-17T17:09:00+07:00 | freshnewsasia.com | https://m.freshnewsasia.com/index.php/en/internationalnews/189956-2021-03-17-03-09-41.html |
c8b10228-5006-48e7-805e-377b648bf526 | រកឃើញបុរសម្នាក់ឆ្លងកូវីដ១៩ ធ្លាប់ពាក់ព័ន្ធតារាកប្លែង CTN | បុរសម្នាក់ត្រូវបានរកឃើញវិជ្ជមានកូូវីដ១៩ បន្ទាប់ពីធ្លាប់បានពាក់ព័ន្ធនឹងអ្នកនាង អ៊ីត តារាកំប្លែងនៅ CTN។នេះបើតាមទំព័រហ្វេសបុកផ្លូវការលោក ជា ពិសី អភិបាលខណ្ឌឫស្សីកែវបានផ្សាយមុននេះ។ ប្រភពបានឱ្យដឹងថា អ្នកមានវិជ្ជមាន មេរោគកូវីដ១៩ នៅព្រឹកថ្ងៃទី១៧ ខែមីនា ឆ្នាំ២០២១ (វេលាម៉ោង ០៨ និង៥០ នាទី) ក្នុងមូលដ្ឋានខណ្ឌឫស្សីកែវ បានរកឃើញអ្នកមានវិជ្ជមាននឹងមេរោគកូវីដ១៩ ចំនួន០១នាក់ បុរស អាយុ ៤១ ឆ្នាំ (ពាក់ព័ន្ធជាមួយអ្នកជម្ងឺ សេង ចិន្តា ហៅអ៉ីត ជាតារាកំប្លែង CTN) ដែលមានទីតាំងនៅ ផ្លូវជាតិលេខ៥ ភូមិផ្សារតូច សង្កាត់ទួលសង្កែទី១ ខណ្ឌប្ញស្សីកែវ រាជធានីភ្នំពេញ។ បច្ចុប្បន្នអ្នកជម្ងឺម្នាក់នេះត្រូវបានបញ្ជូនទៅព្យាបាល នៅអតីតសណ្ឋាគារអ៉ីនធើខនទីណង់តាល់ (The Great Duke)។ ចំពោះអ្នកពាក់ព័ន្ធជាមួយអ្នកជម្ងឺ មានចំនួន ០៣ នាក់ (ស្រី ០៣ នាក់) បន្តទៀត មន្ត្រីសុខាភិបាលនឹងត្រៀមយកសំណាកទៅពិនិត្យ ដើម្បីទប់ស្កាត់ការរីករាលដាលនៃមេរោគកូវីដ១៩ជាបន្តទៀតនៅទីតាំងខាងលើ ជាចុងក្រោយ អាជ្ញាធរ បានសម្រេចបិទទីតាំងនេះជាបណ្ដោះអាសន្ន៕ | 2021-03-17T17:02:00+07:00 | kampucheathmey.com | https://www.kampucheathmey.com/health/83261 |
a13bd03b-934e-474a-a247-079e8a0f952a | អ្នកពាក់ព័ន្ធពិធីមង្គលការដែលបុគ្គល កក្កដា សោភ័ណ្ឌ បានទៅចូលរួម ធ្វើតេស្តលើកទី១ អវិជ្ជមានកូវីដទាំងអស់ ខណៈថ្ងៃនេះខេត្តតាកែវ មានអ្នកជំងឺកូវីដលើកដំបូង ជាបុគ្គលិកស៉ិនទ្រី ទើបមកពីភ្នំពេញ (Video inside) | ប្រធានមន្ទីរសុខាភិបាលខេត្តតាកែវ លោកវេជ្ជបណ្ឌិត នុត ស៊ីណាត បានថ្លែងប្រាប់បណ្ដាញព័ត៌មាន Fresh News ឲ្យដឹងនៅព្រឹកថ្ងៃទី១៧ ខែមីនា ឆ្នាំ២០២១នេះថា លទ្ធផលធ្វើតេស្តចំពោះអ្នកពាក់ព័ន្ធ នៅក្នុងពិធីមង្គលការ នៅភូមិក្រាំងលាវ ឃុំរវៀង ស្រុកសំរោង ជាង១០០នាក់ គឺអវិជ្ជមានទាំងអស់។ លោកវេជ្ជបណ្ឌិតបានថ្លែងយ៉ាងដូច្នេះថា ។ ប៉ុន្តែ លោកវេជ្ជបណ្ឌិត នុត ស៊ីណាត បានបញ្ជាក់ថា នៅថ្ងៃនេះ ខេត្តតាកែវ បានរកឃើញករណីវិជ្ជមាន អ្នកឆ្លងកូវីដ-១៩ ម្នាក់ ជាបុរសទើបត្រឡប់មកពីភ្នំពេញ។ បុរសនេះជាបុគ្គលិកធ្វើការនៅក្រុមហ៊ុនស៉ិនទ្រី មកស្នាក់នៅផ្ទះយប់ថ្ងៃទី១៣ ខែមីនា ឆ្នាំ២០២១, សង្ស័យ និងយកសំណាកថ្ងៃទី១៤ មីនា ឆ្នាំ២០២១, លទ្ធផលវិជ្ជមាន ថ្ងៃទី១៦ ខែមីនា ឆ្នាំ២០២១ និងមានអ្នកពាក់ព័ន្ធ ប្រពន្ធ និងកូន ចំនួន២នាក់។ គួរបញ្ជាក់ថា កាលពីថ្ងៃទី១១ និងថ្ងៃទី១២ ខែមីនា ឆ្នាំ២០២១ បុគ្គល កក្កដា សោភ័ណ្ឌ បានមកចូលរួមពិធីមង្គលការមិត្តភក្តិ របស់ខ្លួន នៅក្នុងភូមិក្រាំងលាវ ឃុំរវៀង ស្រុកសំរោង ខេត្តតាកែវ ដែលពិធីបង្គលការនេះ មានអ្នកចូលរួមប្រមាណ ៣០០នាក់។ បន្ទាប់ពីបានចូលរួមមង្គលការបានពីរថ្ងៃ បុគ្គលខាងលើបានទៅធ្វើតេស្តរកជំងឺកូវីដ-១៩ ដែលលទ្ធផល គឺវិជ្ជមានជំងឺកូវីដ-១៩។ បន្ទាប់ពីទទួលបានដំណឹងវិជ្ជមាននេះ អាជ្ញាធរខេត្តតាកែវ បានរកឃើញអ្នកពាក់ព័ន្ធផ្ទាល់ និងប្រយោជន៍ ជាមួយបុគ្គល កក្កដា សោភ័ណ្ឌ ជិត៤០០នាក់ ដោយបិទភូមិរបស់ប្រជាជន និងកំណត់ឲ្យធ្វើចត្តាឡីស័ក រយៈពេល១៤ថ្ងៃ ដើម្បីតាមដានសុខភាពផងដែរ៕ | 2021-03-17T16:28:00+07:00 | freshnewsasia.com | https://m.freshnewsasia.com/index.php/en/localnews/189953-2021-03-17-02-28-47.html |
c468c46a-627c-4d53-92ba-dcc2c804e4b8 | ដើម្បីទប់ស្កាត់ការឆ្លងរីករាលដាលនៃជំងឺកូវីដ-១៩ ភូមិចំនួន២ទៀត នៅស្រុកសំរោង ត្រូវបានបិទជាបណ្តោះអាសន្ន | តាកែវ ៖ បើតាមការបញ្ជាក់ពី លោក កេត ម៉ៅ អភិបាលស្រុកសំរោង នៅរសៀលថ្ងៃទី ១៧ ខែមីនា ឆ្នាំ២០២១នេះ ភូមិពន្លឺ ឃុំជំរះពេន និង ភូមិត្បាច ឃុំជើងគួ នៃស្រុកសំរោង ខេត្តតាកែវ ត្រូវបានបិទជាបណ្តោះអាសន្ន ដើម្បីចូលរួមទប់ស្កាត់ និងបង្ការការឆ្លងរីករាលដាលនៃជំងឺកូវីដ-១៩ កុំឱ្យកើតមានឡើងនៅសហគមន៍។ លោកអភិបាលស្រុកសំរោង ក៏សូមធ្វើការអំពាវនាវដល់ឱ្យបងប្អូនប្រជាពលរដ្ឋ បង្កើនការប្រុងប្រយ័ត្ន កុំនៅជិត ឬប៉ះពាល់អ្នកដែលមកពីតំបន់ផ្សេង ដែលមានហានិភ័យខ្ពស់ ជាពិសេសត្រូវស្ដាប់តាមការណែនាំរបស់ ក្រសួងសុខាភិបាល និងអនុសាសន៍សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ៣កុំ ៣ការពារ ។ លោក កេត ម៉ៅ អភិបាលស្រុក បានបន្តថា រដ្ឋបាលស្រុកសំរោង បានសម្រេចបិទការចេញចូលភូមិចំនួន២ទៀត ដែលមានអ្នកប៉ះពាល់ អ្នកមានវិជ្ជមានកូវីដ-១៩ ៕ រក្សាសិទ្ធិដោយ៖សារឿន | 2021-03-17T16:24:45+07:00 | cen.com.kh | https://cen.com.kh/archives/309961.html |
9476220e-a9c5-43d2-ba4a-7ade2d05400e | រាជរដ្ឋាភិបាល ចេញសេចក្តីសម្រេច បង្កើតគណៈកម្មការចំពោះកិច្ច ចាក់វ៉ាក់សាំងកូវីដ-១៩ នៅទូទាំងប្រទេសដែលមានលោកស្រី ឱ វណ្ណឌីន ជាប្រធាន | No Content | 2021-03-17T16:20:00+07:00 | dap-news.com | https://dap-news.com/national/2021/03/17/127495/ |
a4a67af8-ac29-4740-bf69-742fc505ae35 | តារាចម្រៀង និងសម្តែង បញ្ញា សិទ្ធ បានឆ្លងជំងឺកូវីដ១៩ | នេះជាតារាម្នាក់ទៀតហើយ ដែលបានប្រកាសថា ខ្លួនមានផ្ទុកកូវីដ១៩ ក្រោយពីតារាចម្រៀងនៅផលិតកម្មហង្សមាស បានឆ្លងជាបន្តបន្ទាប់ ដែលគិតមកទល់ពេលនេះ ប្រហែលជាក្បែរ ១០នាក់ ៕ | 2021-03-17T15:39:00+07:00 | dap-news.com | https://dap-news.com/national/2021/03/17/127470/ |
b0f49781-2350-4c4c-ab1d-fe70e0e52766 | បាក់ខ្ទង់ច្រមុះនិងការព្យាបាល ! | ការបាក់ខ្ទង់ច្រមុះជាជំងឺមួយដែលជួបប្រទះញឹកញាប់នៅពេលបច្ចុប្បន្ននេះ ជាពិសេសនៅមន្ទីរពេទ្យកាល់ម៉ែត ដែលឈរនៅលេខរៀងទី ៣ នៃការបាក់ឆ្អឹងទូទៅនៅលើដងខ្លួនមនុស្ស ហើយជាញឹកញាប់ ការបាក់នេះពុំសូវបានទទួលការព្យាបាលសមស្របឡើយ ជាផលវិបាកបណ្តាលឲ្យមានការប៉ះពាល់ដល់ការដកដង្ហើម និងខូចទម្រង់មុខជាដើម។ ក) មូលហេតុ បណ្តាលឲ្យបាក់ខ្ទង់ច្រមុះ ៖ – ការប៉ះទង្គិចផ្ទាល់ទៅលើផ្ទៃមុខដែលងាយនឹងបាក់ខ្ទង់ច្រមុះ – បច្ចុប្បន្នគ្រោះថ្នាក់ចរាចរណ៍ដោយម៉ូតូ ឬរថយន្តមានប្រហែល ៨០%នៃការបាក់ខ្ទង់ច្រមុះ – គ្រោះថ្នាក់ដោយកីឡា ជាពិសេសកីឡាប្រដាល់ – គ្រោះថ្នាក់ការងារជាងសំណង់ជាដើមដោយការធ្លាក់ពីទីខ្ពស់ – អំពើហិង្សាក្នុងគ្រួសារជាពិសេសអ្នករងគ្រោះជាស្ត្រី ឬកុមារ ខ) តើមានរោគសញ្ញាអ្វីខ្លះនៅពេលបាក់ខ្ទង់ច្រមុះ? – មានការឈឺចាប់នៅលើច្រមុះ – ហើម ហើយឡើងក្រហមនៅជុំវិញច្រមុះ – មានហូរឈាមពីច្រមុះ – មានជាំច្រមុះ ឬរង្វង់ភ្នែក – ការប្រែប្រួលទ្រង់ទ្រាយខ្ទង់ច្រមុះ – មានការពិបាកដកដង្ហើម – រន្ធច្រមុះម្ខាង ឬសងខាងហាក់ដូចគេចុកជិត គ) ការធ្វើរោគវិនិច្ឆ័យ៖ – ការសាកសួរ និងការពិនិត្យដោយគ្លីនិកអាចធ្វើរោគវិនិច្ឆ័យការបាក់ខ្ទង់ច្រមុះបាន ដោយយើងអាចដឹងថាវៀច ខ្ទង់ច្រមុះ ឬស្នូរឆ្អឹងប៉ះគ្នាពេលស្ទាប។ – ប៉ុន្តែបច្ចុប្បន្ននេះ ការថតស្កែនដោយម៉ាស៊ីន CT-Scan ទំនើបនៅមន្ទីរពេទ្យកាល់ម៉ែតអាចឲ្យយើងដឹងពីការបាក់បែក នៅផ្នែកផ្សេងទៀតនៃមុខ ឬបញ្ហាផ្សេងទៀតនៃការប៉ះទង្គិច។ – យើងត្រូវបញ្ជាក់ឲ្យច្បាស់ដែរថាតើច្រមុះអ្នកជំងឺ ពីមុនត្រង់ធម្មតាឬទេ? ឃ) ការព្យាបាល៖ – គោលបំណងសំខាន់របស់យើង គឺការព្យាបាលទាន់ពេលវេលា សម្រាប់សម្រួលមុខងារដកដង្ហើម និងកែទ្រង់ទ្រាយផ្នែកសម្ផស្ស។ – ការគាស់តម្រង់ខ្ទង់ច្រមុះបាក់ ដែលល្អប្រសើរបំផុត គឺចន្លោះ ៣ម៉ោងបន្ទាប់ពីការប៉ះទង្គិច។ – បើមិនដូច្នេះទេ យើងអាចរង់ចាំចន្លោះ ៣ ទៅ ៧ថ្ងៃនៅពេលដែលហើមជាំស្រកយើងមានភាពងាយស្រួលក្នុងការ ដាក់ឆ្អឹងចូលតាមលំនាំដើមវិញ។ – បើមិនបានតម្រង់ក្នុងចន្លោះ ៧ ទៅ១០ថ្ងៃទេ ឆ្អឹងបាក់ក៏អាចរឹងជាប់បានដែរ តែជាប់ទាំងវៀច និងពិបាកដកដង្ហើម។ – នៅពេលនោះការព្យាបាលទាមទារឲ្យមានការ បំបាក់ឆ្អឹងឡើងវិញ ហើយមានភាពស្មុគស្មាញ។ ង) តើមានផលវិបាកអ្វីខ្លះនៅពេលបាក់ខ្ទង់ច្រមុះ? – វៀចជញ្ជាំងខណ្ឌរន្ធច្រមុះ មិនអាចដកដង្ហើមបាន – មានឈាមដក់នៅនឹងជញ្ជាំងច្រមុះធ្វើអោយស្ទះរន្ធច្រមុះដែរ – បាក់រហូតដល់ឆ្អឹងខ្ចីខ្ទង់ច្រមុះ – ធ្លាយ ឬលេចទឹកក្នុងស្រោមខួរ (Cerebrospinal fluid) «ប្រសិនបើបងប្អូនទាំងអស់ មានការប៉ះទង្គិចលើផ្ទៃមុខ ឬសង្ស័យមានការបាក់ខ្ទង់ច្រមុះ សូមអញ្ជើញមកជួបជាមួយ គ្រូពេទ្យជំនាញឯកទេសនៃមន្ទីរពេទ្យកាល់ម៉ែត ដើម្បីធ្វើការពិគ្រោះ និងព្យាបាលឲ្យទាន់ពេលវេលា ដើម្បីជៀសវាងផលវិបាក មុខងារដកដង្ហើម និងផលវិបាកផ្នែកសម្ផស្ស»៕ | 2021-03-17T15:11:00+07:00 | kampucheathmey.com | https://www.kampucheathmey.com/health/83130 |
08a5d099-87af-401b-a791-2fde84bf35c1 | ដើម្បីទប់ស្កាត់ការរីករាលដាលនៃជំងឺកូវីដ១៩! ផ្សារទួលទំពូងត្រូវបានកំណត់ថ្ងៃបើកទ្វារចេញចូល “ថ្ងៃសេសនិងថ្ងៃគូ” | បន្ទាប់ពីជំងឺកូវីដ១៩ មានការឆ្លងរីករាលដាលចូលក្នុងសហគមន៍ជាច្រើន គណៈកម្មការផ្សារទួលទំពូង ក៏បានចេញលិខិតមួយ ស្ដីពី ការទប់ស្កាត់នៃការរីការាលដាលនៃជំងឺកូវីដ និងពង្រឹងបន្ថែមនៅការត្រួតពិនិត្យ ទៅលើអាជីវករ ភ្ញៀវ និងមនុស្សគ្រប់រូប ។ សូមប្រិយមិត្តអានសេចក្ដីលម្អិតដូចខាងក្រោមនេះ៖ | 2021-03-17T15:09:41+07:00 | kbnnews.com | https://kbn.news/archives/212013 |
cb0d757a-8f82-4609-a89d-3dafd7ad7fe5 | អាជ្ញាធរខេត្តស្វាយរៀង ស្នើឲ្យបងប្អូន កងកម្លាំងគ្រប់លំដាប់ថ្នាក់ ចូលរួមទប់ស្កាត់ ការពារជំងឺកូវីដ តាមបទបញ្ជារបស់រាជរដ្ឋាភិបាល | ស្វាយរៀង ៖ នៅព្រឹកថ្ងៃទី១៧ ខែមីនា ឆ្នាំ២០២១ លោក តូច ប៉ូលីវ៉ា អភិបាលរងខេត្ត និងជាអនុប្រធានគណៈកម្មការប្រយុទ្ធប្រឆាំងនឹងជំងឺកូវីដ១៩ ខេត្តនិងលោកអ៊ឹម មេសាប្រធានអង្គភាពរដ្ឋាករទឹកខេត្តស្វាយរៀង បានអញ្ជើញ នាំយក ទឹកបរិសុទ្ធចំនួន៨០០យួរ ដែលជាការឧបត្ថម្ភរបស់មន្ទីរឧស្សាហកម្មវិទ្យាសាស្ត្រនិងនវានុវត្តន៍ខេត្តស្វាយរៀង ប្រគល់ជូនដល់រដ្ឋបាលស្រុកកំពង់រោទិ៍ ខេត្តស្វាយរៀង ដើម្បីត្រៀមបម្រុងទុកទីតាំងសម្រាប់ធ្វើចត្តាឡីស័ក នៅក្នុងស្រុកកំពង់រោទិ៍ ខេត្តស្វាយរៀង។ មានប្រសាសន៍សំណេះសំណាលសួរសុខទុក្ខជាមួយបងប្អូនកងកម្លាំងមន្ត្រីជំនាញក្រោមឱវាទ លោក តូច ប៉ូលីវ៉ា បានកោតសរសើរ និងថ្លែងអំណរគុណដល់ទឹកចិត្ត ឆន្ទៈ បងប្អូនកងកម្លាំងគ្រប់លំដាប់ថ្នាក់ ក្នុងការចូលរួមទប់ស្កាត់ ការពារតាមបទបញ្ជារបស់រាជរដ្ឋាភិបាល ដែលមានសម្ដេចតេជោ ហ៊ុន សែន ជានាយករដ្ឋមន្ត្រីនៃព្រះរាជាណាចក្រកម្ពុជា តាមតួនាទី ភារកិច្ច ទាំងយប់ ទាំងថ្ងៃយ៉ាងខ្ជាប់ខ្ជួន។ បន្ថែមពីលើនេះ លោកក៏បានពាំនាំនូវការផ្ដាំផ្ញើសួរសុខទុក្ខពីសំណាក់លោកជំទាវកិត្តិសង្គហបណ្ឌិត ម៉ែន សំអន ប្រធានក្រុមការងារចុះមូលដ្ឋានខេត្តស្វាយរៀង លោក ម៉ែន វិបុល អភិបាល នៃគណៈអភិបាលខេត្តស្វាយរៀង មកជូនដល់បងប្អូនកងកម្លាំង និងមន្ត្រីក្រោមឱវាទផងដែរ ។ ជាពិសេសចូលរួមអនុវត្តតាមការណែនាំរបស់រាជរដ្ឋាភិបាល ក្រសួងសុខាភិបាលក្នុងការប្រយុទ្ធប្រឆាំងនឹងជំងឺកូវីដ១៩ ដែលកំពុងរីករាលដាលជាសាកលលោក រក្សាគម្លាតសុវត្ថិភាព លាងសម្អាតដៃជាប្រចាំ ដើម្បីជៀសផុតពីការឆ្លងនៃជំងឺមួយនេះ៕ រក្សាសិទ្ធិដោយ : វ៉ៃកូ | 2021-03-17T14:13:26+07:00 | cen.com.kh | https://cen.com.kh/archives/309915.html |
0c7493e2-a4cd-4496-8ea1-7f92ec516586 | ថ្ងៃទី១៦ ខែមីនាមានករណីវិជ្ជមានវីរុសកូវីដ-១៩ ថ្មីចំនួន ៧៥នាក់ និងអ្នកជាសះស្បើយចំនួន ២២នាក់ | ភ្នំពេញ ៖ ក្រសួងសុខាភិបាល បានប្រកាសថា រហូតដល់ម៉ោង ១១និង០០ ព្រឹក ថ្ងៃទី ១៧ មិនា ២០២១ យើងរកឃើញករណីជំងឺកូវីដ-១៩ សរុបចំនួន ៧៥នាក់ ឆ្លងសហគមន៍ទាំងអស់ និងមានជាសះស្បើយ ២២នាក់ ។ ដូច្នេះចំនួនករណីជំងឺកូវីដ-១៩សរុបកើន ១៥០៥នាក់ ចំនួនសំរាកពេទ្យ ៦៦២នាក់ និងចំនួនជាសះស្បើយសរុបកើន ៨៤០នាក់ និង ស្លាប់សរុប ១នាក់ ។ ជំងឺកូវីដ-១៩ នៅតែបន្តគម្រាមកំហែងយើងជាប់ជានិច្ច សូមបងប្អូនបន្តប្រយ័ត្នជាប់ជានិច្ច ដោយអនុវត្តអនាម័យ នៅឃ្លាតឆ្ងាយពីគ្នា មិនចេញក្រៅផ្ទះបើមិនចាំបាច់ ព្រោះប្រទេសយើងកំពុងរាត្បាតក្នុងសហគមន៍ហើយ និងប្រទេសជិតខាងយើងនិងពិភពលោកកំពុងបន្តរាតត្បាតជំងឺកូវីដ១៩ ដ៏ខ្លាំងក្លានៅឡើយ ៕ រក្សាសិទ្ធិដោយ៖បញ្ញាស័ក្តិ | 2021-03-17T13:30:05+07:00 | cen.com.kh | https://cen.com.kh/archives/309882.html |
a22edf02-31ca-4264-b332-9edb8b7e07e9 | ក្រុមហ៊ុនវិស័យដឹកជញ្ជូននៅកម្ពុជាមួយចំនួន កំពុងប្រឈមការកាត់បន្ថយបុគ្គលិក បើសិនការផ្ទុះជំងឺកូវីដ ១៩ អូសបន្លាយពេលយូរ | ភ្នំពេញ៖ បច្ចុប្បន្ននេះ វិស័យដឹកជញ្ជូនកម្ពុជា បានធ្លាក់ចុះខ្លាំង ដោយសារវិបិត្តកូវីដ១៩ ជាពិសេសការធ្លាក់ចុះតម្រូវការ និងការកើនឡើងតម្លៃដឹកជញ្ជូនខ្ពស់ ព្រមទាំងការកកសន្ទះទូរកុងតឺន័រនៅសហរដ្ឋអាមេរិក និងសហភាពអឺរ៉ុបជាដើម។ លោកឧកញ៉ា ស៊ិន ចន្ធី ប្រធានសមាគមភ្នាក់ងារបញ្ជូនទំនិញកម្ពុជា បានឱ្យអ្នកព័ត៌មានដឹងថា វិស័យដឹកជញ្ជូននៅកម្ពុជា បានរងផលប៉ះពាល់ជាងមួយឆ្នាំមកហើយ ចាប់តាំងពីការផ្ទុះឡើងនៃជំងឺកូវីដ១៩ ប៉ុន្តែវាបានងើបឡើងវិញជាបណ្តើរៗ ក្នុងអំឡុងចុងឆ្នាំ ២០២០ ដោយសារការគ្រប់ គ្រងស្ថានភាពបានល្អរបស់រាជរដ្ឋាភិបាល តែពេលនេះវាកំពុងតែបង្កផលប៉ះពាល់កាន់តែខ្លាំង ក្នុងពេលកម្ពុជាមានករណីផ្ទុះការឆ្លងក្នុងសហគមន៍លើកទី៣ គឺព្រឹត្តិការណ៍ ២០កុម្ភៈ ដែលចេះតែកើនឡើង និងអូសបន្លាយពេលយូ។ លោកឧកញ៉ា បានអះអាងថា នៅក្នុងវិបត្តិនៃជំងឺកូវីដ១៩នេះ វិស័យដឹកជញ្ជូនតាមផ្លូវអាកាសរងផលប៉ះពាល់ខ្លាំងជាងគេ ដែលមានការធ្លាក់ចុះដល់ទៅជាង ៩៥ភាគរយ បន្ទាប់មកការដឹកជញ្ជូនតាមផ្លូវទឹក គ្រាដែលមានការកាត់បន្ថយចំនួននាវាដឹកជញ្ជូន ដោយសារតម្រូវការធ្លាក់ចុះ ដែលធ្វើឲ្យតម្លៃសេវាដឹកជញ្ជូនហក់ឡើងពី ៣ទៅ ៥ដង។ ចំណែកការដឹកជញ្ជូនតាមផ្លូវគោកទោះបីជាមានការរឹតបន្តឹងនៅតាមតំបន់ព្រំដែនជាមួយប្រទេសជិតខាងក៏ដោយ ក៏ការដឹកជញ្ជូនទំនិញនៅតែដំណើរការធម្មតា បន្ទាប់ពីមានបទបញ្ជាពីប្រមុខរាជរដ្ឋាភិបាលកម្ពុជាដែលធ្វើឲ្យវាធ្លាក់ចុះប្រហែលជាង ១០ភាគរយប៉ុណ្ណោះ ព្រោះតែការធ្លាក់ចុះនៃតម្រូវការ។ លោកឧកញ៉ា លើកឡើងថា ប្រសិនការឆ្លងនៃជំងឺដ៏កាចសាហាវនេះបន្តអូសបន្លាយកាន់តែយូរនោះ ក្រុមហ៊ុនដឹកជញ្ជូនកម្ពុជាមួយចំនួន កំពុងប្រឈមការកាត់បន្ថយបុគ្គលិករបស់ខ្លួន ក្នុងគ្រាដែលពួកគេកំពុងជួបវិបត្តិហិរញ្ញវត្ថុប្រាក់ចំណូលធ្លាក់ចុះ ហើយវាអាចនឹងឈានទៅដល់ការបិទក្រុមហ៊ុនថែមទៀត បើសិនកូវីដ១៩ អូសបន្លាយកន្លះឆ្នាំទៀត។ គួរបញ្ជាក់ថា បើតាមលោកឧកញ៉ា ស៊ិន ចន្ធី បច្ចុប្បន្ននេះ សមាគមភ្នាក់ងារបញ្ជូនទំនិញកម្ពុជា មានសមាជិកប្រមាណ ១២០ក្រុមហ៊ុន។ ជាមួយគ្នានេះលោកឧកញ៉ា បានបង្ហាញក្តីសង្ឈឹមថា តាមការដាក់ចេញវិធានការយ៉ាងម៉ឺងម៉ាត់របស់រាជរដ្ឋាភិបាលកម្ពុជា និងការចូលរួមទប់ស្កាត់ពីក្រសួងស្ថាប័នជំនាញ ព្រមទាំងប្រជាពលរដ្ឋទូទាំងប្រទេស និងការទទួលបានការចាក់វ៉ាក់សាំងបង្ការជំងឺកូវីដ១៩ ជាបណ្តើរៗ កម្ពុជា នឹងអាចបញ្ឈប់ការឆ្លងក្នុងព្រឹត្តិការណ៍សហគមន៍ ២០កុម្ភៈ បាននាពេលខាងមុខនេះ ដែលធ្វើឱ្យវិស័យផ្សេងៗមានសង្ឃឹមឡើងវិញ៕ រក្សាសិទ្ធិដោយ ៖ CEN | 2021-03-17T12:05:20+07:00 | cen.com.kh | https://cen.com.kh/archives/309821.html |
5aec8b13-96e6-4897-a987-d1715c2762d8 | ស្រុកកោះធំ ក្លាយជាតំបន់ក្ដៅគគុក ខណៈរកឃើញអ្នកផ្ទុកជំងឺកូវីដ-១៩ ចំនួន៦៤នាក់ ក្នុងចំណោមអ្នកឆ្លងកូវីដ៧៥ករណី | អាជ្ញាធរ ប្រកាសថា ស្រុកកោះធំ ខេត្តកណ្តាល បានរកឃើញអ្នកផ្ទុកជំងឺកូវីដ-១៩ ចំនួន៦៤នាក់ បន្ថែមទៀត ដែលកាលពីថ្ងៃទី១៦ ខែមីនា ឆ្នាំ២០២១ លោកគង់ សោភ័ណ្ឌ អភិបាលខេត្តកណ្ដាល បានដឹកនាំក្រុមការងារ ប្រជុំបន្ទាន់ ដោយមានការចូលរួមពីម្ចាស់កាស៊ីណូទាំង ៦ ក្នុងស្រុកកោះធំ និង ចុះត្រួតពិនិត្យ ការរៀបចំទីតាំងសម្រាប់ព្យាបាលអ្នកផ្ទុកមេរោគកូវីដ-១៩និងមណ្ឌលចត្តាឡីស័ក នៅស្រុកកោះធំ។ លោក គង់ សោភ័ណ្ឌ អភិបាលខេត្តកណ្ដាល ថ្លែងថា ទូទាំងស្រុកកោះធំមានអ្នកវិជ្ជមានមេរោគកូវីដ-១៩ ចំនួន១៣៦នាក់ ក្នុងព្រឹត្តិការណ៍សហគមន៍ ២០កុម្ភៈ ក្នុងនោះមាន កាស៊ីណូរបស់ក្រុមហ៊ុនព្រីនចំនួន ១០២ នាក់ កាស៊ីណូយ៉ុងយ័ន ៣២នាក់ និង កាស៊ីណូឃីងហ្វា ចំនួន ២ នាក់។ លោកអភិបាលខេត្ត បានបន្ថែមថា បើទោះបីជាមានការកើនឡើងនៃអ្នកផ្ទុកមេរោគកូវីត-១៩ នៅស្រុកកោះធំ តែអាជ្ញាធរខេត្ត និងស្រុក បានធ្វើការគ្រប់គ្រងសភាពការណ៍បានយ៉ាងល្អប្រសើរ ព្រោះថាអ្នកដែលរកឃើញវិជ្ជមានមេរោគកូវីដ-១៩ គឺជាអ្នកដែលកំពុងធ្វើចត្តាឡីស័កនៅក្នុងកាស៊ីណូ និងមិនបានមានប្រាស្រ័យទាក់ទងជាមួយអ្នកខាងក្រៅឡើយ។ ហើយចំពោះកាស៊ីណូ ទាំងអស់នៅក្នុងស្រុកកោះធំ ត្រូវបានបិទជាបណ្ដោះអាសន្ន និងមិនអនុញ្ញាតឱ្យ ចេញចូលក្នុងភូមិសាស្ត្រតំបន់ជ្រៃធំ ក្នុងឃុំសំពៅពូន ស្រុកកោះធំ ខេត្តកណ្ដាល កាលពីថ្ងៃទី៩ ខែមីនាកន្លងទៅនេះ។ ជាងនេះទៅទៀត បុគ្គលិកកំពុងបម្រើការងារនៅក្នុងកាស៊ីណូទាំងអស់ និងជនបរទេស ត្រូវបានយកសំណាក ធ្វើតេស្តរកមេរោគកូវីដ-១៩ ផងដែរ។ លោកអភិបាលខេត្តកណ្ដាល បានស្នើដល់កាស៊ីណូទាំង៦ ត្រូវអនុវត្តឱ្យបាន នៅពេលកំពុងធ្វើចត្តឡីស័ក មិនត្រូវឱ្យពួកគាត់ ចេញពីបន្ទប់ពេលកំពុងធ្វើចត្តាឡីស័កឡើយ ព្រោះថាកន្លងមកការកើនឡើងនៃអ្នកមានផ្ទុកមេរោគកូវីដ-១៩ នៅក្នុងស្រុកកោះធំ បណ្ដាលមកពីគាត់ពេលកំពុងធ្វើចត្តាឡីស័ក នឹងបានធ្វើការចល័តចេញពីក្នុងបន្ទប់ នៅក្នុងអគារតែមួយ ៕ | 2021-03-17T11:46:26+07:00 | kbnnews.com | https://kbn.news/archives/211949 |
c8d5dc2a-8638-4f13-8158-1943b1d7437f | ថ្ងៃនេះនៅតែបន្ដឆ្លងច្រើនណាស់! កម្ពុជាមានករណីឆ្លងថ្មី ចំនួន៧៥នាក់ | រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្ដីប្រកាសព័ត៌មាន នៅព្រឹក ថ្ងៃទី១៧ ខែមីនា ឆ្នាំ២០២១ ថា ក្នុងរយៈពេល២៤ម៉ោងកន្លងមកនេះ កម្ពុជារកឃើញករណីឆ្លងថ្មី នៃកូវីដ១៩ ចំនួន៧៥នាក់ ហើយក៏មានអ្នកជំងឺចំនួន២២នាក់ ត្រូវបានព្យាបាលឲ្យជាសះស្បើយបន្ថែមទៀតផងដែរ។ ក្រសួងសុខាភិបាលកម្ពុជា បានបញ្ជាក់ថា ក្នុងចំណោមករណីឆ្លងថ្មីទាំង៧៥នាក់នោះ រួមមាន ភ្នំពេញ ចំនួន៥០នាក់, កណ្ដាល ចំនួន២២, ព្រៃវែង ចំនួន២ និងតាកែវ ចំនួន១។ ទោះជាយ៉ាងណា ក៏មានសញ្ញាល្អផងដែរ ដោយសារនៅកម្ពុជាបានព្យាបាលអ្នកជំងឺកូវីដឲ្យជាសះស្បើយ ចំនួន២២នាក់បន្ថែមទៀត។ សូមជម្រាបថា គិតត្រឹមព្រឹក ថ្ងៃទី១៧ ខែមីនា ឆ្នាំ២០២១ កម្ពុជាមានអ្នកឆ្លងសរុប ១៥០៥នាក់។ ក្នុងចំណោមអ្នកជំងឺទាំងនោះ មានអ្នកជាសះស្បើយ ៨៤០នាក់ (+២២) និងអ្នកជំងឺចំនួន៦៦២ នាក់ កំពុងសម្រាកព្យាបាល នៅក្នុងមន្ទីរពេទ្យ ហើយអ្នកជំងឺម្នាក់ស្លាប់៕ សូមអានខ្លឹមសារ នៃសេចក្ដីប្រកាសព័ត៌មានរបស់ក្រសួងសុខាភិបាលកម្ពុជា ទាំងស្រុង ដូចខាងក្រោម៖ | 2021-03-17T11:14:40+07:00 | kbnnews.com | https://kbn.news/archives/211947 |
9934fb88-fe7a-4667-9ee9-7f40da918435 | ក្ដៅៗ! ព្រឹកនេះក្រសួងប្រកាសរកឃើញករណីឆ្លងកូវីដ-១៩ ចំនួន៧៥នាក់ បន្ថែមទៀត | ក្រសួងសុខាភិបាល នៅព្រឹកថ្ងៃទី១៧ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីរហូតដល់ចំនួន ៧៥នាក់ថែមទៀត ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន២២នាក់ បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ | 2021-03-17T11:13:11+07:00 | kbnnews.com | https://kbn.news/archives/211938 |
c9750df8-21fb-4f29-bf9c-0375dc10e1e9 | ព្រឹកនេះឆ្លងច្រើនណាស់! ក្រសួង រកឃើញអ្នកកើតកូវីដ១៩ រហូតដល់ចំនួន … | នាព្រឺកថ្ងៃទី ១៧ ខែមីនា ឆ្នាំ ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីរហូតដល់ចំនួន ៧៥ នាក់ថែមទៀត ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន២២នាក់បានជាសះស្បើយ ។ សូមអានសេចក្ដីលម្អិតដូចខាងក្រោមនេះ៖ | 2021-03-17T11:08:06+07:00 | kbnnews.com | https://kbn.news/archives/211929 |
f4d25b46-26af-4ad0-be6d-531cce8f92a1 | ម្នាក់ទៀតហើយ! រកឃើញវិជ្ជមានកូវីដ១៩ ឆ្លងពីតារាកំប្លែង ស្រីអ៉ីត | លោក ជា ពិសី អភិបាលខណ្ឌឬស្សីកែវ បានបញ្ជាក់ថា នៅព្រឹកថ្ងៃទី១៧ ខែមីនា ឆ្នាំ២០២១ (វេលាម៉ោង ០៨ និង៥០ នាទី) ក្នុងមូលដ្ឋានខណ្ឌឫស្សីកែវ បានរកឃើញអ្នកមានវិជ្ជមានមេរោគកូវីដ១៩ ចំនួន០១នាក់ ។ អ្នកវិជ្ជមានមេរោគកូវីដ១៩ រូបនេះ ជាបុរស អាយុ ៤១ ឆ្នាំ ដែលបានពាក់ព័ន្ធជាមួយអ្នកជម្ងឺ សេង ចិន្តា ហៅអ៉ីត ជាតារាកំប្លែង CTN មានទីតាំងនៅ ផ្លូវជាតិលេខ៥ ភូមិផ្សារតូច សង្កាត់ទួលសង្កែទី១ ខណ្ឌប្ញស្សីកែវ រាជធានីភ្នំពេញ។ បច្ចុប្បន្នអ្នកជម្ងឺម្នាក់នេះត្ររូវបានបញ្ជូនទៅព្យាបាល នៅអតីត The Great Duke ដើម្បីព្យាបាល ៕ | 2021-03-17T10:42:44+07:00 | kbnnews.com | https://kbn.news/archives/211930 |
76d1e48b-5acd-440e-b3f5-28bd57e099f4 | វីវរទៀតហើយ អ្នកតាកែវ ! បុរសធ្វើការក្រុមហ៊ុនស៊ីនទ្រីឆ្លងជំងឺកូវីដ មកដេកផ្ទះជាមួយប្រពន្ធកូន នៅស្រុកសំរោង | បុរសជាបុគ្គលិកធ្វើការនៅក្រុមហ៊ុនស៊ីនទ្រី បានមកស្នាក់នៅភូមិពន្លឺ ឃុំជំរះពេន ស្រុកសំរោង ជាមួយប្រពន្ធកូន កាលពីយប់ថ្ងៃទី១៣មីនា លុះពេលមានអាការមិនស្រួលខ្លួន ហើយក្រុមគ្រូពេទ្យចុះយកសំណាកពិនិត្យ គឺលទ្ធផលមានវិជ្ជមានជំងឺកូវីដ-១៩។ លោកកេត ម៉ៅ អភិបាលស្រុកសំរោង ខេត្តតាកែវ បានឲ្យដឹងថា បុរសបានឆ្លងជំងឺកូវីដនេះ មានឈ្មោះ សន អ៊ុយ អាយុ៣២ឆ្នាំ ជាបបុគ្គលិកធ្វើការនៅក្រុមហ៊ុនស៊ីនទ្រី បានមកស្នាក់នៅភូមិពន្លឺ ឃុំជំរះពេន ស្រុកសំរោង ខេត្តតាកែវ កាលពីយប់ថ្ងៃទី១៣មីនា ។ បន្ទាប់ពីសមត្ថកិច្ច និងមន្ត្រីពេទ្យចុះពិនិត្យសុខភាពឃើញមានកម្តៅឡើងខ្ពស់ នៅព្រឹកថ្ងៃទី១៤ បុរសរូបនេះ និងគ្រួសារ (ប្រពន្ធ និងកូន២នាក់) រដ្ឋបាលស្រុកនិងមន្ទីពេទ្យបង្អែកបាទី បានដឹកយកទៅធ្វើចត្តាឡីស័ក នៅមណ្ឌលចត្តាឡីស័ក ខេត្តតាកែវ រហូតមកដល់រាត្រីថ្ងៃទី១៦ មីនា នេះ លទ្ធផលសំណាកបុរសម្នាក់នេះមានរោគសញ្ញាវិជ្ជមានកូវីដ១៩។ បច្ចុប្បន្នបុរសម្នាក់នេះកំពុងដាក់សម្រាកព្យាបាលនៅមន្ទីពេទ្យខេត្តតាកែវ រីឯភរិយានិងកូន កំពុងដាក់បន្តធ្វើចត្តាឡីស័កនៅសណ្ឋាគាសេវេនដេ ក្នុងខេត្តតាកែវ ៕ | 2021-03-17T09:19:33+07:00 | kbnnews.com | https://kbn.news/archives/211901 |
32ebc0c4-9b92-4251-bd13-e8ba34566160 | កម្ពុជាបន្តរកឃើញអ្នកឆ្លងថ្មី៧៥នាក់ទៀត ភាគច្រើនជាជនជាតិខ្មែរក្នុងព្រឹត្តិការណ៍ផ្ទុះឆ្លងសហគមន៍ | ក្រសួងសុខាភិបាលកម្ពុជាបានឲ្យដឹងនៅថ្ងៃពុធនេះថាមនុស្ស៧៥នាក់ទៀត បានឆ្លងជំងឺកូវីដ១៩ក្នុងព្រឹត្តិការណ៍ឆ្លងសហគមន៍ ដែលឲ្យករណីឆ្លងសរុបចាប់តាំងពីផ្ទុះឆ្លងសហគមន៍ កាលពីថ្ងៃទី២០ ខែកុម្ភៈ មានចំនួនជិត១ពាន់នាក់ហើយគិតត្រឹមថ្ងៃពុធនេះ។ សេចក្តីប្រកាសព័ត៌មានរបស់ក្រសួងសុខាភិបាល ឲ្យដឹងថាមនុស្ស៧៥នាក់នោះ ដែលភាគច្រើនជាជនជាតិខ្មែរ បានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងព្រឹត្តិការណ៍«២០ កុម្ភៈ» កើនទៅដល់៩៩០នាក់។ ក្នុងចំណោមអ្នកឆ្លងនៅថ្ងៃនេះ មាន៥០នាក់នៅរាជធានីភ្នំពេញ ២២នាក់ក្នុងខេត្តកណ្តាល ២នាក់នៅខត្តព្រៃវែងនិងម្នាក់នៅខេត្តតាកែវ។ ក្រសួងឲ្យដឹងថាមនុស្ស២២នាក់ បានជាសះស្បើយពីជំងឺកូវីដ១៩នៅថ្ងៃពុធនេះ។ កាលពីថ្ងៃអង្គារ ក្រសួងសុខាភិបាលបានរាយការណ៍ថាមនុស្ស១០៥នាក់បានឆ្លងជំងឺកូវីដ១៩ ដែលភាគច្រើនជាអ្នកធ្វើការនៅក្នុងកាស៊ីណូ និងសណ្ឋាគារស្នាក់នៅក្នុងស្រុកកោះធំ ខេត្តកណ្តាល ជាប់ព្រំដែនវៀតណាម។ បើតាមក្រសួងសុខាភិបាល ករណីឆ្លងសរុបក្នុងប្រទេសកម្ពុជា មានចំនួន១.៥០៥នាក់ គិតចាប់ពីថ្ងៃឆ្លងជំងឺកូវីដ១៩លើកដំបូងក្នុងប្រទេស រហូតមកដល់ថ្ងៃទី១៧ ខែមីនា ឆ្នាំ២០២១នេះ៕ | 2021-03-17T07:00:00+07:00 | khmer.voanews.com | https://khmer.voanews.com/a/cambodia-reports-75-new-cases-detected-on-wednesday-in-latest-community-transmission/5817820.html |
aaaae232-abdc-4e5d-96ef-f0960655cdbf | ក្រុមហ៊ុន Moderna ប្រកាសចាប់ផ្តើមសាកល្បងវ៉ាក់សាំងកូវីដ១៩ លើកុមារ | ក្រុមហ៊ុន Moderna របស់សហរដ្ឋអាមេរិកបានបញ្ជាក់កាលពីថ្ងៃអង្គារម្សិលមិញថា ខ្លួនបានចាប់ផ្តើមសាកល្បងវ៉ាក់សាំងបង្ការជំងឺកូវីដ១៩ លើកុមារ ដែលមានអាយុចាប់ពី ៦ ខែ រហូតដល់ ១២ ឆ្នាំ ដោយមានគម្រោងសាកល្បងលើកុមារប្រហែល ៦.៧៥០ នាក់។ នេះបើយោងតាមសេចក្ដីរាយការណ៍របស់ទីភ្នាក់ងារព័ត៌មាន AFP។ លោក Stephane Bancel នាយកប្រតិបត្តិរបស់ក្រុមហ៊ុន Moderna បាននិយាយថា៖ «យើងមានសេចក្តីរីករាយដែលបានចាប់ផ្តើមដំណាក់កាលទី ២ នៃការសាកល្បង ៣ ដំណាក់កាលរបស់វ៉ាក់សាំងកូវីដ១៩ លើកុមារដែលមានសុខភាពល្អនៅក្នុងសហរដ្ឋអាមេរិកនិងប្រទេសកាណាដា»។ លោកបានបន្ថែមថា៖ «ការសាកល្បងវ៉ាក់សាំងនេះលើកុមារនឹងជួយឲ្យយើងអាចវាយតម្លៃលើសុវត្ថិភាពនិងភាពស៊ាំនៃវ៉ាក់សាំងកូវីដ១៩ របស់យើងលើកុមារបាន»។ អាជ្ញាធរសុខាភិបាលរបស់សហរដ្ឋអាមេរិកបានលើកឡើងថា កន្លងមក មានកុមារតិចតួចប៉ុណ្ណោះដែលធ្លាក់ខ្លួនឈឺដោយសារជំងឺកូវីដ១៩ បើប្រៀបធៀបទៅនឹងមនុស្សពេញវ័យ ប៉ុន្តែក្រុមកុមារអាចឆ្លងនិងចម្លងជំងឺនេះទៅអ្នកដទៃបាន។ កន្លងមក កុមារភាគច្រើនដែលឆ្លងជំងឺកូវីដ១៩ មានរោគសញ្ញាតិចតួច ឬមិនមានរោគសញ្ញាអ្វីទាំងអស់។ មន្ត្រីអប់រំនិងគ្រូបង្រៀននៅទូទាំងសហរដ្ឋអាមេរិកកំពុងរងសម្ពាធឲ្យបើកសាលារៀនពេញលេញឡើងវិញឲ្យបានកាន់តែឆាប់ ប៉ុន្តែពួកគេជាច្រើននិយាយថា ពួកគេត្រូវការថ្នាក់រៀនដែលអាចគ្រប់គ្រងបាន ឬការសិក្សាផ្ទាល់ក្នុងថ្នាក់ដែលមានរយៈពេលខ្លី ដើម្បីអនុវត្តឲ្យបានពេញលេញតាមគោលការណ៍រក្សាគម្លាតពីគ្នាក្នុងគោលបំណងបង្ការការឆ្លងជំងឺកូវីដ១៩៕ | 2021-03-17T07:00:00+07:00 | khmer.voanews.com | https://khmer.voanews.com/a/moderna-announces-start-of-covid-vaccine-trials-for-children/5816856.html |
ba482057-dde8-46af-a0e0-9ef86e53917f | លោក ហ៊ុន សែន បញ្ជាឲ្យរៀបចំ«ផែនការមេ»ចាក់វ៉ាក់សាំងបង្ការកូវីដនិងជំរុញការចាក់ឲ្យបានលឿន | លោកនាយករដ្ឋមន្រ្តី ហ៊ុន សែន បានចេញបញ្ជាឲ្យបង្កើនល្បឿនចាក់វ៉ាក់សាំងបង្ការជំងឺកូវីដ១៩ និងបង្កើត«ផែនការមេ»មួយ ខណៈវ៉ាក់សាំងចិន១លាន៥សែនដូស នឹងមកដល់កម្ពុជាក្នុងពេលខាងមុខនេះ។ នេះបើយោងតាមសារជាសំឡេងដែលត្រូវបានផ្សព្វផ្សាយ កាលពីថ្ងៃអង្គារ។ លោក ហ៊ុន សែន បានឲ្យដឹងថារដ្ឋាភិបាលមានគម្រោងចាក់វ៉ាក់សាំងដល់ប្រជាជនកម្ពុជា ចន្លោះពី១០លានទៅ១៣លាននាក់នៃប្រជាជនសរុបជាង១៦លាននាក់។ លោកបន្ថែមថាវ៉ាក់សាំងស៊ីណូវ៉ាក់(Sinovac)របស់ក្រុមហ៊ុនចិនក្នុងទីក្រុងប៉េកាំង ចំនួន១លាន៥សែនដូស នឹងមកដល់កម្ពុជាក្នុងពេលឆាប់ៗខាងមុខ ហើយរដ្ឋាភិបាលរបស់លោក ក៏បានបញ្ជាទិញវ៉ាក់សាំងផ្សេងៗទៀតផងដែរ ក្នុងនោះមានវ៉ាក់សាំងអាមេរិក ឈ្មោះJohnson & Johnson។ លោក ហ៊ុន សែន ក៏បានបង្កើតគណៈកម្មការចំពោះកិច្ចមួយ ដែលតែងតាំងលោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យរបស់ក្រសួងសុខាភិបាល ជាប្រធានគណៈកម្មការនេះ។ លោកក៏បានបញ្ជាឲ្យរៀបចំ«ផែនការមេ»មួយឲ្យបានច្បាស់លាស់សម្រាប់ការចាក់វ៉ាក់សាំងបង្ការជំងឺកូវីដ១៩។ លោកមានប្រសាសន៍ថា៖«វ៉ាក់សាំងដែលនឹងមកដល់នៅពេលខាងមុខ ដែលក្នុងគម្រោងអាចនឹងមកដល់១លាន៥សែនដូស ហើយនិងអាចលើសពីនោះថែមទៀតនោះ ក៏ត្រូវរៀបចំផែនការឲ្យបានច្បាស់តម្រង់ទៅទិសណា ហើយកម្លាំងពេទ្យដែលត្រូវចាក់ ត្រូវបណ្តុះបណ្តាលយ៉ាងណា ទីកន្លែងរបៀបណា ត្រូវរៀបចំផែនការមេជាក់លាក់ ដើម្បីដំណើរការឲ្យបានល្អ»។ បើតាមលោក ហ៊ុន សែន វ៉ាក់សាំងទាំងនេះ សម្រាប់ក្រុមអាទិភាពបន្តដែលលោកថាមានគ្រូបង្រៀនដែលស្ថិតក្នុងតំបន់ហានិភ័យ អ្នកធ្វើការក្នុងផ្នែកពន្ធដារ គយ អគ្គិសនី រដ្ឋាករទឹក កម្មករប្រមូលសំរាម សហជីព បេឡាជាតិសន្តិសុខសង្គម និងផ្នែកដោះមីនជាដើម។ លោក ហ៊ុន សែន ក៏បានបញ្ជាឲ្យចាក់វ៉ាក់សាំងនេះឲ្យបានលឿន ខណៈកម្ពុជាកំពុងប្រឈមការឆ្លងសហគមន៍ទ្រង់ទ្រាយធំ ដែលមានមនុស្សឆ្លងជិត១ពាន់នាក់ ចាប់តាំងពីថ្ងៃទី២០ ខែកុម្ភៈ។ លោកបន្ថែមថា៖ «អញ្ចឹងត្រូវរៀបចំយន្តការ ហើយប្រើប្រាស់កម្លាំងសរុបឲ្យអស់លទ្ធភាព ដើម្បីជំរុញការចាក់វ៉ាក់សាំង ក្នុងល្បឿនមួយលឿន ដើម្បីកុំឲ្យវ៉ាក់សាំងហួសឌឺឡេ និងឲ្យវ៉ាក់សាំងដែលយើងទទួលបានទៅដល់ប្រជាជនឲ្យបានឆាប់ ដើម្បីរួមចំណែកទប់ស្កាត់ការរីករាលដាលនៃកូវីដ១៩»។ លោក វន់ ពៅ ប្រធានសមាគមប្រជាធិបតេយ្យឯករាជ្យនៃសេដ្ឋកិច្ចក្រៅប្រព័ន្ធ(IDEA)ជំរុញឲ្យផ្តល់អាទិភាពលើក្រុមអ្នកធ្វើការក្នុងសេដ្ឋកិច្ចក្រៅប្រព័ន្ធ មានអ្នករត់ម៉ូតូឌុប រ៉ឺម៉ក និងអ្នករើសអេតចាយ ជាដើម ដែលលោកថាពួកគាត់ត្រូវធ្វើដំណើរចេញទៅក្រៅ ដើម្បីរកចំណូល។ លោកក៏ជំរុញឲ្យមានការបែងចែកវ៉ាក់សាំងឲ្យមានសមធម៌ និងយុត្តិធម៌ផងដែរ។ លោកបន្តថាប្រជាពលរដ្ឋចង់បានវ៉ាក់សាំងដែលមានគុណភាព ទទួលស្គាល់ដោយអង្គការសុខភាពពិភពលោក(WHO)។ លោកមានប្រសាសន៍ថា៖ «មិនទាល់ថាអ្នកធំ គេចាក់អាល្អ។ អ្នកមិនមែនអ្នកធំ អ្នកអីអញ្ចឹងទៅ គេឲ្យអាវ៉ាក់សាំងដែលមិនទទួលស្គាល់ដោយអង្គការសុខភាពពិភពលោក។ អញ្ចឹងយើងចង់ឲ្យការបែងចែកវ៉ាក់សាំងនេះប្រកបដោយភាពស្មើៗគ្នា និងមានគុណភាពដូចៗគ្នា»។ ចាប់តាំងពីខែកុម្ភៈ កម្ពុជាបានបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ដែលជាជំនួយមនុស្សធម៌របស់រដ្ឋាភិបាលចិន ចំនួន៦០ម៉ឺនដូស ដែលអាចចាក់មនុស្សចំនួន៣០ម៉ឺននាក់។ កម្ពុជាក៏កំពុងប្រើប្រាស់វ៉ាក់សាំង AstraZeneca ចំនួន ៣២.៤០០០ដូស ក្រោមក្របខណ្ឌកូវ៉ាក់(Covax) ដែលជាយន្តការរបស់អង្គការសុខភាពពិភពលោក។ បើតាមលោកស្រី ឱ វណ្ណឌីន អ្នកនាំពាក្យក្រសួងសុខាភិបាល ក្រោមគម្រោងកូវ៉ាក់ វ៉ាក់សាំង១លាន១សែនដូស នឹងត្រូវផ្តល់មកឲ្យកម្ពុជាជាដំណាក់កាល ដែលកម្ពុជាទទួលបានជាង៣២ម៉ឺនដូសរួចហើយកាលពីដើមខែមីនា ហើយនៅសល់ផ្សេងទៀត មានការសន្យាថានឹងបញ្ជូនមកកម្ពុជា ឲ្យបានត្រឹមខែមិថុនា ឆ្នាំ២០២១។ លោកស្រី លឹម សូលីន នាយិកាអង្គការ Oxfam ប្រចាំកម្ពុជា បានថ្លែងក្នុងកម្មវិធីHello VOAកាលពីសប្តាហ៍មុនថាលើពិភពលោកកំពុងប្រឈមនឹងកង្វះវ៉ាក់សាំងបង្ការជំងឺកូវីដ១៩ ដូច្នេះត្រូវមានការបែងចែកវ៉ាក់សាំងដោយសមធម៌ផងដែរដល់ប្រទេសកំពុងអភិវឌ្ឍន៍ ដែលមិនអាចផលិតវ៉ាក់សាំងបាន ដូចកម្ពុជាផងដែរ។ លោកស្រីបន្តថារដ្ឋាភិបាលក្នុងពិភពលោកក៏ត្រូវជំរុញទឹកចិត្តដល់ក្រុមហ៊ុនផលិតវ៉ាក់សាំង ឲ្យផ្តល់វ៉ាក់សាំងដល់ប្រទេសផ្សេងៗដោយសមធម៌ ហើយកុំដាក់រូបមន្តនៃការផលិតវ៉ាក់សាំងនេះ ជាកម្មសិទ្ធិបញ្ញា។ លោកស្រីបញ្ជាក់ថា៖ «បើសិនជាប្រជាជនកម្ពុជាយើង ក៏ដូចជាប្រជាជនទូទាំងពិភពលោក មិនបានទទួលវ៉ាក់សាំងឲ្យបានទាំងអស់គ្នាទេ ជីវិតអត់អាចត្រឡប់ទៅដូចដើមវិញបានទេ។ កាលណាជីវិតអត់អាចត្រឡប់ទៅដូចដើម សេដ្ឋកិច្ច ក៏មិនអាចត្រឡប់ទៅដូចដើមវិញដែរ»។ កាលពីកន្លងទៅ លោកនាយករដ្ឋមន្រ្តី ហ៊ុន សែន បានលើកឡើងថាវ៉ាក់សាំង AstraZeneca គឺសម្រាប់ក្រុមពលរដ្ឋអាទិភាព ដែលមានអាយុចាប់ពី៦០ឆ្នាំឡើងតែប៉ុណ្ណោះ។ លោកបន្ថែមថា អ្នកដែលមានអាយុក្រោម៦០ឆ្នាំត្រូវចាក់វ៉ាក់សាំងរបស់ចិនឈ្មោះស៊ីណូហ្វាម(Sinopharm)។ ក្នុងសន្និសីទសារព័ត៌មានមួយកាលពីថ្ងៃច័ន្ទ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានឲ្យដឹងថាកម្ពុជាកំពុងតែពិចារណាទិញវ៉ាក់សាំងបន្ថែមពីក្រៅប្រទេស ដោយប្រើថវិកាដែលប្រមូលបានពីសប្បុរសជន មានអ្នកជំនួញ និងឧកញ៉ារកស៊ីធំៗ ដែលមានប្រមាណ៥០លានដុល្លារអាមេរិករហូតមកដល់ថ្ងៃទី១៧ ខែមីនានេះ៕ | 2021-03-17T07:00:00+07:00 | khmer.voanews.com | https://khmer.voanews.com/a/hun-sen-orders-to-set-up-vaccination-master-plan/5817866.html |
3f6553ab-d031-4bd1-8f49-9f074ff789e0 | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ១៨៨,២៦១នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី១៦ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ Sinopharm ដែលបានចាក់សរុបចំនួន៖ ១៤៦,៤៩៣នាក់ Astra Zeneca ដែលបានចាក់សរុបចំនួន៖ ៤១,៧៦៨នាក់ | 2021-03-17T06:57:00+07:00 | freshnewsasia.com | https://m.freshnewsasia.com/index.php/en/localnews/189939-2021-03-16-16-57-18.html |
023c28f1-34d4-47c7-9d30-64303b745431 | នារីវ័យក្មេងស្រស់សោភាម្នាក់ សរសេរតបសារខមិនថាខ្លួនកើតជំងឺកូវីដ | ភ្នំពេញ ៖ ក្រោយសរសេរស្រីស្រស់ស្អាត ក្នុងវ័យ២៨ឆ្នាំ ខមិនបង្ហោះក្នុងគណនីហ្វេសប៊ុកផ្ទាល់ខ្លួនថា”ខ្ញុំឆ្លងជំងឺCOVID-19ហេីយ” ទីបំផុតត្រូវបានសមត្ថកិច្ចនាំខ្លួនទៅកាន់មណ្ឌលចត្តាឡីស័កជាបន្ទាន់មែន។ តែបើតាមការសួរនាំគឺក្មេងស្រីប្រាប់ថា ការពិតខ្លួនគ្មានជំងឺទេ គឺខ្លួនសរសេរលេងតែប៉ុណ្ណោះ។នេះបើតាមការផ្សាយ របស់ស្នងការដ្ឋាននគរបាលខេត្តបាត់ដំបង។ ក្មេងស្រីនេះមានទីលំនៅក្នុងស្រុកបាណន់ ខេត្តបាត់ដំបង ដោយមានគណនីហ្វេសប៊ុកឈ្មោះChen Chen ។ តាមរយៈសេចក្តីខមិន(Comment) របស់ម្ចាស់គណនីហ្វេសប៊ុកឈ្មោះChen Chen ថា “ខ្ញុំមិនហ៊ានចូលផ្ទះរបស់ខ្ញុំទេ មូលហេតុដោយសារខ្ញុំឆ្លងជំងឺកូវីដហេីយ-ខ្ញុំនិយាយមែនពូ”។ ក្រោយឃើញសារនេះហើយ ក្រុមការងារប្រតិកម្មរហ័សនៃស្នងការដ្ឋាននគរបាលខេត្តបាត់ដំបង នៅថ្ងៃទី១៦ ខែមីនា ឆ្នាំ២០២១ នេះក្រោមការដឹកនាំពីលោកឧត្តមសេនីយ៍ទោ សាត គឹមសាន ស្នងការនៃស្នងការដ្ឋាននគរបាលខេត្តបាត់ដំបងក៏បានសហការជាមួយនាយកដ្ឋានជំនាញនៃអគ្គស្នងការដ្ឋាននគរបាលជាតិ រួមជាមួយមន្ទីរសុខាភិបាលខេត្តបាត់ដំបង អាជ្ញាធរមូល ដ្ឋានស្រុកបាណន់ និងមហាជន ក្នុងបណ្តាញសង្គមរហូតដល់រសៀលនេះទេីបស្វែងរកម្ចាស់ គណនីហ្វេសប៊ុកឈ្មោះChen Chen ឃេីញ។ ម្ចាស់គណនីហ្វេសប៊ុកខាងលេីជាស្រ្តីមានវ័យ១៨ឆ្នាំរស់នៅឃុំចែងមានជ័យស្រុកបាណន់ ខេត្តបាត់ដំបង ។ នៅចំពោះមុខមន្រ្តីសុខាភិបាល និងអាជ្ញារធរមូលដ្ឋានរូបគាត់បានឆ្លេីយបញ្ជាក់ថា ពីថ្ងៃទី១៣ ខែ មីនា ឆ្នាំ២០២១ ខ្លួនបានសរសេរនៅក្នុងគណនីហ្វេសប៊ុករបស់គាត់ថា “សព្វថ្ងៃខំធ្វេីការទាំងឈឺ ទាំងជាដេីម្បីលុយ”នៅពេលនោះមានអ្នកខមិនសួរគាត់ថា “កេីតអី?” រូបគាត់ក៏ឆ្លេីយតបក្នុងខ្លឹមសារខមិនថា “ខ្ញុំមិនហ៊ានចូលផ្ទះរបស់ខ្ញុំទេ -មូលហេតុដោយសារខ្ញុំឆ្លងជំងឺកូវីដហេីយ-ខ្ញុំនិយាយមែនពូ”។ នៅទីបំផុតស្រ្តីរូបនេះបញ្ជាក់ថា អ្វីដែលគាត់បានសរសេរក្នុងខូមិនComment ខាងលេីគឺមិនមែនជាការពិតទេ នោះគឺជារឿងប្រឌិតលេងសេីចក្នុងបណ្តាសង្គមតែប៉ុណ្ណោះ។ ទោះជាយ៉ាងណាក៏ដោយនៅក្រោយពេលសាកសួររួចអាជ្ញាធរស្រុកបាណន់ មន្រ្តីសុខាភិបាលបាននាំរូបគាត់មកធ្វេីចត្តាឡីស័ករយៈពេល១៤ថ្ងៃនៅមណ្ឌល១ស្រុកបាណន់និងផ្តេីមយកវត្ថុសំណាកលេីរូបគាត់ទៅពិនិត្យ ត្បិតតាមប្រភពបានឲ្យដឹងថារូបគាត់ទេីបនឹងវិលត្រឡប់មកពីខាងក្រៅមូលដ្ឋានស្រុកបាណន់នៅក្នុងអំឡុងពេលនេះដែរ។ លោកស្នងការដ្ឋាននគរបាលខេត្តបាត់ដំបងក៏អំពាវនាវដល់អ្នកប្រេីប្រាស់បណ្តាញទំនាក់ទំនងសង្គម មេត្តាប្រេីប្រាស់បណ្តាញទំនាក់ទំនងក្នុងរឿងត្រឹមត្រូវ ចៀសវាងការប្រេីប្រាស់បណ្តាញសង្គមដែលនាំបង្កឲ្យខ្លួនមានទោសកំហុស ឬប្រេីប្រាស់បណ្តាញសង្គមក្នុងចេតនាបំពុលបរិយាកាសសង្គម៕ | 2021-03-17T05:43:00+07:00 | dap-news.com | https://dap-news.com/national/2021/03/16/127444/ |
10af8009-b807-4649-8eb2-ad7258902ce4 | រកឃើញអ្នកកើតជំងឺកូវីដ១៩ម្នាក់ទៀត នៅបុរីវិមានភ្នំពេញ ខណ្ឌឫស្សីកែវ ធ្វើឲ្យកើនឡើងទីតាំងចត្តាឡីស័កចំនួន១៤ | គណៈបញ្ជាការឯកភាពខណ្ឌឫស្សីកែវ សហការជាមួយក្រុមការងារក្រសួងសុខាភិបាល បានបន្តរកឃើញអ្នកកើតជំងឺកូវីដ១៩ លើស្ត្រី អាយុ៣៦ឆ្នាំ ម្នាក់ទៀតហើយ និងមានអ្នកពាក់ព័ន្ធ៤នាក់ (ស្រី៣នាក់) ធ្វើឲ្យកើនឡើង១៤កន្លែង ក្រោយពីស្ត្រីរូបនេះធ្លាប់បានទៅហាង (Metro Azura) ក្នុងខណ្ឌទួលគោក កាលពីថ្ងៃទី៨ ខែមីនា ឆ្នាំ២០២១។ ប្រធានគណៈបញ្ជាការឯកភាពខណ្ឌឫស្សីកែវ លោក ជា ពិសី និងជាអភិបាលខណ្ឌ បញ្ជាក់ថា ក្រុមការងារក្រសួងសុខាភិបាល បានបន្តការរកឃើញស្ត្រីម្នាក់ ដែលមានផ្ទុកជំងឺកូវីដ១៩នេះ ស្ថិតនៅបុរីវិមានភ្នំពេញ ផ្ទះលេខ៣៦V ផ្លូវ៣៨០ ក្រុមទី៤ ភូមិ៤ សង្កាត់ច្រាំងចំរេះទី១ នាវេលាម៉ោង១៨៖០០០នាទីព្រលប់ថ្ងៃទី១៦ ខែមីនា ឆ្នាំ២០២១។ លោក ជា ពិសី បន្តថា ស្ត្រីជាអ្នកជំងឺកូវីដ១៩ មានឈ្មោះ ប៊ុត គីមឡី អាយុ៣១ឆ្នាំ ធ្លាប់បានទៅហាង (Metro Azura) ក្នុងខណ្ឌទួលគោក កាលពីថ្ងៃទី៨ ខែមីនា ឆ្នាំ២០២១ កន្លងទៅ និងត្រូវបានក្រុមការងារក្រសួងសុខាភិបាលបញ្ជូនទៅព្យាបាលនៅអតីតសណ្ឋាគារអ៉ីនធើខនទីណង់តាល់ (The Great Duke) បន្ទាប់ពីរកឃើញមានផ្ទុកជំងឺកូវីដ១៩ និងអ្នកពាក់ព័ន្ធ ចំនួន៤នាក់ផ្សេងទៀត (ស្រី៣នាក់) ត្រៀមយកសំណាកទៅពិនិត្យនៅព្រឹកស្អែក និងបានសម្រេចបិទទីតាំងបណ្ដោះអាសន្ន ដើម្បីធ្វើចត្តាឡីស័កនៅកន្លែងកើតហេតុ រយះពេល១៤ថ្ងៃ៕ | 2021-03-17T04:45:00+07:00 | freshnewsasia.com | https://m.freshnewsasia.com/index.php/en/localnews/189935-2021-03-16-14-45-37.html |
4efc4890-4211-4137-84aa-d9b7830c7ad1 | សម្ដេចតេជោ តែងតាំងលោកស្រី ឱ វណ្ណឌីន ជាប្រធានគណៈកម្មការចាក់វ៉ាក់សាំងកូវីដ-១៩ ខណៈ វ៉ាក់សាំង១.៥ លានដូស នឹងមកដល់កម្ពុជាឆាប់ៗនេះ | ភ្នំពេញ ៖ សម្តេចតេជោ ហ៊ុន សែន នាយករដ្ឋមន្ត្រីកម្ពុជាបានសម្រេចតែងតាំង លោកស្រី ឱ វណ្ណឌីន រដ្ឋលេខាធិការក្រសួ ងសុខាភិបាល ធ្វើជាប្រធានគណៈកម្មការចំពោះកិច្ច លើការងារចាក់វ៉ាក់សាំងកូវីដ-១៩ នៅកម្ពុជា ខណៈកម្ពុជានឹងទទួលវ៉ាក់សាំងកូវីដ-១៩ ជាង១.៥លានដូស បន្ថែមទៀត នាពេលខាងមុខនេះ។ តាមរយៈសារសំឡេង នៅយប់ថ្ងៃទី១៦ ខែមីនា ឆ្នាំ២០២១ សម្ដេចតេជោបានថ្លែងឲ្យដឹងថា ដំណើរការចាក់វ៉ាក់សាំងបង្ការជំងឺកូវីដ-១៩ នាពេលបច្ចុប្បន្ននេះមានភាពល្អប្រសើរ។ សម្ដេចថា ដើម្បីឲ្យការងារចាក់ វ៉ាក់សាំងឈានការល្អប្រសើរជាងនេះទៅទៀត សម្ដេចស្នើឲ្យមានការរៀបចំគណៈកម្មការចំពោះកិច្ច មួយ ដើម្បីទទួលបន្ទុករ៉ាបរងការចាក់វ៉ាក់សាំង។ សម្ដេចតេជោ មានប្រសាសន៍ថា «ខ្ញុំសូមចង្អុលការ សូមតែតាំងលោកជំទាវ ឱ វណ្ណឌីន ធ្វើជាប្រធានគណៈកម្មការចំពោះកិច្ចទទួលបន្ទុកគ្រប់គ្រងដឹកនាំការវ៉ាក់សាំង នៅក្របខណ្ឌទូទាំងប្រទេសដែលរៀបចំផែន ការមេដែលបន្ដពីជំហានដែលយើងកំពុងធ្វើសព្វថ្ងៃនេះ។ នាពេលខាងមុខនេះ វ៉ាក់សាំងអាចនឹងមកដល់ជាបន្ដបន្ទាប់ តែចាំបាច់ត្រូវមានផែនការមេមួយជាក់លាក់ ដូចដែលខ្ញុំឲ្យប្រជុំកាលពីម្សិលមិញទៅលើគោលដៅមួយចំនួនដែលយើងត្រូវផ្ដល់ ។ដូច្នេះខ្ញុំសូម ឲ្យលោកជំទាវ ឱ វណ្ណឌីន ធ្វើជាប្រធានគណៈកម្មការចំពោះកិច្ចនេះ ហើយលោកជំទាវ ឱ វណ្ណឌីន ត្រូវម្ចាស់ការស្នើសុំរដ្ឋមន្ដ្រី ឬស្នើសុំមកដល់ខ្ញុំ សូមតែងតាំងអ្នកណាផ្សេងទៀតទាំងក្នុង ក្រសួងសុខាភិបាល ទាំងនៅក្រសួងពាក់ព័ន្ធ»។ សម្ដេចតេជោ ក៏បានស្នើឲ្យលោក ម៉ម ប៊ុនហេង រដ្ឋមន្ដ្រីក្រសួងសុខាភិបាល ត្រូវប្រជុំជាបន្ទាន់ជាមួយលោកស្រី ឱ វណ្ណឌីន តើត្រូវការអ្នកណាផ្សេងទៀត? ដើម្បីចូលរួមក្នុងគណៈកម្មការចំពោះកិច្ច ជាពិសេស នោះ គណៈកម្មាធិការចំពោះកិច្ច ត្រូវមានទំនាក់ទំនងជាមួយក្រសួងស្ថាប័នពាក់ព័ន្ធ ដើម្បីធ្វើយ៉ាងណាប្រយុទ្ធប្រឆាំងជំងឺកូវីដ-១៩ នៅកម្ពុជា ។ ជាងនេះទៅទៀត សម្ដេចតេជោ ហ៊ុន សែន បានណែនាំឲ្យកំណត់មុខសញ្ញាត្រូវចាក់វ៉ាក់សាំងកូវីដ-១៩ ដូចជា គ្រូបង្រៀន ដែលត្រូវចាក់ដំបូងសម្រាប់គ្រូនៅភ្នំពេញ កណ្តាល ព្រះសីហនុ កោះកុង និងព្រៃវែង។ ជាមួយគ្នានេះ សម្តេច ក៏បានណែនាំឲ្យគិតគូររៀបចំផែនការចាក់សម្រាប់អ្នកលក់ដូរនៅតាមផ្សារ ដូចជា មុខសញ្ញាសំខាន់ៗដទៃទៀត ជាពិសេស ក្នុងក្របខណ្ឌក្រសួងការងារ និងបណ្តុះបណ្តាលវិជ្ជាជីវៈ រួមមាន កម្មករ កម្មារិនី ផងដែរ។ សម្ដេចតេជោ បញ្ជាក់យ៉ាងដូច្នេះថា «ក្នុងគម្រោង វ៉ាក់សាំងអាចនឹងមកដល់ ១.៥លានដូស ហើយនឹងអាច លើសពីនេះ បន្ថែមទៀតនោះ ក៏ត្រូវរៀបចំផែនការ ឲ្យបានច្បាស់ ទៅតាមទិសណា ហើយកម្លាំងពេទ្យដែលត្រូវចាក់ត្រូវបណ្ដោះបណ្ដាលយ៉ាងណា? ទីកន្លែងរបៀបណា ត្រូវរៀបចំផែនការមេឲ្យជាក់លាក់ ដើម្បីដំណើរការឲ្យបានល្អ»។ សម្តេចតេជោ ក៏មានសង្ឃឹមថា លោក ម៉ម ប៊ុនហេង លោកស្រី ឱ វណ្ណឌីន និងអ្នកពាក់ព័ន្ធមួយចំនួនទៀត នឹងធ្វើការងារចាក់វ៉ាក់សាំងកូវីដ-១៩ ឲ្យបានល្អ និងមានប្រសិទ្ធភាពខ្ពស់បន្ថែមទៀត ដើម្បីធ្វើយ៉ាងណាប្រយុទ្ធប្រឆាំងជំងឺកូវីដ-១៩ នៅកម្ពុជា ទាំងអស់គ្នា៕ | 2021-03-17T04:04:00+07:00 | dap-news.com | https://dap-news.com/national/2021/03/16/127432/ |
12b709d9-680a-418a-8cc4-6fd067923af3 | នាយករដ្ឋមន្រ្តី សម្រេចឲ្យចាក់វ៉ាក់សាំង កូវីដ១៩ ដល់គ្រូបង្រៀននៅភ្នំពេញ ខេត្តកណ្ដាល ព្រៃវែង កោះកុង និងព្រះសីហនុ (សម្លេង) | សម្ដេចតេជោ ហ៊ុន សែន នាយករដ្ឋមន្រ្តីកម្ពុជានារាត្រីថ្ងៃទី១៦ ខែមីនា ឆ្នាំ២០២១នេះបានចេញសារជាបន្ទាន់មួយដោយសម្រេចឲ្យចាក់វ៉ាក់សាំងការពារជំងឺកូវីដ១៩ដល់គ្រូបង្រៀន នៅរាជធានីភ្នំពេញ ខេត្តកណ្ដាល ព្រៃវែង កោះកុង និងព្រះសីហនុ៕ | 2021-03-17T03:34:00+07:00 | dap-news.com | https://dap-news.com/national/2021/03/16/127426/ |
1a4877dd-614c-4ca1-89f1-ac4e8b21a762 | ហេតុអ្វីបានជាអ្នកជក់បារីងាយឆ្លង និងចម្លងកូវីដ? | តាមការបង្ហាញពីអង្គការសុខភាពពិភពលោកកន្លងមកបានឲ្យដឹងថា មនុស្សមានជំងឺអ្នកជំងឺទឹកនោមផ្អែម បេះដូង របេង លើសសម្ពាធឈាម អ្នកជក់បារី សុទ្ធសឹងជាប្រភេទអ្នកងាយប្រឈមនឹងការឆ្លង COVID-19។ ក្នុងនោះអ្នកជក់បារី ងាយឆ្លង និងងាយចម្លង។ លោកវេជ្ជបណ្ឌិតផ្នែកទូទៅ បានឲ្យដឹងថា បានជាអ្នកជក់បារីងាយឆ្លង ព្រោះមនុស្សប្រភេទនេះមានសួតខ្សោយ ហើយ COVID-19 ពេលឆ្លងចូលទៅ គឺវាយបំផ្លាញសួត ដែលធ្វើឲ្យអ្នកជំងឺកាន់តែពិបាកដង្ហើម ហើយសួតក៏កាន់តែចុះខ្សោយថែមទៀត។ លោកវេជ្ជបណ្ឌិតក៏បានឲ្យដឹងទៀតថា អ្នកជក់បារីបើឆ្លង COVID-19 ហើយងាយចម្លងតាមរយៈការក្អក និងការបង្ហុយបារី ព្រោះអ្នកជក់បារីមានបញ្ហាសួត បូករួមនឹង COVID-19 ចូលទៅបំផ្លាញសរីរាង្គមួយនោះបន្ថែមទៀត កាន់តែឈឺសួត ពិបាកដកដង្ហើម ក្អក ហើយបើសំណាកតូចៗខ្ទាតចេញពីមាត់ទៅប៉ះអ្នកដទៃ ហើយនោះពិតជាអាចឆ្លងបានយ៉ាងពិតប្រាកដ។ រឿងដែលយើងគួរចងចាំមួយទៀត គឺអ្នកមានសួតខ្សោយ ឬបញ្ហាឈឺសួតអ្វីផ្សេងៗ ពេល COVID-19 ចូលទៅ ធ្វើឲ្យសភាពជំងឺកាន់តែខ្លាំង និងចម្លងចេញទៅមានគ្រោះថ្នាក់ជាងអ្នកមានសុខភាពល្អ។ ដូចនេះហើយលោកវេជ្ជបណ្ឌិតបានណែនាំឲ្យអ្នកជក់បារីថែរក្សាអនាម័យឲ្យបានខ្ជាប់ខ្ជួនពាក់ម៉ាស់លាងសម្អាតដៃឲ្យបានញឹកញាប់ កុំក្អកដោយគ្មានអ្វីបិទបាំងមាត់ និងរក្សាគម្លាតពីអ្នកដទៃលើសពី ១ ម៉ែត្រ៕ ចុចអាន៖ ចុចអាន៖ | 2021-03-17T02:38:00+07:00 | kampucheathmey.com | https://www.kampucheathmey.com/health/83004 |
cb7a9647-5664-4906-993c-b69249136c7a | ការិយាល័យឧត្តមស្នងការអង្គការសហប្រជាជាតិ បារម្ភការប្រើពាក្យសម្តីស្អប់ខ្ពើម អាចគ្រោះថ្នាក់ជាងជំងឺកូវីដ-១៩ | ការិយាល័យឧត្ដមស្នងការអង្គការសហប្រជាជាតិទទួលបន្ទុកសិទ្ធិមនុស្សនៅកម្ពុជា (OHCHR) ព្រួយបារម្ភការប្រើប្រាស់ពាក្យសម្ដីស្អប់ខ្ពើម និងរើសអើង អ្នកជំងឺកូវីដ-១៩ អាចគ្រោះថ្នាក់ជាងជំងឺកូវីដ ដែលរារាំងការទទួលបានសេវាថែទាំសុខភាពត្រឹមត្រូវ។ មន្ត្រីអង្គការសង្គមស៊ីវិល ជំរុញឱ្យប្រជាពលរដ្ឋបង្កើតការទំនាក់ទំនងល្អនៅក្នុងស្ថានភាពការរីករាលដាលជំងឺកូវីដ-១៩ ដើម្បីចៀសវាងការរើសអើង និងប៉ះពាល់ដល់សិទ្ធិរបស់អ្នកជំងឺ។ ការិយាល័យឧត្តមស្នងការអង្គការសហប្រជាជាតិទទួលបន្ទុកសិទ្ធិមនុស្សនៅកម្ពុជា (OHCHR) បារម្ភការប្រើពាក្យសម្តីស្អប់ខ្ពើម ទៅលើអ្នកជំងឺកូវីដ-១៩ ធ្វើឱ្យជនដែលជាគោលដៅនៃការស្អប់ខ្ពើមទាំងនោះ ងាយរងគ្រោះដោយអំពើហិង្សា ការផាត់ចេញ ការដាក់ឱ្យនៅដាច់ដោយឡែកពីគេ និងទទួលរងការមាក់ងាយពីសង្គមជាដើម។ ពាក្យសម្តីស្អប់ខ្ពើមក៏អាចរារាំងអ្នកទាំងនោះពីការទទួលបានសេវាវេជ្ជសាស្រ្ត ដែលជាកត្តាបណ្ដាលឱ្យបង្កើនហានិភ័យដល់មនុស្សគ្រប់រូប។ លើសពីនេះទៅទៀត ការិយាល័យឧត្តមស្នងការអង្គការសហប្រជាជាតិទទួលបន្ទុកសិទ្ធិមនុស្សនៅកម្ពុជា (OHCHR) ជំរុញពលរដ្ឋទាំងអស់ថ្កោលទោសចំពោះបុគ្គលណាដែលប្រើប្រាស់ពាក្យសម្តីស្អប់ខ្ពើម និងរើសអើង ពាក់ព័ន្ធនឹងអ្នកជំងឺកូវីដ-១៩ និងជំរុញឱ្យជួយផ្សព្វផ្សាយសារនៃអំពើល្អ ការរាប់អានគ្នា និងសាមគ្គីភាព។ ការលើកឡើងពីកង្វល់របស់ការិយាល័យឧត្តមស្នងការអង្គការសហប្រជាជាតិទទួលបន្ទុកសិទ្ធិមនុស្សនៅកម្ពុជា (OHCHR) គឺបន្ទាប់ពីអ្នកប្រើប្រាស់បណ្តាញសង្គមនៅកម្ពុជា បញ្ចេញមតិយោបល់មិនសមរម្យ និងនៅទីកន្លែងនានា ជាសញ្ញានាំឱ្យមានការរើសអើង ការស្អម់ខ្ពើម ចំពោះអ្នកជំងឺកូវីដ-១៩ ។ ស្របពេលជំងឺនេះកំពុងរីករាលដាលខ្លាំង និងមានអ្នកស្លាប់ ហើយអ្នកជំងឺមួយចំនួនទៀតកំពុងស្ថិតក្នុងស្ថានភាពធ្ងន់ធ្ងរ។ ជាងនេះទៅទៀតករណីចម្លងក្នុងសហគមន៍ក៏បានបន្តកើនឡើងខ្ពស់។ ក្រសួងសុខាភិបាលរកឃើញករណីឆ្លងថ្មីចំនួន ១០៥នាក់ ទៀត នៅថ្ងៃទី១៦ ខែមីនា ដែលកើនឡើងខ្ពស់ពុំធ្លាប់មាននាពេលកន្លងមក។ អាស៊ីសេរីមិនអាចទាក់ទងអ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន និងអ្នកស្រី យក់ សម្បត្តិ ដើម្បីសាកសួរព័ត៌មាននេះបានទេ នៅថ្ងៃទី១៦ ខែមីនា។ ប៉ុន្តែអ្នកស្រី ឱ វណ្ណឌីន ថ្លែងក្នុងសិន្និស័ទសារព័ត៌មាន កាលពីថ្ងៃទី១៥ ខែកុម្ភៈ ថាក្រសួងសុខាភិបាលព្រួយបារម្ភពីការរីរាលដាលជំងឺកូវីដ-១៩ បន្តកើនឡើង នឹងនាំឱ្យមន្ទីរពេទ្យមិនអាចផ្ទុកអ្នកជំងឺកូវីដ-១៩ ដើម្បីសម្រាកព្យាបាលបានទេ ទោះបីរៀបចំមន្ទីរពេទ្យថែមក៏ដោយ៖ « »។ ចាប់តាំងពីផ្ទុះជំងឺកូវីដ-១៩ ទ្រង់ទ្រាយធំ នៅថ្ងៃទី២០ ខែកុម្ភៈមក មានអ្នកស្លាប់ក្នុងពេលសម្រាកព្យាបាលជំងឺនេះចំនួន ៤នាក់ ហើយ។ នាយករងទទួលបន្ទុកផ្នែកឃ្លាំមើលសិទ្ធិមនុស្សនៃអង្គការលីកាដូ (LICADHO) លោក អំ សំអាត មានប្រសាសន៍ថា អង្គការសង្គមស៊ីវិល ក៏បារម្ភចំពោះផ្នត់គំនិតនៃការរើសអើងអ្នកជំងឺកូវីដ-១៩ និងសាច់ញាតិរបស់អ្នកជំងឺដែរ ព្រោះបញ្ហានេះអាចជំរុញឱ្យអ្នកជំងឺបាក់ទឹកចិត្ត ប៉ះពាល់ការទំនាក់ទំនងនៅក្នុងសង្គម និងជីវភាពរស់នៅប្រចាំថ្ងៃ។ លោកយល់ថា ក្នុងកាលៈទេសៈនេះ ប្រជាពលរដ្ឋមិនគួរមានការអើសអើង ស្អប់ខ្ពើម ស្តីបន្ទោស និងមិនរាប់រកអ្នកជំងឺកូវីដ-១៩ និងគ្រួសារពួកគេនោះទេ។ ផ្ទុយទៅវិញប្រជាពលរដ្ឋគួរលើកទឹកចិត្តអ្នកជំងឺ ឱ្យព្យាបាលឆាប់ជាសះស្បើយ ដើម្បីរួមគ្នាទប់ស្កាត់កុំឱ្យមានការរីករាលដាលជំងឺកូវីដ-១៩ គឺជារឿងល្អ។ លោកពន្យល់ថា ការរើសអើង នឹងធ្វើឱ្យប៉ះពាល់ដល់សិទ្ធិរបស់អ្នកជំងឺ ទោះបីជាពួកគាត់មានជំងឺកូវីដ-១៩ គាត់ក៏ជាមនុស្សដែរ ហើយសិទ្ធិរបស់ពួកគាត់មានដូចពលរដ្ឋដទៃទៀត គ្រាន់តែត្រូវអនុវត្តតាមវិធានការការពាររបស់ក្រសួងសុខាភិបាលតែប៉ុណ្ណោះ៖ « »។ គិតត្រឹមព្រឹកថ្ងៃទី១៦ ខែមីនា កម្ពុជាមានអ្នកកើតជំងឺកូវីដ-១៩ សរុបជាង ១ពាន់៤រយនាក់ (១.៤៣០) ក្នុងនោះជាសះស្បើយចំនួនជាង ៨រយនាក់ (៨១៨) និងកំពុងសម្រាកព្យាបាលចំនួនជាង ៦រយនាក់ (៦០៩)៕ | 2021-03-17T02:00:00+07:00 | rfa.org | https://www.rfa.org/khmer/news/health/ohchr-concerns-of-discriminatory-speech-against-covid-19-patients-03162021145600.html |
d11fd883-d547-4591-ba30-5e66d8bf2da5 | អាជ្ញាធរខេត្តតាកែវ បិទភូមិមួយ ក្រោយអ្នកជំងឺកូវីដម្នាក់ទៅចូលរួមមង្គលការទីនោះ | អាជ្ញាធរខេត្តតាកែវ សម្រេចបិទភូមិក្រាំងលាវ ស្ថិតក្នុងឃុំរវៀង ស្រុកសំរោង មិនឲ្យចេញចូលជាបណ្ដោះអាសន្ន ចាប់ពីថ្ងៃទី១៥ ខែមីនា បន្ទាប់ពីអ្នកឆ្លងជំងឺកូវីដម្នាក់ឈ្មោះ កក្កដា សោភ័ណ្ឌ បានទៅចូលរួមពិធីមង្គលការនៅទីនោះ កាលពី៣ថ្ងៃមុន។ អាជ្ញាធរបានរកឃើញអ្នកប៉ះពាល់ផ្ទាល់ និងប្រយោលជិត ៤រយនាក់ ហើយកំពុងតាមដានសុខភាព និងតម្រូវឲ្យនៅដាច់ដោយឡែករយៈពេល ១៤ថ្ងៃ។ ទន្ទឹមគ្នានេះ រដ្ឋាភិបាលខេត្តកំពង់ស្ពឺ ចេញសេចក្ដីប្រកាសព័ត៌មាននៅរសៀលថ្ងៃទី១៥ មីនាថា នារីម្នាក់ដែលប៉ះពាល់ផ្ទាល់ជាមួយបុរសឈ្មោះ កក្កដា សោភ័ណ្ឌ នោះ បានឆ្លងជំងឺកូវីដ-១៩ ហើយនារីរូបនេះ បានទៅជួបមិត្តភ័ក្ដិនិងបានធ្វើដំណើរទៅកាន់ទីតាំងមួយចំនួន នៅក្រុងច្បារមន ខេត្តកំពង់ស្ពឺ។ អាជ្ញាធរខេត្តកំពង់ស្ពឺ កំពុងស្វែងរកអ្នកពាក់ព័ន្ធជាមួយនារីរូបនេះបន្តទៀត ដើម្បីតាមដានសុខភាព និងដាក់ឲ្យធ្វើចត្តាឡីស័កផងដែរ។ មិនមែនតែករណីបុរសឈ្មោះ កក្កដា សោភ័ណ្ឌ ម្នាក់នោះទេ ដែលគេចទៅចូលពិធីមង្គលការក្នុងអំឡុងពេលធ្វើចត្តាឡីស័ក និងកំពុងរង់ចាំលទ្ធផលតេស្តកូវីដនោះ។ កាលពីថ្ងៃទី១៤ ខែមីនា បុរសវ័យ ២៣ឆ្នាំម្នាក់ទៀត រស់នៅសង្កត់បឹងកេងកង៣ ដែលឆ្លងជំងឺកូវីដ ក៏បានទៅចូលរួមពិធីមង្គលការមួយនៅភូមិដំណាក់ទ្រព្យខាងជើង ឃុំក្រាំងស្នាយ ស្រុកឈូក ខេត្តកំពតដែរ។ រដ្ឋមន្ត្រីក្រសួងយុត្តិធម៌ លោក កើត រិទ្ធ ថ្លែងថា ករណីបុគ្គលទៅដែលទៅធ្វើតេស្តរកជំងឺកូវីដ តែមិនបានធ្វើចត្តាឡីស័ក បែរជាទៅចូលពិធីមង្គលការ ហើយពេលត្រឡប់មកវិញ មានលទ្ធផលតេស្តវិជ្ជមាន គឺត្រូវឈមមុខ ចំពោះច្បាប់ថ្មីដែលទើបដាក់ ប្រើប្រាស់កាលពីសប្ដាហ៍មុន៖ « ទាក់ទងនឹងករណីនេះ នាយករងទទួលបន្ទុកផ្នែកឃ្លាំមើល និងការពារសិទ្ធិមនុស្សនៃអង្គការលីកាដូ (LICADHO) លោក អំ សំអាត អំពាវនាវឲ្យប្រជាពលរដ្ឋដែលសង្ស័យ ហើយទៅធ្វើតេស្តរកជំងឺកូវីដត្រូវតែចត្តាឡីស័កឲ្យបានត្រឹមត្រូវ ដើម្បីកុំឲ្យឈមមុខជាមួយផ្លូវច្បាប់។ ទោះយ៉ាងណា លោក បារម្ភថា ការប្រើប្រាស់ច្បាប់ថ្មីដើម្បីដាក់ទោសទណ្ឌពលរដ្ឋនេះ ហាក់ដូចជាលឿនពេក ព្រោះច្បាប់នេះ នៅមិនទាន់ផ្សព្វផ្សាយឲ្យពលរដ្ឋបានយល់ដឹងទូលំទូលាយនៅឡើយ។លើសពីនេះ លោកយល់ថា ការឆ្លងការរាតត្បាតជំងឺកូវីដនេះ ក៏ជាការឆកល្វែងរបស់អាជ្ញាធរថ្នាក់ជាតិ និងថ្នាក់ក្រោមជាតិដែរ ដែលមិនបានរឹតបន្តឹង ឬហាមឃាត់ការជួបជុំ និង កម្មវិធីផ្សេងៗ ដូចជារៀបអាពាហ៍ពិពាហ៍ជាដើមនាពេលកន្លងមក៕ | 2021-03-17T01:55:00+07:00 | rfa.org | https://www.rfa.org/khmer/news/health/takeo-provincial-governor-lockdown-one-village-after-one-covid-patient-attended-a-wedding-party-03162021143921.html |
ca4759c3-2753-4dab-93d2-9e5dbd9cbe72 | ចំណេះដឹងទូទៅ៖ ប្រវត្តិជំងឺដែលកាចសាហាវជាងគេនៅលើពិភពលោក | នៅក្នុងប្រវត្តិសាស្ត្រមនុស្សជាតិយើងនេះ បានកើតមាននូវជំងឺកាចសាហាវជាច្រើនដែលបានផ្ដាច់ជីវិតមនុស្សអស់ជាច្រើនអនេក តួយ៉ាងដូចជាជំងឺកូវីដ១៩ ដែលកំពុងកើតឡើងនាពេលបច្ចុប្បន្ននេះជាដើម។ បើតាមអង្គការសុខភាពពិភពលោក ជំងឺអេបូឡា (Ebola) មានប្រភពដើមមកពីសត្វជ្រឹង។ រីឯសត្វដទៃទៀតដែលអាចមានផ្ទុកវីរុសនេះ និងចម្លងទៅមនុស្សផងនោះ មានដូចជាសត្វស្វាអម្បូរ Chimpanzees សត្វស្វា Gorillas ព្រមទាំងសត្វកាំប្រមា Porcupines។ ការចម្លងវីរុសអេបូឡា កើតឡើងតាមរយៈការប៉ះពាល់ដោយផ្ទាល់ជាមួយឈាម ឬសារធាតុរាវនៅក្នុងរាងកាយមនុស្ស ឬសត្វដែលឈឺ ឬស្លាប់ដោយសារជំងឺនេះ។ វីរុសអេបូឡាផ្ទុះឡើងតែតាំងពីឆ្នាំ១៩៧៦ នៅទ្វីបអាហ្រ្វិក ហើយគិតមកទល់សព្វថ្ងៃ វីរុសនេះបានសម្លាប់មនុស្សច្រើនជាង ១១,០០០ នាក់ហើយ។ ជំងឺអេដសបង្កពីវីរុសហ៉ីវ (HIV) ដែលជាវីរុសបំផ្លាញប្រព័ន្ធភាពស៉ាំរបស់មនុស្ស។ វាត្រូវបានគេរកឃើញថាបានចម្លងទៅមនុស្ស ដោយចេញពីសត្វស្វាអម្បូរ Chimpanzee នៅក្នុងតំបន់អាហ្វ្រិកកណ្ដាល។ វីរុសហ៉ីវចម្លងទៅកោសិកានៃប្រព័ន្ធភាពស៉ាំរបស់មនុស្ស។ ជំងឺអេដស៍នៅតែបន្តឆក់យកជីវិតមនុស្សមកទល់បច្ចុប្បន្ន ហើយបើតាមអង្គការសុខភាពពិភពលោក គិតត្រឹមចុងឆ្នាំ២០១៨ មនុស្សច្រើនជាង ៣២ លាននាក់នៅទូទាំងពិភពលោកបានស្លាប់កាលពីឆ្នាំ២០១៩ ចំណែកឯមនុស្សប្រមាណ ៣៧.៩ លាននាក់ទៀត កំពុងរស់នៅជាមួយជំងឺអេដស៍នេះ។ វីរុសមួយនេះអាចឆ្លងពីមនុស្សម្នាក់ទៅមនុស្សម្នាក់ទៀត តាមរយៈការរួមភេទ ឬក៏ឈាមរបស់អ្នកមានផ្ទុកមេរោគ។ ជំងឺប៉េស្ដ (Plague) បានផ្ដាច់ជីវិតមនុស្សអស់ប្រមាណ ២៥ លាននាក់ ដោយចាប់ផ្ដើមដំបូងពីប្រទេសចិន និងបន្តឆ្លងដល់ទ្វីបអឺរ៉ុប ចាប់ពីឆ្នាំ១៣៣៤-១៣៤០។ ជំងឺប៉េស្ដមាន ៣ ទម្រង់ គឺ Bubonic, Septicaemic និង Pneumonic ដែលឆ្លងពីប៉ាតេរី Yersinia នៅក្នុងខ្លួនថនិកសត្វតូចៗ និងចៃរបស់សត្វទាំងនេះ។ ការចម្លងនៃជំងឺដ៏កាចសាហាវនេះ កើតឡើងនៅពេលត្រូវបានចៃរបស់ពពួកថនិកសត្វតូចៗខាំ ក៏ដូចជាការប៉ះពាល់ឈាម ឬសារធាតុរាវ ឬក៏ការស្រូបយកខ្យល់ដង្ហើមពីអ្នកជំងឺដែលមានផ្ទុកមេរោគ។ ជំងឺសារ (SARS) ត្រូវបានអង្គការសុខភាពពិភពលោកបញ្ជាក់អត្តសញ្ញាណក្នុងឆ្នាំ២០០៣ ឱ្យដឹងថា បានបង្កឡើងដោយវីរុសកូរ៉ាណាម្យ៉ាង ដែលមានប្រភពមកពីសត្វប្រចៀវ និងក្រោយមក បានចម្លងទៅសត្វដទៃទៀត ដូចជាសត្វសំពោចជាដើម។ ចំណែកឯករណីឆ្លងទៅមនុស្ស ត្រូវបានគេរាយការណ៍ជាលើកដំបូងនៅក្នុងខេត្តក្វាងទុង (Guangdong) ភាគខាងត្បូងប្រទេសចិន កាលពីឆ្នាំ២០០២។ ចាប់ពីខែវិច្ឆិកា ឆ្នាំ២០០២ ដល់ខែកក្កដា ឆ្នាំ២០០៣ មនុស្ស ៨,០៩៨ នាក់នៅទូទាំងពិភពលោកបានឆ្លងជំងឺសារនេះ ដែលអាចបំផ្លាញប្រព័ន្ធផ្លូវដង្ហើមរបស់មនុស្សយ៉ាងធ្ងន់ធ្ងររហូតដល់ស្លាប់។ ជាក់ស្ដែង មនុស្ស ៧៧៤ នាក់បានស្លាប់ដោយសារជំងឺសារ។ ជំងឺមែរ (MERS) ឬជំងឺផ្លូវដង្ហើមមជ្ឈិមបូព៌ា ត្រូវបានគេកំណត់អត្តសញ្ញាណកាលពីឆ្នាំ២០១២។ ជំងឺមែរបង្កឡើងដោយវីរុសកូរ៉ាណា ដែលគេជឿជាក់ថាឆ្លងពីសត្វប្រចៀវទៅសត្វអូដ្ឋ ហើយការសិក្សាស្រាវជ្រាវជាច្រើនក៏បានឱ្យដឹងដែរថា វីរុសនេះចម្លងមកមនុស្ស តាមរយៈការប៉ះពាល់ដោយផ្ទាល់ ឬមិនផ្ទាល់ជាមួយសត្វអូដ្ឋ។ ជំងឺមែរបានរាតត្បាតប្រទេសចំនួន ២៧ តែមិនខ្លាំងក្លាដូចជាជំងឺសារនោះទេ។ បើតាមអង្គការសុខភាពពិភពលោក ជំងឺមែរបានផ្ទុះឡើងចំនួន ២,៤៩៤ ករណី ក្នុងប្រទេសអារ៉ាប៊ីសាអូឌីត។ អ្នកកើតជំងឺមែរអាចនឹងប្រឈមមុខនឹងអាត្រាស្លាប់ ៣៥ ភាគរយ ខណៈមនុស្ស ៨៥៨ នាក់បានស្លាប់ ចាប់តាំងពីវាផ្ទុះឡើងដំបូងនៅឆ្នាំ២០០២។ ៩៩ ភាគរយនៃជំងឺឆ្កែឆ្កួត (Rabies) គឺឆ្លងតាមរយៈសត្វឆ្កែ ហើយអ្នកស្លាប់ដោយសារជំងឺនេះច្រើនជាងគេ គឺមាននៅអាហ្វ្រិក និងអាស៊ី ឬស្មើនឹង ៩៥ ភាគរយនៃអាត្រាអ្នកស្លាប់ដោយសារជំងឺឆ្កែឆ្កួតនៅលើពិភពលោក។ ជំងឺឆ្កែឆ្កួតចម្លងទៅមនុស្សតាមរយៈឆ្កែដែលមានផ្ទុកវីរុស ខាំ ឬ ក្រញៅ ឬក៏ខ្វាចជាដើម។ បើតាមអង្គការសុខភាពពិភពលោក មានមនុស្ស ៥៩,០០០ នាក់បានស្លាប់ជារៀងរាល់ឆ្នាំ នៅក្នុងប្រទេសចំនួន ១៥៧។ សត្វមួយចំនួនអាចចម្លងវីរុសផ្ដាសាយសត្វ (Influenza) ដូចដែលពិភពលោកបានឃើញមកហើយ ដូចជា ជំងឺផ្ដាសាយបក្សី និងផ្ដាសាយជ្រូកជាដើម។ ជំងឺនេះឆ្លងតាមរយៈការទាក់ទងដោយផ្ទាល់ជាមួយសត្វមួយចំនួន ឬមជ្ឈដ្ឋានដែលមានផ្ទុកវីរុស។ មជ្ឈមណ្ឌលគ្រប់គ្រង និងបង្ការជំងឺឆ្លងរបស់សហរដ្ឋអាមេរិក បានឱ្យដឹងថា រោគសញ្ញានៃជំងឺផ្ដាសាយបក្សី និងផ្ដាសាយជ្រូក មានក្ដៅខ្លួន គ្រុនញាក់ ក្អក ឈឺក្បាល អស់កម្លាំង ឈឺខ្លួន រាក ក្អួតជាដើម។ នៅទូទាំងពិភពលោក មានករណីផ្ទុះឡើងនៃវីរុសផ្ដាសាយបក្សី និងផ្ដាសាយជ្រូក ចន្លោះពី ៣-៥ លាននាក់ ដែលមានសភាពធ្ងន់ធ្ងរក្នុងមួយឆ្នាំៗ ហើយមនុស្ស ២៩០,០០០ ដល់ ៦៥០,០០០ នាក់បានស្លាប់ដោយសាររលាកផ្លូវដង្ហើមធ្ងន់ធ្ងរ។ ជំងឺនីផះ (Nipah virus) អាចចម្លងពីសត្វទៅកាន់មនុស្ស (មានដូចជាប្រចៀវ ឬជ្រូក) ឬក៏ម្ហូបអាហារដែលមានផ្ទុកវីរុសនេះ ហើយវាក៏ចម្លងពីមនុស្សទៅមនុស្សផងដែរ។ សត្វជ្រឹងអម្បូរ Pteropodidae ត្រូវបានគេជឿជាក់ថាជាប្រភពដើមនៃវីរុសនេះ។ ជំងឺនីផះ ត្រូវបានគេទទួលស្គាល់ពីវត្តមានជាលើកដំបូងនៅឆ្នាំ១៩៩៩ ក្នុងពេលដែលវាផ្ទុះឡើងខ្លាំងនៅក្នុងចំណោមកសិករចិញ្ចឹមជ្រូកនៅម៉ាឡេស៊ី។ បច្ចុប្បន្ន មិនមានករណីផ្ទុះឡើងជាថ្មីនៃវីរុសនេះទេនៅក្នុងប្រទេសម៉ាឡេស៊ី ចាប់តាំងពីឆ្នាំ១៩៩៩ មក។ សូមជម្រាបថា ការកើតឡើងនូវជំងឺកូវីដ១៩ នេះ បាននិងកំពុងបង្កការព្រួយបារម្ភយ៉ាងខ្លាំងសម្រាប់ពិភពលោកទាំងមូល ខណៈលទ្ធភាពនៃចម្លង និងផលប៉ះពាល់របស់វា គឺធ្ងន់ធ្ងរខ្លាំងជាងជំងឺមុនៗនោះទៅទៀត៕ | 2021-03-17T00:08:00+07:00 | freshnewsasia.com | https://m.freshnewsasia.com/index.php/en/knowledge/189909-2021-03-16-10-08-04.html |
b2795296-eefb-4faf-a43d-2b3e621bf602 | ព្រះរាជអជ្ញារងសាលាដំបូងខេត្តព្រះវិហារ ណែនាំមន្ត្រីពន្ធនាគារ ផ្អាកឱ្យអ្នកទោសជួបសាច់ញាតិជាបណ្តោះអាសន្ន ដើម្បីទប់ស្កាត់ជំងឺកូវីដ១៩ | លោក វុធ សាវី ព្រះរាជអជ្ញារងអមសាលាដំបូងខេត្តព្រះវិហារ បានថ្លែងណែនាំដល់មន្ត្រីពន្ធនាគារខេត្តព្រះវិហារ ត្រូវផ្អាកបណ្តោះអាសន្ន នូវការឱ្យជួប ប្រាស្រ័យ ទាក់ទងគ្នា រវាងសាច់ញាតិបងប្អូន និងអ្នកជាប់ឃុំឃាំង ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩។ លោក វុធ សាវី ណែនាំដូចនេះ នៅព្រឹកថ្ងៃទី១៦ ខែមីនា ឆ្នាំ២០២១នេះ ក្នុងឱកាសតំណាងលោក ទី សុវិនថាល់ ព្រះរាជអជ្ញាអមសាលាដំបូងខេត្តព្រះវិហារ នាំយកសម្ភារ ប្រើប្រាស់មួយចំនួនប្រគល់ ជូនអង្គភាពពន្ធនាគារខេត្ត ដើម្បីប្រើប្រាស់តាមតម្រូវការចាំបាច់។ លោក វុធ សាវី ក៏បានពាំនាំនូវការផ្តាំផ្ញើសាកសួរសុខទុក្ខ ពីសំណាក់ថ្នាក់ដឹកនាំសាលាដំបូងខេត្តព្រះវិហារ ជូនមន្ត្រីអង្គភាពពន្ធនាគារខេត្តគ្រប់លំដាប់ថ្នាក់ ដែលជានិច្ច ជាកាល បានខិតខំប្រឹងប្រែងយកចិត្តទុកដាក់បំពេញភារកិច្ចបានយ៉ាងល្អប្រសើរ ពិសេសលើការងារគ្រប់គ្រងអ្នកជាប់ឃុំឃាំង។ លោកក៏បានណែនាំបន្ថែមដល់មន្ត្រី ពន្ធនាគារខេត្តទាំងអស់ត្រូវផ្អាកបណ្តោះអាសន្ន នូវការជួបប្រាស្រ័យទាក់ទងគ្នាដោយផ្ទាល់រវាងសាច់ញាតិបងប្អូន និងអ្នកជាប់ឃុំឃាំង ដើម្បីទប់ស្កាត់ ការ រីករាលដាលនៃជំងឺកូវីដ១៩។ ជាមួយគ្នានោះ លោក វុធ សាវី ក៏បានណែនាំឱ្យមន្ត្រីពន្ធនាគារខេត្តទាំងអស់ ត្រូវចូលរួមអនុវត្តន៍ឱ្យបាននូវអនុសាសន៍ដ៍ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺ៣កុំ ៣ការពារ ដើម្បីទប់ស្កាត់ការរីករាលដាលនៃជំងឺកូវីដ១៩។ សូមបញ្ជាក់ថា សម្ភារដែលបានប្រគល់ជូនអង្គភាពពន្ធនាគារខេត្តនាឱកាសនេះរួមមាន៖ ម៉ាស៊ីនកំព្យូទ័រ១គ្រឿង ម៉ាស៊ីនព្រីនធ័រ១គ្រឿង ម៉ាស់២០ប្រអប់ ថ្នាំវីតាមីនសេ ៥០០គ្រាប់ ថ្នាំអាម៉ុកសីលីន៥០០គ្រាប់ អាលុយមីញ៉ូម ១,០០០គ្រាប់ និងថ្នាំប៉ារាសេតាម៉ុល ១,២០០គ្រាប់ផងដែរ៕ | 2021-03-16T23:45:00+07:00 | freshnewsasia.com | https://m.freshnewsasia.com/index.php/en/localnews/189906-2021-03-16-09-45-32.html |
c59198ef-c462-4d67-be18-3051e22f636d | ក្រុមមនុស្សមួយប្រភេទនេះក៏ប្រឈមនឹងការឆ្លងកូវីដខ្ពស់ដែរ | មនុស្សគ្រប់រូបសុទ្ធតែអាចប្រឈមនឹងការឆ្លងពីវីរុសដ៏កាចសាហាវ COVID-19 បានងាយស្រួលបំផុត ប្រសិនបើមិនប្រុងប្រយ័ត្នទេនោះ ហើយអ្នកដែលមានហានិភ័យប្រឈមនឹងឆ្លងវីរុសនេះខ្ពស់ជាងគេ គឺមនុស្សចាស់ អ្នកដែលជំងឺប្រចាំកាយជាដើម ក៏ប៉ុន្តែមានមនុស្សមួយក្រុមទៀតក៏ប្រឈមនឹងការឆ្លងវីរុស COVID-19 ខ្ពស់ដែរ។ (WHO) បានផ្សព្វផ្សាយឲ្យដឹងថា ក្រៅពីមនុស្សចាស់ និងអ្នកដែលមានជំងឺប្រចាំកាយ ក៏មានហានិភ័យខ្ពស់ការឆ្លងវីរុស COVID-19 បានដែរ។ ហេតុដែលជនពិការមានហានិភ័យខ្ពស់ក្នុងការឆ្លងវីរុស COVID-19 ក៏ព្រោះតែ៖ ពិបាកក្នុងការចូលទៅធ្វើអនាម័យដៃ ត្រូវការប៉ះពាល់វត្ថុផ្សេងៗ ដើម្បីផ្លាស់ទី ពិបាកក្នុងការរក្សាគម្លាតពីសង្គម (ឧទាហរណ៍. ត្រូវការមនុស្សជួយនាំផ្លូវ ដឹកដៃ ឬរុញរទះ។ល។) ពិបាកក្នុងការទទួលបានការណែនាំ ឬព័ត៌មានទាក់ទងនឹងវីរុសCOVID-19។ ទាក់ទងនឹងបញ្ហានេះ បានណែនាំឲ្យដឹងពីវិធីការពារខ្លួនសម្រាប់ជនពិការដើម្បីបង្ការមិនឲ្យឆ្លងវីរុស COVID-19 នេះរួមមាន៖ ចៀសវាងកន្លែងដែលមានមនុស្សច្រើន ធ្វើការពីផ្ទះ សម្លាប់មេរោគលើវត្ថុដែលប្រើជាជំនួយ(ឈើច្រត់ រទះរុញ។ល។) ប្រមូលទុកនូវវត្ថុសំខាន់ៗដូចជា អាហារ ឧបករណ៍សម្អាត ថ្នាំ ឬឧបករណ៍វេជ្ជសាស្រ្តជាដើម៕ ចុចអាន៖ ចុចអាន៖ | 2021-03-16T23:30:00+07:00 | kampucheathmey.com | https://www.kampucheathmey.com/health/82820 |
d6624823-d890-4fda-9cd2-1cc0c277cc44 | ការសិក្សាថ្មីបង្ហាញថា អ្នកជំងឺកូវីដបន្តរោគសញ្ញាយ៉ាងហោច៣ខែ ក្រោយចេញពីមន្ទីរពេទ្យ | របាយការណ៍មួយដែលចេញផ្សាយដោយរដ្ឋាភិបាលអង់គ្លេសបានរកឃើញថា អ្នកជំងឺកូវីដម្នាក់ក្នុងចំណោម ១០ នាក់ នៅមានអាការឈឺចាប់រាប់ខែ បន្ទាប់ពីរកឃើញឆ្លងដំបូង។ វិទ្យាស្ថានជាតិស្រាវជ្រាវសុខភាព (NIHR) បានធ្វើការវិភាគលើឯកសារវិទ្យាសាស្ត្រជាង ៣០០ មកពីជុំវិញពិភពលោក អំពីរោគសញ្ញាផ្សេងៗ ក្រោយពេលជាពីជំងឺកូវីដ-១៩។ ការស្រាវជ្រាវបានរកឃើញថា ប្រហែល ១០% នៃអ្នកជាសះស្បើយនៅមានអាការឈឺចាប់យ៉ាងហោចបីខែ ក្រោយចេញពីមន្ទីរពេទ្យ។ ក្នុងនោះបញ្ហាទូទៅរបស់អ្នកជំងឺរួមមាន អស់កម្លាំង ពិបាកដកដង្ហើម និងអារម្មណ៍មិនមូល។ ប្រសិនបើរោគសញ្ញាធ្ងន់ធ្ងរអ្នកជំងឺអាចប៉ះពាល់ខូចសរីរាង្គមួយចំនួន មានការថប់បារម្ភ និងរងជំងឺធ្លាក់ទឹកចិត្ត។ ដោយឡែក ៦០-៩០% នៃអ្នកដែលធ្លាប់សម្រាកព្យាបាលនៅមន្ទីរពេទ្យ ការសិក្សាដដែលបានឱ្យដឹងថា នឹងមានអាការឈឺចាប់ប្រមាណពីរខែទៀត ក្រោយត្រឡប់ទៅផ្ទះវិញ។ ទោះជាយ៉ាងណា NIHR និយាយថា អ្នកជំងឺមិនមានរោគសញ្ញាដូចគ្នាទេ ហើយពួកគេក៏មានតម្រូវការព្យាបាលខុសៗគ្នាផងដែរ។ ក្នុងនោះ NIHR បញ្ជាក់ដែរថា រោគសញ្ញាកូវីដបន្តលេចឡើងត្រឹម ១០% នៃអ្នកជំងឺប៉ុណ្ណោះ ហើយយ៉ាងយូរត្រឹមរយៈពេលបីខែ បន្ទាប់ពីធ្វើរោគវិនិច្ឆ័យ៕ ចុចអាន៖ | 2021-03-16T22:48:00+07:00 | kampucheathmey.com | https://www.kampucheathmey.com/global-news/82738 |
aadde785-5c48-4a8b-a64f-4653ad588771 | ជំងឺម្យ៉ាងនេះ ឧស្សាហ៍កើតលើកន្លែងសម្ងាត់ស្រីៗបំផុត | ស្រីៗងាយឆ្លង និងកើតជំងឺផ្សេងៗពាក់ព័ន្ធផ្លូវភេទណាស់។ ជាក់ស្ដែង ជំងឺរោគស្ត្រីម្យ៉ាងហៅថា Vaginismus តែម្ដង ដែលបង្កឲ្យ តឹងណែននៃសាច់ដុំជុំវិញតំបន់ទ្វារមាស ឬឈឺចាប់ខ្លាំងពេលរួមភេទ។ ៣ ចំណុចខាងក្រោម ជាចំណេះដឹងខ្លីៗ ស្រីៗយើងគួរដឹងពីបញ្ហាទាក់ទងនឹងជំងឺប្រភេទនេះ។ ទោះមកទល់ពេលនេះ ក្រុមគ្រូពេទ្យជំនាញ រួមទាំងអ្នកស្រាវជ្រាវផ្នែកវេជ្ជសាស្ត្រនៅមិនទាន់រកឃើញមូលហេតុជាក់លាក់នាំឲ្យស្រីៗនាយើងកើតជំងឺប្រភេទនេះក៏ពិតមែន ប៉ុន្តែកត្តាប្រឈមមួយចំនួនត្រូវគេជឿថា អាចនាំឲ្យកើតជំងឺនេះដូចជា៖ – ទ្វារមាសមានទំហំតូចពេក – ឈឺចាប់ពេលរួមភេទ – ខូចទ្រង់ទ្រាយទ្វារមាស ក្រោយសម្រាលកូន – ធ្លាប់ត្រូវបានគេបំពានផ្លូវភេទ (ឧ. ត្រូវគេរំលោភ) – មានរោគស្ត្រីផ្សេងទៀត ដូចជា ជំងឺផ្សិតក្នុងទ្វារមាស – ខ្លាចមានផ្ទៃពោះ – ឈឺចាប់ខ្លាំងពេលរួមភេទដំបូង – មានទំនាក់ទំនងមិនល្អជាមួយដៃគូរួមភេទ (ជំងឺ Vaginismus ក៏អាចកើតឡើងដោយសារបញ្ហាផ្លូវចិត្តដែរ)។ ទោះជារោគសញ្ញាជំងឺនេះអាចប្រែប្រួលតាមមនុស្សម្នាក់ៗ ប៉ុន្តែរោគសញ្ញាចម្បង គឺតឹងណែនសាច់ដុំទ្វារមាសក្នុងពេលរួមភេទ ធ្វើឲ្យប្រដាប់ភេទបុរសពិបាកជ្រៀតចូល។ យើងអាចមានអារម្មណ៍ឈឺ ក្រហាយ ពេលប្រដាប់ភេទបុរសព្យាយាមជ្រៀតចូល អាចធ្វើឲ្យអារម្មណ៍យើងខ្លាចរអាទៀតផង (ធ្វើឲ្យភាគីខាងស្រីគិតថា ការជ្រៀតចូលនោះអាចធ្វើឲ្យខូចទ្រង់ទ្រាយទ្វារមាស) ជាហេតុនាំឲ្យបាត់បង់ចំណង់ផ្លូវភេទ។ ការព្យាបាលជំងឺនេះល្អបំផុត គឺធ្វើលំហាត់ប្រាណ និងទទួលការប្រឹក្សាយោបល់ពីគ្រូពេទ្យជំនាញ ខណៈករណីវះកាត់កម្រកើតមានណាស់។ គួរណាត់ជួបអ្នកជំនាញខាងចិត្តសាស្ត្រ គួរឲ្យជឿទុកចិត្តបាន ព្យាយាមកាត់បន្ថយអារម្មណ៍ខ្មាសអៀន ប្រឹក្សាយោបល់រកដំណោះស្រាយ។ អ្នកជំនាញចិត្តសាស្ត្រអាចណែនាំយើងទាក់ទងទៅនឹងវិធីសាស្ត្រពេលរួមភេទផងដែរ។ ធ្វើលំហាត់ប្រាណ ដូចជា លំហាត់ប្រាណបែប Kegel (គេងរាបស្មើ បញ្ឈរជង្គង់ លើកត្រគាកឡើងចុះៗ) អាចជួយឲ្យសាច់ដុំទ្វារមាសរលាបន្តិចម្តងៗ ឬអាចពិភាក្សាជាមួយអ្នកឯកទេសផ្លូវភេទ ដើម្បីទទួលបានការណែនាំអំពីលំហាត់ប្រាណផ្សេងៗ។ បើសិនជាវិធីសាស្ត្រខាងលើនៅតែគ្មានប្រសិទ្ធភាព យើងអាចជ្រើសរើសការវះកាត់ ដើម្បីពង្រីកទំហំទ្វារមាសដោយកាត់ជាលិការឹតត្បៀតទាំងនោះចោល។ ជំងឺ Vaginismus កើតឡើងលើស្ត្រីគ្រប់គ្នា ហើយវាបង្កឲ្យមានបញ្ហាក្នុងជីវិតផ្លូវភេទ។ គួរស្វែងយល់ពីមូលហេតុ រោគសញ្ញា និងវិធីព្យាបាលដើម្បីការពារទុកជាមុន៕ ចុចអាន៖ ចុចអាន៖ | 2021-03-16T22:47:00+07:00 | kampucheathmey.com | https://www.kampucheathmey.com/health/82798 |
a3cb36a5-5565-4650-9149-b8354c6a84e9 | រដ្ឋបាលខេត្តស្វាយរៀង ទទួលសម្ភារការពារជំងឺកូវីដ-១៩ ពីសប្បុរសជន ដើម្បីចូលរួមកាត់បន្ថយការលំបាកជាមួយរដ្ឋាភិបាល | លោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ-១៩ខេត្ត នៅព្រឹកថ្ងៃទី១៦ ខែមីនា ឆ្នាំ២០២១ បានទទួលអំណោយ និងថវិកាមួយចំនួនពីលោក សោម សុធា អគ្គនាយកគម្រោងអចលនទ្រព្យ «ភូមិមរតក» ស្ថិតក្នុងភូមិចំបក់ សង្កាត់ចេក ក្រុងស្វាយរៀង ខេត្តស្វាយរៀង ដើម្បីចូលរួមឧបត្ថម្ភដល់រដ្ឋបាលខេត្តស្វាយរៀង។ លោក ម៉ែន វិបុល បានថ្លែងអរគុណដល់លោកអគ្គនាយកគម្រោងអចលនទ្រព្យ «ភូមិមរតក» ដែលបានចូលរួមបរិច្ចាគនូវអំណោយ និងថវិកា ឱ្យរដ្ឋបាលខេត្តស្វាយរៀង សម្រាប់គាំទ្រក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩ទាំងនេះ សបញ្ជាក់ឱ្យឃើញពីកាយវិការ ប្រកបដោយសប្បុរសធម៌ និងជាវប្បធម៌នៃការចែករំលែកក្នុងសង្គមទៅលើការជួយគ្នាក្នុងគ្រាលំបាក។ លោកបានបញ្ជាក់ថា អំណោយដែលបានផ្ដល់ជូនរដ្ឋបាលខេត្តនៅថ្ងៃនេះ និងយកទៅចាត់ចែងប្រើប្រាស់ក្នុងសកម្មភាពនានាឱ្យស្របទៅតាមបរិបទនៃជំងឺកូវីដ-១៩ ដែលកំពុងរីករាលដាលនៅក្នុងសហគមន៍នាពេលបច្ចុប្បន្ន ស្របតាមអនុសាសន៍ណែនាំរបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ អំណោយទាំងនោះរួមមាន៖ ម៉ាស ១៥កេស ស្មេីនឹង ៣៧,៥០០ម៉ាស, ទឹកអាល់កុល ៨កាន និងថវិកាមួយចំនួនទៀត ជូនដល់គណៈកម្មការប្រឆាំងជំងឺកូវីដ-១៩ ខេត្តស្វាយរៀង៕ | 2021-03-16T22:46:00+07:00 | freshnewsasia.com | https://m.freshnewsasia.com/index.php/en/localnews/189897-2021-03-16-08-46-14.html |
c94e7d35-9add-4ec1-80b1-fc3100c2e12c | អនុសាខាសមាគមសិស្ស និស្សិត បញ្ញវន្តក្មេងវត្ត ស្រុកកោះសូទិន បេីកយុទ្ធនាការផ្សព្វផ្សាយវិធានទប់ស្កាត់ជំងឺកូវីដ១៩ | អនុសាខាសមាគមសិស្ស និស្សិត បញ្ញវន្តក្មេងវត្ត ស្រុកកោះសូទិន ខេត្តកំពង់ចាម នៅថ្ងៃទី១៦ ខែមីនា ឆ្នាំ២០២១នេះ បានចុះផ្សព្វផ្សាយនូវវិធានសំខាន់ទាំងឡាយរបស់ក្រសួងសុខាភិបាល ដើម្បីចូលរួមចំណែកជាមួយរាជរដ្ឋាភិបាលក្នុងការទប់ស្កាត់ការឆ្លងរីករាលដាលជំងឺកូវីដ១៩។ ក្រៅពីផ្សាយវិធានការពារជំងឺកូវីដ១៩ហើយនោះ សមាគម ក៏បានចែកម៉ាស់ចំនួន៥០០ម៉ាស់ ទឹកអាល់កុលចំនួន ៣លីត្រ និងទឹកបរិសុទ្ធ១០យួរ ជូនកងកម្លាំងអធិការដ្ឋាននគរបាលស្រុកកោះសូទិន តាមគោលដៅរឹតបន្តឹងការចេញចូលរបស់ប្រជាពលរដ្ឋតាមដងផ្លូវក្នុងភូមិសាស្ត្រស្រុកកោះសូទិនផងដែរ។ សកម្មភាពផ្សព្វផ្សាយវិធានការពារជំងឺកូវីដ១៩នេះ ដឹកនាំដោយ លោក ស៊ុយ ភូនាថ ប្រធានអនុសាខា ដោយមានកិច្ចសហការជាមួយអាជ្ញាធរឃុំមហាខ្ញូង មណ្ឌលសុខភាពឃុំមហាខ្ញូង កងកម្លាំងនគរបាលស្រុកកោះសូទិន និងកម្លាំងប៉ុស្តិ៍នគរបាលរដ្ឋបាលមហាខ្ញូង ស្រុកកោះសូទិនផងដែរ។ ការផ្សព្វផ្សាយនេះ ក្រុមការងារចាក់មេក្រូនូវសារណែនាំនានារបស់ក្រសួងសុខាភិបាល ដោយផ្សព្វផ្សាយនៅក្នុងឃុំចំនួនបីរួមមាន ឃុំមហាខ្ញូង ឃុំព្រែកតានង់ និងឃុំកំពង់រាប។ ក្នុងឱកាសនោះ លោក ស៊ុយ ភូនាថ ប្រធានអនុសាខាសមាគម សិស្ស និស្សិត បញ្ញវន្តក្មេងវត្ត ស្រុកកោះសូទិន បានអំពាវនាវដល់ប្រជាពលរដ្ឋកំពុងធ្វើចត្តាឡីស័ក ត្រូវចេះតាមដានសុខភាពជាប្រចាំ និងត្រូវរាយការណ៍ទៅសមត្ថកិច្ចមូលដ្ឋាន និងក្រុមគ្រូពេទ្យដែលប្រចាំការនៅទីនោះ។ លោក ស៊ុយ ភូនាថ ក៏បានស្នេីសុំប្រជាពលរដ្ឋត្រូវអនុវត្តន៍តាមសេចក្តីណែនាំរបស់ក្រសួងសុខាភិបាល។ ជាពិសេសត្រូវយកចិត្តទុកដាក់ថែរក្សាសុខភាព និងចូលរួមអនុវត្តន៍ការរស់នៅតាមគន្លងថ្មី។ បន្ថែមពីលើនោះត្រូវប្រកានស្មារតីចូលរួមអនុវត្តន៍អនុសាសន៍សម្តេចតេជោ ហ៊ុន សែន នាយករដ្ឋមន្ត្រីកម្ពុជា «៣កុំ និង៣ការពារ»៕ | 2021-03-16T22:45:00+07:00 | freshnewsasia.com | https://m.freshnewsasia.com/index.php/en/localnews/189896-2021-03-16-08-45-27.html |
781d385a-5c2e-4647-8450-3e54fc0386cb | អាជ្ញាធរខេត្តស្វាយរៀង ក្រើនរំឮកសិស្សានុសិស្ស កុំចាញ់ជឿការផ្សព្វផ្សាយព័ត៌មានមិនពិត ពីបុគ្គលអគតិជុំវិញករណីជំងឺកូវីដ១៩ | លោក តូច ប៉ូលីវ៉ា អភិបាលរងខេត្តស្វាយរៀង និងជាអនុប្រធានគណៈកម្មការប្រយុទ្ធប្រឆាំងនឹងជំងឺកូវីដ១៩ ខេត្ត បានក្រើនរំឮកដល់សិស្សានុសិស្សត្រូវចេះការពារខ្លួនពីជំងឺកូវីដ១៩ ជាពិសេសមិនត្រូវជឿជាក់ លើផ្សព្វផ្សាយបំផុសបំផុល តាមបណ្ដាញសង្គមនានាដែលបង្ហោះព័ត៌មានមិនពិតណាមួយទាក់ទងអ្នកពាក់ព័ន្ធនឹងអ្នកជំងឺកូវីដ-១៩ ក្រៅពីអាជ្ញាធរ និងក្រសួងសុខាភិបាល។ ការក្រើនរំឮកបែបនេះ របស់លោក តូច ប៉ូលីវ៉ា បានធ្វើឡើងនៅក្នុងឱកាសដែលលោកតំណាងលោក ម៉ែន វិបុល អភិបាលខេត្តស្វាយរៀង ចុះជួបសំណេះសំណាលជាមួយលោកនាយក នាយករង លោកគ្រូ អ្នកគ្រូ សិស្សានុសិស្ស នៃវិទ្យាល័យស្វាយរៀង នាសៀលថ្ងៃទី១៥ ខែមីនា ឆ្នាំ២០២១។ ក្នុងឱកាសនោះដែរ លោកអភិបាលរងខេត្ត បានផ្ដាំផ្ញើពីសំណាក់លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្រ្តី និងជាប្រធានក្រុមការងារចុះមូលដ្ឋានខេត្ត និងលោក ម៉ែន វិបុល អភិបាលខេត្ត ជូនដល់លោកគ្រូ អ្នកគ្រូ និងសិស្សានុសិស្សផងដែរ។ ជាមួយគ្នានេះ លោកបានសំណូមពរដល់លោកគ្រូ អ្នកគ្រូ សិស្សានុសិស្ស សូមរក្សាសណ្ដាប់ធ្នាប់របៀបរៀបរយក្នុងថ្នាក់ ក្នុងសាលាអោយបានល្អ កុំមានភាពភ័យខ្លាច សូមរក្សាគម្លាតសង្គមឱ្យបានខ្ជាប់ខ្ជូន លាងដៃជាមួយសាប៊ូ និងអាល់កុល ពាក់ម៉ាសឱ្យបានត្រឹមត្រូវទាំងក្នុងថ្នាក់ និងម៉ោងចេញលេង។ លោក តូច ប៉ូលីវ៉ា បានបន្ថែមថា ។ លោកបានគូសបញ្ជាក់ថា ជាពិសេសសូមលោកគ្រូ អ្នកគ្រូ សិស្សានុសិស្ស ចូលរួមអនុវត្តតាមការណែនាំរបស់រាជរដ្ឋាភិបាល ក្រសួងសុខាភិបាល និងរដ្ឋបាលខេត្តស្វាយរៀង ក្នុងការប្រយុទ្ធប្រឆាំងនឹងជំងឺកូវីដ-១៩ ដែលកំពុងរីករាលដាលជាសាកលលោក រក្សាគម្លាតសុវត្ថិភាព លាងសម្អាតដៃជាប្រចាំ ដើម្បីជៀសផុតពីការឆ្លងនៃជំងឺមួយនេះ៕ | 2021-03-16T22:35:00+07:00 | freshnewsasia.com | https://m.freshnewsasia.com/index.php/en/localnews/189894-2021-03-16-08-35-49.html |
670f3372-6f51-4fae-a4cc-25d84d53d72c | អភិបាលខេត្តព្រះសីហនុ ផ្អាកការរៀបចំពិធីរៀបអាពាហ៍ពិពាហ៍ និងការជួបជុំទាំងអស់ជាបណ្ដោះអាសន្ន ដើម្បីទប់ស្កាត់ជំងឺកូវីដ-១៩ | លោក គួច ចំរើន បានសម្រេចឱ្យផ្អាកការរៀបចំកម្មវិធីមង្គលការ ពិធីជប់លៀង និងការជួបជុំ តាមបែបសាសនានានា ជាបណ្ដោះអាសន្នទាំងអស់ ដើម្បីទប់ស្កាត់ការឆ្លងរីករាលដាលជំងឺកូវីដ-១៩ ក្នុងភូមិសាស្ដ្រខេត្តក្រចេះ។ ការចេញបំរាមរបស់រដ្ឋបាលខេត្តព្រះសីហនុ បានធ្វើឡើងក្រោយប្រទេសកម្ពុជា បានផ្ទុះឡើងនូវព្រឹត្តិការណ៍ «សហគមន៍ ២០ កុម្ភៈ» កំពុងស្ថិតនៅក្នុងស្ថានភាពមួយដែលគួរឱ្យព្រួយបារម្ភ ហើយចំនួនអ្នកឆ្លងជំងឺកូវីដ-១៩ នៅតែបន្តរកឃើញ ជាបន្តបន្ទាប់ពីមួយថ្ងៃទៅមួយថ្ងៃ។ ដូច្នេះ សូមចូលរួមអនុវត្តតាមការណែនាំរបស់រាជរដ្ឋាភិបាល និងក្រសួងសុខាភិបាល ដែលបានចេញផ្សាយជាបន្តបន្ទាប់ និងក្នុងន័យបង្ការ ទប់ស្កាត់ជំងឺកូវីដ-១៩ កុំឱ្យរីករាលដាលចូលក្នុងសហគមន៍ នៃខេត្តព្រះសីហនុ។ តាមរយៈលិខិតដែលអង្គភាពព័ត៌មាន Fresh News ទទួលបាននៅថ្ងៃទី១៦ ខែមីនានេះ លោក គួច ចំរើន បានសង្កត់ធ្ងន់ៗថា៖ «ការសម្រេចផ្អាកកម្មវិធីទាំងអស់នេះ ដោយសារតែស្ថានភាពនៃការឆ្លងរីករាលដាលនៃជំងឺកូវីដ-១៩ ក្នុងព្រឹត្តិការណ៍ (សហគមន៍ ២០កុម្ភៈ) នៅបន្តកើនឡើងពីមួយថ្ងៃ ទៅមួយថ្ងៃដែលជាការព្រួយបារម្ភជាខ្លាំងដល់សុវត្ថិភាពរបស់បងប្អូនប្រជាពលរដ្ឋ»។ ក្នុងលិខិតដែល បានបញ្ជាក់ថា ក្នុងករណីចាំបាច់មិនអាចអាកខានបាន ដូចជាករណីបុណ្យសពជាដើម ត្រូវតែកាត់បន្ថយចំនួនមនុស្សចូលរួម រីឯពិធីអាពាហ៍ពិពាហ៍ ក៏ត្រូវរៀបចំត្រឹម ការសែនព្រេនដូនតាក្នុងរង្វង់គ្រួសារតែប៉ុណ្ណោះ និងត្រូវពង្រឹងការអនុវត្តឱ្យបានម៉ឺងម៉ាត់បំផុតនូវវិធានការ «៣ការពារ និង៣កុំ» របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសេចក្តីណែនាំរបស់ក្រសួងសុខាភិបាលឱ្យបានខ្ជាប់ខ្ជួន។ *មន្ទីរ អង្គភាពដែលជាក្រុមការងារ ចុះជួយមូលដ្ឋានឃុំ សង្កាត់ត្រូវចុះជួយសហការជាមួយរដ្ឋបាលឃុំ សង្កាត់ ដើម្បីពន្យល់អប់រំផ្សព្វផ្សាយដល់ប្រជាពលរដ្ឋឱ្យបានយល់ដឹងទូលំទូលាយ មានការយោគយល់អធ្យាស្រ័យ ចំពោះការផ្អាកពិធីនានា និងចូលរួមទាំងអស់គ្នា ដើម្បីទប់ស្កាត់ការរីករាលដាលនៃជំងឺកូវីដ-១៩ នៅតាមមូលដ្ឋាននីមួយៗឱ្យមានប្រសិទ្ធភាព។ *អាជ្ញាធរមូលដ្ឋាន និងក្រុមការងារចុះជួយមូលដ្ឋានត្រូវសហការគ្នាជួយពិនិត្យតាមដានការប្រែប្រួលស្ថានភាពសុខភាពប្រជាពលរដ្ឋ នៅមូលដ្ឋានរបស់ខ្លួនជាប្រចាំ ក្នុងករណីពិនិត្យឃើញមានការប្រែប្រួលខុសប្រក្រតី ត្រូវរាយការណ៍ជាបន្ទាន់ទៅកាន់ក្រុមគ្រូពេទ្យនៅតាមប៉ុស្តិ៍សុខភាព ឬមណ្ឌលសុខភាព ឬមន្ទីរពេទ្យបង្អែកជាបន្ទាន់ ដើម្បីមានវិធានការទាន់ពេលវេលា៕ | 2021-03-16T22:09:00+07:00 | freshnewsasia.com | https://m.freshnewsasia.com/index.php/en/localnews/189890-2021-03-16-08-09-20.html |
4d21b146-e1b1-4390-9824-1510d886172f | នារីម្នាក់ សរសេរខូមិនបង្ហោះក្នុងគណនីហ្វេសប៊ុកផ្ទាល់ខ្លួនថាខ្ញុំឆ្លងជំងឺ COVID-19 ហើយទីបំផុតត្រូវនាំខ្លួនទៅកាន់មណ្ឌលចត្តាឡីស័ក ជាបន្ទាន់ | បាត់ដំបង ៖ ក្រុមការងារប្រតិកម្មរហ័សនៃស្នងការដ្ឋាននគរបាលខេត្តបាត់ដំបង មានកិត្តិយសសូមជម្រាបជូនសាធារណជនជាពិសេសបងប្អូននិយមប្រើប្រាស់បណ្តាញសង្គមជ្រាបថា បន្ទាប់ពីទទួលបានព័ត៌មានដែលលេចឡើងក្នុងបណ្តាញសង្គមតាមរយៈសេចក្តីខូមិនComment របស់ម្ចាស់គណនីហ្វេសប៊ុកឈ្មោះChen Chen ថា (ខ្ញុំមិនហ៊ានចូលផ្ទះរបស់ខ្ញុំទេ -មូលហេតុដោយសារខ្ញុំឆ្លងជំងឺកូវីដហើយ-ខ្ញុំនិយាយមែនពូ)។ ទទួលបានព័ត៌មាននេះនៅថ្ងៃទី១៦ ខែមីនា ឆ្នាំ២០២១ នេះលោកឧត្តមសេនីយ៍ទោ សាត គឹមសាន ស្នងការនៃស្នងការដ្ឋាននគរបាលខេត្តបាត់ដំបង បានសហការណ៍ជាមួយនាយកដ្ឋានជំនាញនៃអគ្គស្នងការដ្ឋាននគរបាលជាតិ រួមជាមួយមន្ទីរសុខាភិបាលខេត្តបាត់ដំបង អាជ្ញាធរមូលដ្ឋានស្រុកបាណន់ និងមហាជនក្នុងបណ្តាញសង្គមផងរហូតដល់រសៀលនេះទើបស្វែងរកម្ចាស់ គណនីហ្វេសប៊ុកឈ្មោះChen Chen ឃើញ។ ម្ចាស់គណនីហ្វេសប៊ុកខាងលើជាស្ត្រីមានវ័យ១៨ឆ្នាំរស់នៅឃុំចែងមានជ័យស្រុកបាណន់ ខេត្តបាត់ដំបង ។ នៅចំពោះមុខមន្ត្រីសុខាភិបាល និងអាជ្ញារធរមូលដ្ឋានរូបគាត់បានឆ្លើយបញ្ជាក់ថា ពីថ្ងៃទី១៣ ខែ មីនា ឆ្នាំ២០២១ គាត់បានសរសេរនៅក្នុងគណនីហ្វេសប៊ុករបស់គាត់ថា (សព្វថ្ងៃខំធ្វើការទាំងឈឺ ទាំងជាដើម្បីលុយ)នៅពេលនោះមានអ្នកខូមិនComment សួរគាត់ថា(កើតអី?) រូបគាត់ក៏ឆ្លើយតបក្នុងខ្លឹមសារខូមិនComentថា (ខ្ញុំមិនហ៊ានចូលផ្ទះរបស់ខ្ញុំទេ -មូលហេតុដោយសារខ្ញុំឆ្លងជម្ងឺកូវីដហើយ-ខ្ញុំនិយាយមែនពូ)។ នៅទីបំផុតស្ត្រីរូបនេះបញ្ជាក់ថា អ្វីដែលគាត់បានសរសេរក្នុងខូមិនComment ខាងលើគឺមិនមែនជាការពិតទេ នោះគឺជារឿងប្រឌិតលេងសើចក្នុងបណ្តាសង្គមតែប៉ុណ្ណោះ។ ទោះជាយ៉ាងណាក៏ដោយនៅក្រោយពេលសាកសួររួចអាជ្ញាធរស្រុកបាណន់ មន្ត្រីសុខាភិបាលបាននាំរូបគាត់មកធ្វើចត្តាឡីស័ករយៈពេល១៤ថ្ងៃនៅមណ្ឌល០១ស្រុកបាណន់និងផ្តើមយកវត្ថុសំណាកលើរូបគាត់ទៅពិនិត្យ ត្បិតតាមប្រភពបានឱ្យដឹងថារូបគាត់ទើបនឹងវិលត្រឡប់មកពីខាងក្រៅមូលដ្ឋានស្រុកបាណន់នៅក្នុងអំឡុងពេលនេះដែរ។ នៅចំពោះមុខបញ្ហាបែបនេះក្នុងនាមស្នងការដ្ឋាននគរបាលខេត្តបាត់ដំបងសូមអំពាវនាវដល់បងប្អនអ្នកប្រើប្រាស់បណ្តាញទំនាក់ទំនងសង្គម សូមមេត្តាប្រើប្រាស់បណ្តាញទំនាក់ទំនងក្នុងរឿងត្រឹមត្រូវ ចៀសវាងការប្រើប្រាស់បណ្តាញសង្គមដែលនាំបង្កឱ្យខ្លួនមានទោសកំហុស ឬប្រើប្រាស់បណ្តាញសង្គមក្នុងចេតនាបំពុលបរិយាកាសសង្គមឱ្យសោះ សូមអរគុណ៕ រក្សាសិទ្ធិដោយ៖បញ្ញាស័ក្តិ | 2021-03-16T22:04:24+07:00 | cen.com.kh | https://cen.com.kh/archives/309606.html |
7f74c50e-3a20-4bbd-a5cc-fc8735398544 | ចាប់ និងបញ្ជូនស្ដ្រីម្នាក់ទៅតុលាការ ក្រោយបង្ហោះសារមិនពិតតាម Facebook ពាក់ព័ន្ធការចាក់វ៉ាក់សាំងប្រឆាំងជំងឺកូវីដ-១៩ | ស្ត្រីម្នាក់ត្រូវបានកម្លាំងនគរបាលចាប់ខ្លួន ក្រោយបង្ហោះសារមិនពិតតាមបណ្ដាញសង្គម Facebook ពាក់ព័ន្ធការចាក់វ៉ាក់សាំងប្រឆាំងជំងឺកូវីដ-១៩ ដែលមានចេតនាញុះញង់ បំផុសបំផុលប្រជាពលរដ្ឋ។ ស្ដ្រីរូបនេះ ត្រូវបានកម្លាំងការិយាល័យប្រឆាំងបទល្មើសបច្ចេកវិទ្យា នៃស្នងការដ្ឋាននគរបាលរាជធានីភ្នំពេញ បញ្ជូនទៅតុលាការនៅថ្ងៃទី១៦ ខែមីនា ឆ្នាំ២០២១នេះ។ មន្ដ្រីនគរបាលបានឲ្យដឹងថា ស្ដ្រីរូបនេះមានឈ្មោះ ថត គឹមសាន និងបានប្រើប្រាស់គណនី Facebook ឈ្មោះ «គឹមសាន អូក្រា» ហើយបានបង្ហោះខ្លឹមសារដែលមានលក្ខណៈញុះញង់ បង្កចលាចលថា ។ គួរជម្រាបថា ស្ដ្រីឈ្មោះ ថត គឹមសាន ត្រូវបានចាប់ខ្លួនកាលនៅថ្ងៃទី១៤ ខែមីនា ឆ្នាំ២០២១ ដោយការិយាល័យប្រឆាំងបទល្មើសបច្ចេកវិទ្យា ផែនការងារសន្តិសុខ និងអធិការខណ្ឌទួលគោក បានសហការជាមួយនាយកដ្ឋានស៊ើបការណ៍ក្រៅបច្ចេកទេស ហើយបានបញ្ជូនទៅស្នងការដ្ឋាននគរបាលរាជធានីភ្នំពេញ ដើម្បីធ្វើការសួរនាំ និងកសាងសំណុំរឿងបញ្ជួនទៅតុលាការ៕ | 2021-03-16T22:02:00+07:00 | freshnewsasia.com | https://m.freshnewsasia.com/index.php/en/localnews/189887-2021-03-16-08-02-12.html |
ee6a2833-9136-4500-b7ef-c0b099c76c28 | ខេត្តរតនគិរី ប្រកាសផ្អាកការរៀបចំពិធីអាពាហ៍ពិពាហ៍ និងការជួបជុំជាលក្ខណៈប្រមូលផ្តុំ ដើម្បីទប់ស្កាត់ជំងឺកូវីដ-១៩ | រដ្ឋបាលខេត្តរតនគិរី ចេញជូនដំណឹងដល់សាធារណៈជន ដែលមានពិធីរៀបចំអាពាហ៍ពិពាហ៍ ពិធីជប់លៀង និងការជួបជុំតាមបែបពុទ្ធសាសនានានា ត្រូវផ្អាកជាបណ្តោះអាសន្ន ដើម្បីចូលរួមទប់ស្កាត់ បង្ការ និងការពារជំងឺកូវីដ-១៩ កំពុងរាតត្បាតចូលក្នុងសហគមន៍។ ការចេញបំរាមរបស់រដ្ឋបាលខេត្តរតនគិរី បានធ្វើឡើងក្រោយប្រទេសកម្ពុជាផ្ទុះឡើងនូវព្រឹត្តិការណ៍ កំពុងស្ថិតក្នុងស្ថានភាពមួយដែលគួរឲ្យ ព្រួយ បារម្ម ហើយចំនួនអ្នកឆ្លងជំងឺកូវីដ-១៩ នៅតែបន្តរកឃើញជាបន្តបន្ទាប់ពីមួយថ្ងៃទៅមួយថ្ងៃ។ដូច្នេះសូមចូលរួមអនុវត្តតាមការណែនាំរបស់រាជរដ្ឋាភិបាល និងក្រសួងសុខាភិបាល ដែលបានចេញផ្សាយជាបន្តបន្ទាប់ និងក្នុងន័យបង្ការ ទប់ស្កាត់ជំងឺកូវីដ-១៩កុំឲ្យរីករាលដាលចូលក្នុងសហគមន៍នៃខេត្តរតនគិរី។ ត្រូវផ្អាកជាបណ្តោះអាសន្ននូវរាល់ការរៀបចំអាពាហ៍ពិពាហ៍ ពិធីជប់លៀង ពិធីឡើងគេហដ្ឋាន ការជួបជុំបែបពុទ្ធសាសនា ក្លឹបហាត់ប្រាណ ក្លឹបកម្សាន្ត (ខារ៉ាអូខេ រង្គសាល ឌីស្កូតែក បៀរហ្គាឌិន) កិច្ចប្រជុំសិក្ខាសាលា វគ្គបណ្តុះបណ្តាលផ្សេងៗ និងកម្មវិធីនានាដែលមានការប្រមូលផ្តុំមនុស្សទ្រង់ទ្រាយច្រើន។ គ្រប់ច្រកចេញ ចូលនៃរដ្ឋបាលក្រុង ស្រុក ឃុំ សង្កាត់ មន្ទីរ អង្គភាព គ្រឹះស្ថានសាធារណៈ រដ្ឋនិងឯកជន ភោជនីដ្ឋាន សណ្ឋាគារ ស្ថានីយ៍រថយន្ត កន្លែងរងចាំ នៅទីសាធារណៈនានា ដែលមានមនុស្សច្រើនត្រូវមានឧបករណ៍វាស់កម្តៅ បាញ់អាកុល ស្កេន QR Code ទប់ស្កាត់កូវីដ-១៩ នៅតាមច្រកចេញចូលឲ្យបានគ្រប់គ្រាន់ គ្រប់អង្គភាព និងគ្រឹះស្ថានសាធារណៈ។ អាជ្ញាធរមូលដ្ឋានឃុំ សង្កាត់ រដ្ឋបាលក្រុង ស្រុក ត្រូវបន្តតាមដានណែនាំ និងរឹតបន្តឹងប្រជាពលរដ្ឋនៅក្នុងមូលដ្ឋានរបស់ខ្លួន ដែលធ្វើដំណើរពីក្រៅខេត្តឲ្យអនុវត្ត វិធានការចត្តាឡីស័កដោយខ្លួនឯង និងហាមឃាត់ធ្វើចលនាបំលាស់ទីទៅក្រៅខេត្តក្នុងករណីមិនចាំបាច់។ បន្តលើកកម្ពស់ការអនុវត្តអនុសាសន៍ដ៏ខ្ពង់ខ្ពស់របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ៣កុំ និង៣ ការពារឲ្យបានម៉ឹងម៉ាត់។ ចំពោះករណីបុណ្យសព ឫការបញ្ចុះសព ដែលអាចមាននៅក្នុងរយៈពេលនេះអាចប្រារព្វធ្វើបានជាធម្មតាតាមប្រពៃណីទំនៀមទំលាប់ ប៉ុន្តែធ្វើឡើងតែក្នុងរង្វង់គ្រួសារ សាច់ញាតិ ដោយមិនត្រូវឲ្យមានមនុស្សចូលរួមច្រើនកុះករ ហើយត្រូវអនុវត្តឲ្យបានខ្ជាប់ខ្ជួននូវវិធានការសុវត្ថិភាពរបស់ក្រសួងសុខាភិបាល។ ប្រសិនបើព្រឹត្តិការណ៍សហគមន៍២០កុម្ភៈ មានការធូរស្រាលនោះរដ្ឋបាលខេត្តនឹងជូនដំណឹងជាថ្មីនូវការដាក់ឲ្យដំណើរការឡើងវិញនូវកម្មវិធីនានាដូចបានបញ្ជាក់ ជូនខាងលើ៕ | 2021-03-16T21:55:00+07:00 | freshnewsasia.com | https://m.freshnewsasia.com/index.php/en/localnews/189882-2021-03-16-07-55-29.html |
5c1f7c08-7d83-489f-a272-c19d4090b831 | ឃ្លាំងលក់រថយន្តមួយនៅខណ្ឌឫស្សីកែវ រកឃើញអ្នកឆ្លង ៣ នាក់ ពាក់ព័ន្ធឈ្មោះ ចាន់ មករា | អភិបាលខណ្ឌឫស្សីកែវ លោក ជា ពិសី បានឲ្យដឹងនៅវេលាម៉ោង ១០ និង ៤០ នាទីព្រឹកថ្ងៃទី១៦ ខែមិនា ឆ្នាំ២០២១ ក្រុមគ្រូពេទ្យ បានមកទទួលយកអ្នកវិជ្ជមាននឹងមេរោគកូវីដ១៩ ចំនួន ០៣ នាក់ នៅឃ្លាំងលក់រថយន្ត RVLG (ពាក់ព័ន្ធនឹងករណី អ្នកជម្ងឺ ឈ្មោះ ចាន់ មករា) ស្ថិតនៅចំណុចផ្ទះលេខ២២៣j ផ្លូវលេខ៥៩៨ ក្រុមទី៦ ភូមិគង្គាផុស សង្កាត់ទួលសង្កែទី២ ខណ្ឌឫស្សីកែវ។ អ្នកជំងឺទាំង ៣ នាក់ នេះមានអាយុពី ១២ ទៅ ៤៣ ឆ្នាំ៖ ១/ បុរស អាយុ៤៣ឆ្នាំ ២/ កុមារី អាយុ១៦ឆ្នាំ ៣/ កុមារា អាយុ១២ឆ្នាំ អ្នកជម្ងឺទាំងបីនាក់ ត្រូវបានបញ្ជូនទៅព្យាបាលនៅ សណ្ឋាគារ The Great Duke (អតីតសណ្ឋាគារអាំងទែរកង់ទីណង់តាល់)។ ដោយឡែកទីតាំងខាងលើនេះ បាននិងកំពុងបិទជាបណ្ដោះអាសន្នកាលពីថ្ងៃម្សិលមិញ ក្រោយពីមានការយកសំណាកទៅលើមនុស្សចំនួន១៩នាក់ ដែលរស់នៅក្នុងឃ្លាំងខាងលើនេះរួចមក៕ | 2021-03-16T21:47:00+07:00 | kampucheathmey.com | https://www.kampucheathmey.com/local-news/82708 |
3bfba447-806b-4bb5-a0ec-6b94b188473a | រកឃើញ អ្នកឆ្លងជំងឺកូវីដ១៩ ចំនួន៣នាក់ទៀត នៅខណ្ឌឫស្សីកែវ | ភ្នំពេញ៖ លោក ជា ពិសី អភិបាលខណ្ឌឫស្សីកែវឲ្យដឹងនៅមុននេះបន្តិចថា រកឃើញអ្នកវិជ្ជមានមេរោគកូវីដ១៩ចំនួន៣នាក់ នៅព្រឹកថ្ងៃទី១៦ ខែមិនា ឆ្នាំ២០២១ ពាក់ព័ន្ធនឹងករណី អ្នកជំងឺ ឈ្មោះ ចាន់ មករា ស្ថិតនៅចំណុចផ្ទះលេខ២២៣j ផ្លូវលេខ៥៩៨ ក្រុមទី៦ ភូមិគង្គាផុស សង្កាត់ទួលសង្កែទី២ ខណ្ឌឫស្សីកែវ រាជធានីភ្នំពេញ ។ តាមរយៈគេហទំព័រហ្វេសប៊ុកនៅរសៀលថ្ងៃទី១៦មីនានេះ លោក ជា ពិសី អភិបាលខណ្ឌឫស្សីកែវ អះអាងថា ក្រុមគ្រូពេទ្យ បានមកទទួលយក អ្នកវិជ្ជមាននឹងមេរោគកូវីដ១៩ ចំនួន ៣ នាក់ មានដូចជា៖ ១/ បុរស អាយុ៤៣ឆ្នាំ ២/ កុមារី អាយុ១៦ឆ្នាំ ៣/ កុមារា អាយុ១២ឆ្នាំ ហើយ អ្នកជម្ងឺទាំងបីនាក់ ត្រូវបានបញ្ជូនទៅព្យាបាលនៅ សណ្ឋាគារ The Great Duke (អតីតសណ្ឋាគារអាំងទែរកង់ទីណង់តាល់) ។ ដោយឡែកទីតាំងខាងលើនេះ បាននិងកំពុងបិទជាបណ្ដោះអាសន្ន កាលពីថ្ងៃម្សិលមិញក្រោយពីមានការយកសំណាក ទៅលើមនុស្សចំនួន១៩នាក់ ដែលពាក់ព័ន្ធ ក្នុងឃ្លាំងខាងលើនេះរួចមក៕ | 2021-03-16T21:36:00+07:00 | dap-news.com | https://dap-news.com/national/2021/03/16/127255/ |
29294cf2-36d4-4916-87df-12e50610129a | ប្រធានាធិបតីប្រេស៊ីល តែងតាំងរដ្ឋមន្ត្រីសុខាភិបាលថ្មី ជាលើកទី៤ ខណៈបញ្ហាជំងឺរាតត្បាតសកល កាន់តែរីកធំឡើងៗ (Video inside) | ប្រធានាធិបតីប្រេស៊ីល លោក ហ្សែរ បូលសូណារ៉ូ (Jair Bolsonaro) នៅថ្ងៃចន្ទសប្ដាហ៍នេះបានប្រកាសតែងតាំង រដ្ឋមន្រ្តីសុខាភិបាលជាលើកទី ៤ របស់លោក ខណៈជំងឺ COVID-19 កំពុងឆ្លងរាតត្បាតយ៉ាងខ្លាំងនៅក្នុងប្រទេសនេះ និងបន្ទាប់ពីមានកំហុសឆ្គងជាច្រើនត្រូវបានទម្លាយចេញ ដោយអ្នកជំនាញផ្នែកសុខភាពសាធារណៈ។ នេះបើតាមការចេញផ្សាយ ដោយសារព័ត៌មាន CNA នៅរសៀលថ្ងៃអង្គារ ទី១៦ ខែមីនា ឆ្នាំ២០២១។ លោក ម៉េសេឡូ កឺរ៉ូហ្គា (Marcelo Queiroga) ប្រធានសមាគមអ្នកឯកទេសខាងជំងឺបេះដូង នៃប្រទេសប្រេស៊ីល នឹងចូលកាន់តំណែងជំនួសលោក អេឌូអាឌូ ប៉ាស្វែលឡូ (Eduardo Pazuello) ជាឧត្តមសេនីយយោធាសកម្ម ដែលបានចូលកាន់តំណែងជារដ្ឋមន្រ្តីសុខាភិបាល កាលពីខែឧសភា ឆ្នាំ២០២០ ទោះបីជាគ្មានបទពិសោធន៍ផ្នែកសុខាភិបាលក៏ដោយ។ គួរបញ្ជាក់ថា នៅព្រឹកថ្ងៃចន្ទសប្ដាហ៍នេះ លោក Pazuello បានគូសបញ្ជាក់នៅក្នុងសន្និសីទកាសែតមួយថា លោកប្រធានាធិបតី Bolsonaro មានបំណងជ្រើសតាំងរដ្ឋមន្រ្តីសុខាភិបាលថ្មីជំនួសលោក។ បេក្ខជនដំបូង ដែលត្រូវបានជ្រើសតាំងក្នុងមុខតំណែងនេះ គឺអ្នកឯកទេសខាងជំងឺបេះដូងម្នាក់ ប៉ុន្តែមិនមែនលោក Marcelo Queiroga នោះឡើយ។ ការលើកឡើងរបស់អតីតរដ្ឋមន្ត្រីសុខាភិបាលលោក Pazuello ត្រូវបានបដិសេធ ហើយបន្ទាប់មក Queiroga ក៏ត្រូវបានប្រធានាធិបតីប្រេស៊ីលប្រកាសតែងតាំងជា រដ្ឋមន្ត្រីសុខាភិបាលថ្មីតែម្តង។ គិតត្រឹមថ្ងៃចន្ទសប្តាហ៍នេះ ប្រេស៊ីលមានករណីឆ្លង COVID-19 សរុប ១១.៥លានករណី ក្នុងនោះស្លាប់ជិត ២៨ម៉ឺននាក់ និងជាសះស្បើយវិញជាង ១០លាននាក់៕ | 2021-03-16T20:16:00+07:00 | freshnewsasia.com | https://m.freshnewsasia.com/index.php/en/internationalnews/189871-2021-03-16-06-16-46.html |
25f6af54-ab58-40db-86b1-9311fb961f94 | អ្នកឃុំសំពៅពូន ស្រុកកោះធំ មានឆ្លងជំងឺកូវីដ១៩ ច្រើនជាងគេនាថ្ងៃ១៦ មីនា ដល់៦៤នាក់ | ក្រសួងបន្តថា ករណីអ្នកកើតជំងឺកូវីដ១៩ថ្មី ចំនួន១០៥នាក់ ពាក់ព័ន្ធក្នុងសហគមន៍២០កុម្ភៈ។ ចំនួននៃការឆ្លងនេះគឺការកើនឡើង ច្រើនខុសពីរាល់ថ្ងៃ ខណៈថ្ងៃ១៥ មីនាមានអ្នកឆ្លងថ្មីតែជាង ២០នាក់។ នាថ្ងៃ១៦ មីនានេះដែរ ក្រសួងក៏បានប្រកាសពីការ ព្យាបាលជាសះស្បើយថ្មីចំនួន ៨៨នាក់ផងដែរ។ លិខិតក្រសួងបន្តថា គិតត្រឹមព្រឹកថ្ងៃ១៦ មីនា នេះ មានអ្នកឆ្លងសរុបចំនួន១៤៣០ នាក់ អ្នកជាសះស្បើយចំនួន៨១៨ នាក់ អ្នកកំពុងព្យាបាលចំនួន៦០៩ នាក់ និងមានអ្នកស្លាប់ម្នាក់ ៕ | 2021-03-16T19:50:00+07:00 | dap-news.com | https://dap-news.com/national/2021/03/16/127212/ |
fcd6cf82-09a3-46a1-9918-37b3ae386cec | មួយឃុំ នៅស្រុកកោះធំ ត្រឹម ២៤ ម៉ោង មានអ្នកឆ្លងកូវីដ ៦៤ នាក់ អាជ្ញាធរប្រកាសអាសន្ន | ឃុំសំពៅពូន ស្ថិតនៅក្នុងស្រុកកោះធំ ខេត្តកណ្តាល រកឃើញករណីឆ្លងថ្មី ៦៤ នាក់ ត្រឹមរយៈពេល ២៤ ម៉ោងចុងក្រោយ។ ឃុំដែលជាគោលដៅផ្ទុះកូវីដធ្ងន់ធ្ងរនេះ អាជ្ញាធរបានចុះបិទឃុំទាំងមូល បន្ទាប់ពីរកឃើញករណីឆ្លងក្នុងទំហំប្រកាសអាសន្នក្នុងព្រឹត្តិការណ៍ ២០ កុម្ភៈ។ គិតត្រឹមព្រឹកនេះ កម្ពុជារកឃើញអ្នកឆ្លងថ្មី ១០៥ នាក់ពាក់ព័ន្ធខេត្តក្រុងចំនួន ៥ រួមមាន៖ -ខេត្តកណ្តាល ៦៤ នាក់ -ភ្នំពេញ ២៩ នាក់ -ព្រះសីហនុ ៨ នាក់ -កោះកុង ០៣ នាក់ -ព្រៃវែង ០១ នាក់ | 2021-03-16T19:13:00+07:00 | kampucheathmey.com | https://www.kampucheathmey.com/local-news/82538 |
aa112ed7-f407-440d-b293-8df4b81cdb20 | ឯកឧត្តមកិត្តិនីតិកោសលបណ្ឌិត ប៊ិន ឈិន ប្រកាសបរិច្ចាគថវិកា២ម៉ឺនដុល្លារជូនសម្តេចតេជោ ហ៊ុន សែន ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ | នៅថ្ងៃទី១៦ ខែមីនា ឆ្នាំ២០២១នេះ ឯកឧត្តមកិត្តិនីតិកោសលបណ្ឌិត ប៊ិន ឈិន ឧបនាយករដ្ឋមន្រ្តីប្រចាំការ និងជារដ្ឋមន្រ្តីទទួលបន្ទុកទីស្តីការគណ:រដ្ឋមន្រ្តី និងលោកជំទាវ ប្រកាសបរិច្ចាគថវិកាចំនួន២ម៉ឺនដុល្លារអាមេរិក ជូនសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា ដើម្បីចូលរួមសកម្មភាពទប់ស្កាត់ការរីករាលដាលជំងឺកូវីដ១៩ ក្នុងព្រឹត្តិការណ៍២០កុម្ភៈ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៦ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៤៣០នាក់ ក្នុងនោះអ្នកជាសះស្បើយចំនួន៨១៨នាក់, អ្នកកំពុងសម្រាកព្យាបាលចំនួន ៦០៩នាក់, ស្លាប់ដោយសារកូវីដ១៩ ម្នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-16T19:06:00+07:00 | freshnewsasia.com | https://m.freshnewsasia.com/index.php/en/localnews/189867-2021-03-16-05-06-34.html |
e54bff87-5664-4014-8340-9835df56839e | កុមារី ០៣ នាក់ទៀត រងគ្រោះឆ្លងកូវីដ ម្នាក់រស់នៅសង្កាត់ផ្សារថ្មី ២ ខណ្ឌដូនពេញ | ក្នុងចំណោមអ្នកឆ្លងថ្មី ១០៥ នាក់ដែលប្រកាសនៅព្រឹកនេះ ក៏មានកុមារឆ្លងចំនួន ០៣ នាក់។ កុមារច្រើននាក់បានឆ្លងកូវីដ ១៩ ក្នុងព្រឹត្តិការណ៍ ២០ កុម្ភៈ។ ជនរងគ្រោះជាកុមារទាំង ០៣ នាក់ដែលរកឃើញឆ្លងនៅព្រឹកនេះមាន៖ -កុមារីទីមួយអាយុ ១៥ ឆ្នាំ រស់នៅសង្កាត់ស្នោ ខណ្ឌកំបូល -កុមារីទីពីរអាយុ ០៤ ឆ្នាំ រស់នៅខណ្ឌចំការមន -កុមារីទី ៣ អាយុ ០៧ ឆ្នាំ រស់នៅសង្កាត់ផ្សារថ្មីទី ២ ខណ្ឌដូនពេញ គួរបញ្ជាក់ថា ព្រឹកនេះក្រសួងសុខាភិបាលប្រកាសរកឃើញករណីឆ្លងថ្មីកូវីដ ១៩ ចំនួន ១០៥ នាក់។ ឃុំសំពៅពូនដែលស្ថិតនៅក្នុងស្រុកកោះធំ ខេត្តកណ្តាល រកឃើញអ្នកឆ្លងថ្មី ៦៤ នាក់ ត្រឹមរយៈពេល ២៤ ម៉ោងចុងក្រោយ។ ឃុំនេះបានផ្ទុះអ្នកឆ្លងក្នុងទំហំប្រកាសអាសន្នពាក់ព័ន្ធព្រឹត្តិការណ៍ ២០ កុម្ភៈ ហើយអាជ្ញាធរបានបិទឃុំទាំងមូលមិនឲ្យមានការចេញចូល។ ក្រៅពីខេត្តកណ្តាល ខេត្តក្រុងចំនួន ០៥ ទៀតបានរកឃើញករណីឆ្លងថ្មីគិតត្រឹមព្រឹកម៉ោង ០៧ ០០ មាន៖ -ខេត្តកណ្តាល ៦៤ នាក់ -ភ្នំពេញ ២៩ នាក់ -ព្រះសីហនុ ៨ នាក់ -កោះកុង ០៣ នាក់ -ព្រៃវែង ០១ នាក់ | 2021-03-16T18:51:00+07:00 | kampucheathmey.com | https://www.kampucheathmey.com/local-news/82585 |
1b811c51-9181-40db-b296-0029c641b213 | សម្តេចតេជោ ផ្តល់អាហារូបករណ៍ពិសេស សិក្សា ១២ឆ្នាំ នៅសាលាប៊ែលធី អន្តរជាតិ ដល់កូនទាំង ៤នាក់ របស់បុរសជនជាតិខ្មែរ ដំបូង ស្លាប់ដោយកូវីដ១៩ | អាហារូបករណ៍ពិសេសនេះ ត្រូវបានប្រកាស និងប្រគល់ដោយ លោក លី ឆេង តំណាងរាស្ត្រមណ្ឌលរាជធានីភ្នំពេញ និង លោក ឌី រ័ត្នខេមរុណ អភិបាលរងខណ្ឌមានជ័យ តំណាងលោក ឃួង ស្រេង អភិបាលរាជធានីភ្នំពេញ ធ្វើឡើងនៅថ្ងៃទី១៦ ខែមីនា ឆ្នាំ២០២១នេះ ដែលបានប្រគល់ជូនទៅលោកស្រី វ៉េង សុម៉ាលី ត្រូវជាភរិយារបស់លោក ឡៅ វណ្ណា សម្រាប់ផ្តល់ជូនកូនៗ ក្នុងបន្ទុកទាំង៤នាក់ ឲ្យមានឱកាសបានបន្តការ ។ សូមរំលឹកថា លោក ឡៅ វណ្ណា បានទទួលមរណភាពកាលពីថ្ងៃទី១១ ខែមីនា ឆ្នាំ២០២១។ ក្នុងនោះដែរ កូនៗទាំង៤នាក់ ដែលទទួលបានអាហារូបកណ៍ពិសេសនេះ រួមមាន៖ ១- ឈ្មោះ ឡៅ លីម៉េង ភេទប្រុស ត្រូវចូលរៀនថ្នាក់ចំណេះទូទៅ ទី១១ និងភាសាអង់គ្លេសទូទៅ Level 9, ២- ឈ្មោះ ឡៅ លីជីន ភេទប្រុស ត្រូវចូលរៀនថ្នាក់ចំណេះទូទៅ ទី៦ និងភាសាអង់គ្លេសទូទៅ Preschool 1, ៣- ឈ្មោះ ឡៅ សុម៉ាលីន ភេទស្រី ត្រូវចូលរៀនថ្នាក់ចំណេះទូទៅ ទី២ និងភាសាអង់គ្លេសទូទៅ Preschool 1 និង ៤- ឈ្មោះ ឡៅ លីហេង ភេទប្រុស ត្រូវចូលរៀនថ្នាក់ចំណេះទូទៅ ទី១ និងភាសាអង់គ្លេសទូទៅ Preschool 1 ។ អាហារូបករណ៍ពិសេស មាន ៖ ១-អាហារូបករណ៍ ១០០% សិក្សាមួយចប់កម្មវិធីទាំងថ្នាក់ចំណេះទូទៅ និងភាសាអង់គ្លេសទូទៅ ។ ២-ឯកសណ្ឋានម្នាក់២កំប្លេ ជារៀងរាល់ឆ្នាំ និង៣-សៀវភៅពុម្ភសិក្សា ទាំងថ្នាក់ចំណេះទូទៅ និងភាសាអង់គ្លេសទូទៅ ១ឈុត ជារៀងរាល់ឆ្នាំ និងវគ្គ។ ក្នុងឱកាសនោះ លោកក៏បានពាំនាំ នូវការផ្តាំផ្ញើសាកសួរសុខទុក្ខ ពីសំណាក់ សម្តេចតេជោ ហ៊ុន សែន និង សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដោយបានសម្តែង នូវការចូលរួមរំលែកទុក្ខដ៏ក្រៀមក្រំ សោកស្តាយ និងអាឡោះអាល័យ និងបួងសួងដល់ដួងវិញ្ញាណក្ខន្ធ សពឲ្យបានសោយសុខ ក្នុងឋានសុគតិភពកុំបីឃ្លៀងឃ្លាតឡើយ។ ជាមួយគ្នានោះ លី ឆេង តំណាងរាស្ត្រក៏បានចូលបុណ្យសពលោក ឡៅ វណ្ណា នូវថវិកាចំនួន ២,០០០,០០០៛ (ពីរលានរៀល) ផងដែរ ៕ | 2021-03-16T18:41:00+07:00 | dap-news.com | https://dap-news.com/national/2021/03/16/127190/ |
107b5e93-3abe-48c3-8c81-ec9cd8f99d99 | រកឃើញអ្នកឆ្លងកូវីដ១៩ ចំនួន ១០៥ នាក់ថ្ងៃនេះ | ក្រសួងសុខាភិបាលនៅថ្ងៃនេះបានប្រកាសរកឃើញករណីឆ្លងកូវីដ១៩ ថ្មីចំនួន១០៥ នាក់ ខណៈអ្នកជាសះស្បើយមានចំនួន ៨៨ នាក់។ | 2021-03-16T18:25:00+07:00 | kampucheathmey.com | https://www.kampucheathmey.com/health/82502 |
ea9b86b4-9e90-4c8a-8965-3d5f6ed5fd7a | រដ្ឋបាល ខេត្តស្វាយរៀង ទទួលអំណោយ ពីសប្បុរសជន ចូលរួមប្រយុទ្ធប្រឆាំង ជំងឺកូវីត-១៩ | ក្នុងឱកាសនោះ លោក ម៉ែន វិបុល បានថ្លែងនូវការអរគុណ ដល់លោកអគ្គនាយក គម្រោងអចលនទ្រព្យភូមិមរតក ដែលបានចូលរួមបរិច្ចាគ នូវអំណោយ និងថវិកា ផ្តល់ឱ្យរដ្ឋបាលខេត្តស្វាយរៀង សម្រាប់គាំទ្រ ក្នុងយុទ្ធនាការប្រយុទ្ធប្រឆាំង នឹងជំងឺកូវីដ១៩ ទាំងនេះ សបញ្ជាក់ឱ្យឃើញពីកាយវិការ ប្រកបដោយសប្បុរសធម៌ និងជាវប្បធម៌ នៃការចែករំលែក ក្នុងសង្គមទៅលើការ ជួយគ្នាក្នុងគ្រាលំបាក។ លោកបានបញ្ជាក់ថា អំណោយដែលបានផ្ដល់ជូនរដ្ឋបាលខេត្តនៅថ្ងៃនេះ និងយកទៅចាត់ចែងប្រើប្រាស់ ក្នុងសកម្មភាពនានា ឲ្យស្របទៅតាមបរិបទ នៃជំងឺកូវីដ១៩ ដែលកំពុងរីករាលដាល នៅក្នុងសហគមន៍ នាពេលបច្ចុប្បន្ន ស្របតាមអនុសាសន៍ណែនាំ ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ។ អំណោយទាំងនោះរួមមាន៖ ម៉ាស ១៥កេស ស្មើនឹង៣៧,៥០០ម៉ាស់, អាល់កុល ៨កាន និងថវិកា មួយចំនួនទៀត ជូនដល់គណៈកម្មការប្រឆាំង ជំងឺកូវីដ១៩ ខេត្តស្វាយរៀង៕ | 2021-03-16T18:23:00+07:00 | dap-news.com | https://dap-news.com/national/2021/03/16/127175/ |
83d0f39a-c03a-414c-81ce-91d397c8db80 | សម្ដេចតេជោ៖ បើមិនល្មើសច្បាប់កូវីដ-១៩ថ្មី គ្មានអ្នកណាផាកពិន័យទេ | សម្ដេចតេជោ ឆ្លើយតបបែបនេះ ក្រោយមានយុវជនម្នាក់បានចូលខំមិន ក្នុងហ្វេសប៊ុករបស់សម្ដេច កាលពីថ្ងៃទី១៥ ខែមីនា ឆ្នាំ២០២១ ក្នុងពេលសម្តេចបង្ហោះខ្លឹមសារ អនុក្រឹត្យស្តីពី “វិធានការសុខភិបាលដើម្បី ទប់ស្កាត់ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត”។ សម្តេចក៏បានស្នើពលរដ្ឋគ្រប់រូប អនុវត្តតាមវិធានសុខាភិបាលឲ្យបានម៉ត់ចត់ និងបន្តចូលរួមជាមួយវិធានការ «៣ការពារ ៣កុំ» ឲ្យបានល្អប្រសើរ ។ ក្រោយឃើញការបង្ហោះ របស់សម្តេចនាយករដ្ឋមន្រ្តីបែបនេះ យុវជននោះខំមិនថា «ការពិន័យនេះ ដូចជាធ្ងន់ធ្ងរពេកហើយសម្ដេច» ។ សម្ដេចតេជោ ហ៊ុន សែន ក៏បានសរសេរឆ្លើយតបវិញថា «កុំល្មើស គឺមិនមានអ្នកណាពិន័យទេ ហើយថែមការពារខ្លួនការពារ ក្រុមគ្រួសារកុំឲ្យឆ្លងកូវីដបានផង»។ សូមរំលឹកថា ច្បាប់ស្តីពីវិធានការទប់ស្កាត់ ការឆ្លងរាលដាលនៃជំងឺកូវីដ-១៩ និងជំងឺឆ្លងកាចសាហាវ និងប្រកបដោយ គ្រោះថ្នាក់ធ្ងន់ធ្ងរផ្សេងទៀត ត្រូវបានប្រកាសឲ្យប្រើប្រាស់ជាផ្លូវការ កាលពីថ្ងៃ១១ មីនា ។ ច្បាប់នេះត្រូវបានឡើង ដើម្បីកំណត់អំពីវិធានការសុខាភិបាល វិធានការរដ្ឋបាល និងវិធានការផ្សេងទៀតដែលត្រូវអនុវត្តដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ និងជំងឹឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត សំដៅការពារអាយុជីវិត របស់ពលរដ្ឋសុខភាពសាធារណៈ និងសណ្តាប់ធ្នាប់សាធារណៈ ព្រមទាំងកាត់បន្ថយឲ្យបានជាអតិបរ មានូវផលប៉ះពាល់នៃការឆ្លងជំងឺនេះ ចំពោះវិស័យសង្គម និងសេដ្ឋកិច្ចនៅកម្ពុជា។ តាមខ្លឹមសារសំខាន់ស្ដីពី ការពិន័យជាសាច់ប្រាក់ អំឡុងពេលកូវីដ-១៩ ត្រូវបិទជាសាធារណៈនោះ រួមមាន ៖ អត់ពាក់ម៉ាស ពិន័យ ២០០.០០០រៀល ទៅ១.០០០.០០០រៀល , រៀបចំការជួបជុំ ពិន័យ ១.០០០.០០០ ទៅ៥.០០០.០០០រៀល , មិនព្រមឲ្យសំណាក់ ពិន័យ ១.០០០.០០០រៀល ទៅ៥.០០០.០០០រៀល , គេចពីចត្តាឡីស័ក ពិន័យ ១.០០០.០០០រៀល ទៅ៥.០០០.០០០រៀល , អ្នកផ្ដើមគំនិតញុះញង់ ពិន័យ ១០.០០០.០០០រៀល ទៅ៥០.០០០.០០០រៀល , មិនព្រមនៅដាច់ដោយឡែកអំឡុងពេលព្យាបាល ពិន័យ២.០០០.០០០ ទៅ១០.០០០.០០០រៀល , ចាក់ចែងសាកសពស្មើសមាត្រាទី១៥ ពិន័យ ៥.០០០.០០០ រៀល ទៅ២០.០០០.០០០រៀល , គ្រឹះស្ថានសុខាភិបាលឯកជន មិនជូនដំណឹងទៅក្រសួងសុខាភិបាល ករណីមានអ្នកជំងឺកូវីដ-១៩ ពិន័យ ១០.០០០.០០០រៀល ទៅ៥០.០០០.០០០រៀល ៕ | 2021-03-16T18:16:00+07:00 | dap-news.com | https://dap-news.com/national/2021/03/16/127134/ |
0294a74b-eaea-4e80-a41b-22e17045cf9f | សម្តេចតេជោ និងសម្តេចកិត្តិព្រឹទ្ធបណ្ឌិត ផ្តល់អាហារូបករណ៍ដល់កូន ទាំង៤នាក់ របស់សពលោកឡៅ វណ្ណា ស្លាប់ដោយជំងឺកូវីដ សិក្សា១២ឆ្នាំ នៅសាលា ប៊ែលធីអន្តរជាតិ (Video inside) | សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានផ្តល់អាហារូបរកណ៍ពិសេសសិក្សារយៈពេល១២ឆ្នាំ (មួយចប់កម្មវិធីខ្មែរ-អង់គ្លេស) នៅសាលាប៊ែលធី អន្តរជាតិ ដល់កូនទាំង៤នាក់ របស់លោក ឡៅ វណ្ណា ដែលបានទទួលមរណភាពដោយសារជំងឺកូវីដ-១៩ កាលពីថ្ងៃទី១១ ខែមីនា ឆ្នាំ២០២១។ ភ្លាមៗនៅថ្ងៃទី១៦ ខែមីនា ឆ្នាំ២០២១នេះ លោកបណ្ឌិត លី ឆេង តំណាងរាស្ត្រមណ្ឌលរាជធានីភ្នំពេញ និងលោក ឌី រ័ត្នខេមរុណ អភិបាលរងខណ្ឌមានជ័យ តំណាងលោក ឃួង ស្រេង អភិបាលរាជធានីភ្នំពេញ បាននាំយកអាហារូបករណ៍ពិសេសរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រគល់ជូនលោកស្រី វ៉េង សុម៉ាលី ដែលត្រូវជាភរិយារបស់លោក ឡៅ វណ្ណា សម្រាប់ផ្តល់ជូនកូនៗក្នុងបន្ទុកទាំង៤នាក់ ឱ្យមានឱកាសបានបន្តការសិក្សានៅសាលា ប៊ែលធី អន្តរជាតិ មួយចប់កម្មវិធីសិក្សាទាំងថ្នាក់ចំណេះទូទៅ (ថ្នាក់ទី១ ដល់ទី១២) និងភាសាអង់គ្លេសទូទៅ (Preschool ដល់ Level 12) ក្នុងនោះ៖ *ទី១៖ ឈ្មោះ ឡៅ លីម៉េង ភេទប្រុស ត្រូវចូលរៀនថ្នាក់ចំណេះទូទៅ ទី១១ និងភាសាអង់គ្លេសទូទៅ Level 9 *ទី២៖ ឈ្មោះ ឡៅ លីជីន ភេទប្រុស ត្រូវចូលរៀនថ្នាក់ចំណេះទូទៅទី៦ និងភាសាអង់គ្លេសទូទៅ Preschool 1 *ទី៣៖ ឈ្មោះ ឡៅ សុម៉ាលីន ភេទស្រី ត្រូវចូលរៀនថ្នាក់ចំណេះទូទៅ ទី២ និងភាសាអង់គ្លេសទូទៅ Preschool 1 *ទី៤៖ ឈ្មោះ ឡៅ លីហេង ភេទប្រុស ត្រូវចូលរៀនថ្នាក់ចំណេះទូទៅ ទី១ និងភាសាអង់គ្លេសទូទៅ Preschool 1។ ដោយឡែកចំពោះអាហារូបករណ៍ពិសេសនេះរួមមាន៖ *ទី១៖ អាហារូបករណ៍ ១០០% សិក្សាមួយចប់កម្មវិធីទាំងថ្នាក់ចំណេះទូទៅ និងភាសាអង់គ្លេសទូទៅ *ទី២៖ ឯកសណ្ឋានម្នាក់ ២កំប្លេ ជារៀងរាល់ឆ្នាំ និង *ទី៣៖ សៀវភៅពុម្ភសិក្សាទាំងថ្នាក់ចំណេះទូទៅ និងភាសាអង់គ្លេសទូទៅ ១ឈុត ជារៀងរាល់ឆ្នាំ និងវគ្គ។ ក្នុងឱកាសនោះលោកបណ្ឌិត លី ឆេង ក៏បានពាំនាំនូវការផ្តាំសាកសួរសុខទុក្ខ ពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដោយបានសម្តែងនូវការចូលរួមរំលែកទុក្ខដ៏ក្រៀមក្រំ សោកស្តាយ និងអាឡោះអាល័យជាទីបំផុត និង សូមបួងសួងដល់ដួងវិញ្ញាណក្ខន្ធសពឱ្យបានសោយសុខក្នុងឋានសុគតិភពកុំបីឃ្លៀងឃ្លាតឡើយ។ ក្នុងឱកាសនោះដែរលោក ឌី រ័ត្នខេមរុណ បានលើកឡើងថា សូមក្រុមគ្រួសារនៃសពលោក ឡៅ វណ្ណា និងកូនៗកុំមានក្តីបារម្ភ និងអស់សង្ឃឹមអំពីជីវភាពគ្រួសារក្នុងនោះលោក ឃួង ស្រេង អភិបាលរាជធានីភ្នំពេញ បានផ្តាំផ្ញើ លោកអភិបាលខណ្ឌមានជ័យ ជួយពិនិត្យថែទាំ និងសម្រួលដល់ស្ថានភាពជីវភាពគ្រួសារសព ឲ្យបានសមរម្យផងដែរ ។ លោកបណ្ឌិតក៏បានចូលបុណ្យសពរបស់លោក ឡៅ វណ្ណា ថវិកាចំនួន ២លានរៀលផងដែរ៕ | 2021-03-16T18:15:00+07:00 | freshnewsasia.com | https://m.freshnewsasia.com/index.php/en/localnews/189864-2021-03-16-04-15-19.html |
79a95236-8a6d-4984-b24b-acea7c5b8aec | ផ្ទុះឡើងវិញ! ថ្ងៃនេះមានឆ្លងជំងឺកូវីដ១៩ថ្មី ចំនួន១០៥នាក់ និងជាសះស្បើយ ចំនួន៨៨នាក់ | No Content | 2021-03-16T18:13:00+07:00 | dap-news.com | https://dap-news.com/national/2021/03/16/127135/ |
1b4ac8a4-6e31-450f-8af7-b59b9865255f | ត្រឹម ២៤ ម៉ោង ផ្ទុះអ្នកឆ្លងថ្មី ឡើង ១០៥ នាក់ មិនធ្លាប់មាន | មុននេះ ក្រសួងសុខាភិបាលបានចេញរបាយការណ៍ ផ្ទុះអ្នកឆ្លងដល់ ១០៥ នាក់ ជាអ្នកពាក់ព័ន្ធព្រឹត្តិការណ៍ ២០ កុម្ភៈ ក្នុងរយៈពេល ២៤ ម៉ោងចុងក្រោយ៕ | 2021-03-16T18:11:00+07:00 | kampucheathmey.com | https://www.kampucheathmey.com/local-news/82511 |
e2bf95fd-cd04-43d5-a46b-8c24c3e240c6 | បទវិភាគ៖ និយាយពាក្យពិតបែរជាបាត់បង់ការងារ, មជ្ឈដ្ឋានមតិលោកខាងលិចមាន «ជំងឺធ្ងន់ធ្ងរ» រួចរាល់ហើយ | ពីរឆ្នាំមុន លោក Christian Mestre សាស្ត្រាចារ្យនៃសកលវិទ្យាល័យ Strasbourg របស់ប្រទេសបារាំងធ្លាប់ទៅធ្វើទស្សនកិច្ចនៅតំបន់ស៊ីនជាំង នៃប្រទេសចិន ហើយបានអញ្ជើញទៅត្រួតពិនិត្យមជ្ឈមណ្ឌលបណ្តុះបណ្តាលវិជ្ជាជីវៈនិងវិទ្យាស្ថានគម្ពីរអ៊ីស្លាមជាដើមនៅតំបន់ស៊ីនជាំង លោកបានវាយតម្លៃយ៉ាងសកម្ម ចំពោះចំណាត់ការរបស់ប្រទេសចិនក្នុងការបង្ការភេវរកម្មនិយម និងលុបបំបាត់ជ្រុលនិយម។ ប៉ុន្តែនាពេលថ្មីៗកន្លងទៅនេះ បញ្ញវន្តនៃប្រទេសបារាំងរូបនេះបែរជាត្រូវរងការវាយប្រហារយ៉ាងគឃ្លើនពីអ្នកសារព័ត៌មានប្រឆាំងប្រទេសចិនម្នាក់នៃទស្សនាវដ្តី «Le Point» របស់បារាំង។ អ្នកសារព័ត៌មានរូបនេះបានញុះញង់ឱ្យកម្លាំងប្រឆាំងប្រទេសចិនរួមគ្នាវាយប្រហារលោក ទីបំផុតបង្ខំឱ្យលោក Christian Mestre លាលែងពី មុខតំណែងមន្ត្រីសីលធ៌មនៃ «កម្មវិធីសហប្រតិបតិ្តការទីក្រុងអឺរ៉ុប» ដែលក្រុង Strasbourg បានចូលរួម។ ប្រការដែលគួរឱ្យចាប់អារម្មណ៍ គឺកម្មវិធីមួយនេះកំពុងធ្វើការពិគ្រោះពិភាក្សាអំពីបញ្ហាថា តើអនុញ្ញាតឱ្យបច្ចេកទេស5G របស់ក្រុមហ៊ុនហួវៃត្រូវប្រើប្រាស់នៅក្រុង Strasbourg ឬអត់។ វាច្បាស់ណាស់ថា «ការវាយប្រហារ» លើវិស័យមជ្ឈដ្ឋានមតិលើកនេះ គឺមានចេតនាអាក្រក់ខាងនយោបាយ ដូច្នេះគ្មានសត្យានុម័តខាងព័ត៌មាន ទាល់តែសោះ។ ការរងការវាយប្រហាររបស់លោក Christian Mestre គ្រាន់តែជារឿងមួយក្នុងចំណោមហេតុការណ៍ប្រឆាំងនឹងប្រទេសចិនប៉ុណ្ណោះ។ ដើម្បីសម្រេចបាន នូវការប៉ុនប៉ងស្តីពីការ «គាបសង្កាត់ប្រទេសចិនតាមរយៈបញ្ហាតំបន់ស៊ីនជាំង» អ្នកនយោបាយ និងប្រព័ន្ធសារព័ត៌មានលោកខាងលិចមិនត្រឹមតែប្រឌិតនិងផ្សព្វផ្សាយ ពាក្យភូតកុហកពាក់ព័ន្ធនឹងតំបន់ស៊ីនជាំងមួយចំនួនប៉ុណ្ណោះទេ ថែមទាំងក៏បានវាយប្រហារនឹងសងសឹកយ៉ាងគឃ្លើនចំពោះឥសរ្សជន និងប្រព័ន្ធសារព័ត៌មានដែលហ៊ាន និយាយពាក្យពិត ហើយបាន «ធ្វើនយោបាយគាបសង្កត់» ដោយចំហផងដែរ។ ឧទាហរណ៍ដូចជា ដោយសារបានលាតត្រដាងពាក្យភូតកុហកស្តីពី «ការប្រល័យពូជសាសន៍» នៅតំបន់ស៊ីនជាំងដែលលោក Adrian Zenz បញ្ញវន្តប្រឆាំងប្រទេសចិន បានប្រឌិតបានជាវេបសាយ Grayzone ជាវេបសាយព័ត៌មានឯករាជ្យរបស់អាមេរិក ត្រូវបណ្តាញទំនាក់ទំនងសង្គម Twitter បានកត់សម្គាល់ថា ជា «អ្នកបដិសេធចំពោះការប្រល័យពូជសាសន៍»។ ជាងនេះទៅទៀត ដោយសារលោក Joshua Landis អ្នកជំនាញបញ្ហាស៊ីលីរបស់អាមេរិកដ៏ល្បីឈ្មោះ បានចែករំលែកបន្តនូវអត្ថបទលាតត្រដាងពាក្យភូតកុហករបស់លោក Adrian Zenz សាររបស់លោក Joshua Landisត្រូវលុបចោលភ្លាម។ អាក្រក់មិនអាចយកឈ្នះ លើសច្ចធម៌នោះទេ។ ការអភិវឌ្ឍន៍នៃតំបន់ស៊ីនជាំងអាចទទួលបាននូវការពិនិត្យបញ្ជាក់ពីពេលវេលានិងប្រវតិ្តសាស្ត្រ។ រីឯដំណើរជីវិត ដ៏អយុតិ្តធម៌ដែលលោក Christian Mestre ជាដើមបានជួបប្រទះ និងការផ្សាយព័ត៌មានដោយទស្សនៈមានះនិងលំអៀងរបស់ប្រព័ន្ធសារព័ត៌មានលោកខាងលិច អំពីបញ្ហាពាក់ព័ន្ធចិនជាច្រើនដូចជាបញ្ហាតំបន់ស៊ីនជាំងជាដើម បានសឱ្យឃើញថាមជ្ឈដ្ឋានមតិលោកខាងលិចកើតមាន «ជំងឺដ៏ធ្ងន់ធ្ងរ» រួចរាល់ហើយ៕ | 2021-03-16T18:09:00+07:00 | freshnewsasia.com | https://m.freshnewsasia.com/index.php/en/internationalnews/189863-2021-03-16-04-09-36.html |
652492aa-c1da-42cf-9e28-295123cb54f3 | TOP NEWS: ក្រសួងសុខាភិបាលបន្តរកឃើញអ្នកឆ្លងកូវីដ១៩រហូតដល់ចំនួន១០៥នាក់ ខណៈអ្នកជំងឺចំនួន៨៨នាក់ជាសះស្បើយ (Video inside) | ក្រសួងសុខាភិបាល នៅព្រឹកថ្ងៃទី១៦ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីរហូតដល់ចំនួន ១០៥នាក់ថែមទៀត ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន៨៨នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលបានបញ្ជាកថា ក្នុងចំណោមអ្នកជំងឺដែលឆ្លងកូវីដ១៩ទាំង១០៥នាក់ រួមមាន៖ ជនជាតិខ្មែរ៣៥នាក់, ជនជាតិចិន៥០នាក់, ជនជាតិវៀតណាម ១១នាក់, ជនជាតិថៃ៨នាក់ និងជនជាតិម៉ាឡេស៊ីម្នាក់។ ចំណែកទីតាំងដែលបានរកឃើញរួមមាន៖ រាជធានីភ្នំពេញ ២៩នាក់, ខេត្តកណ្ដាល ៦៤នាក់, ខេត្តព្រះសីហនុ ៨នាក់, ខេត្តកោះកុង ៣នាក់ និងខេត្តព្រៃវែងម្នាក់។ ចំណែកអ្នកជាសះស្បើយទាំង៨៨នាក់ គឺសុទ្ធសឹងជាអ្នកឆ្លងក្នុងសហគមន៍នៃ «ព្រឹត្តិការណ៍ ២០កុម្ភៈ» ដែលរួមមានជនជាតិចិន ៦៤នាក់ ជនជាតិខ្មែរ ៩នាក់ ជនជាតិវៀតណាម ១៣នាក់ ជនជាតិសិង្ហបុរីម្នាក់ និងជនជាតិកូរ៉េម្នាក់។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី១៦ ខែមីនា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ សរុបចំនួន ១៤៣០នាក់ ក្នុងនោះអ្នកជាសះស្បើយចំនួន ៨១៨នាក់, អ្នកកំពុងសម្រាកព្យាបាលចំនួន ៦០៩នាក់, ស្លាប់ដោយសារកូវីដ១៩ ម្នាក់ និង២នាក់ទៀត ស្លាប់ដោយសារការរើថ្នាំញៀនធ្ងន់ធ្ងរ និងស្ទះសរសៃរឈាមបេះដូង ពេលកំពុងទទួលការព្យាបាលជំងឺកូវីដ១៩៕ | 2021-03-16T18:05:00+07:00 | freshnewsasia.com | https://m.freshnewsasia.com/index.php/en/localnews/189862-2021-03-16-04-05-04.html |
51bbd648-2789-4d77-9c52-b2791ee3ad33 | BREAKING: សហរដ្ឋអាមេរិក៖ មនុស្ស ៤.៥ម៉ឺននាក់ទៀតឆ្លងកូវីដ-១៩ និងអ្នកជំងឺ ៧៨៥នាក់ស្លាប់ នៅក្នុងពេលតែ១ថ្ងៃ (Video inside) | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៤៥,០៤៥នាក់ទៀតបានឆ្លងជំងឺ COVID-19 ខណៈអ្នកជំងឺ ៧៨៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី១៦ ខែមីនា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣០,១៣៨,៥៨៦ករណី ក្នុងនោះមានអ្នកស្លាប់សរុបចំនួន ៥៤៨,០១៣នាក់ និងជាសះស្បើយឡើងសរុប ២២,២៨៦,៥៥១នាក់។ គួរបញ្ជាក់ថា គិតត្រឹមថ្ងៃអាទិត្យ ទី១៤ ខែមីនា (ពេលវេលានៅវ៉ាស៊ីនតោន) ប្រជាជនអាមេរិកសរុបជាង ១០៧លាននាក់ហើយ បានទទួលការចាក់វ៉ាក់សាំងបង្ការ COVID-19 នៅទូទាំងប្រទេស ហើយក្នុងចំណោមនោះ ៦៩.៧៨លាននាក់ត្រូវបានចាក់ក្នុងម្នាក់ៗ ១ដូស និង ៣៧.៤៩លាននាក់ទៀតទទួលបានការចាក់គ្រប់ដូស។ ប្រធានាធិបតីអាមេរិកលោក ចូ បៃដិន បានបង្កើនការប្តេជ្ញារបស់ខ្លួន ដើម្បីចាក់វ៉ាក់សាំងជូនមនុស្សពេញវ័យ នៅអាមេរិកទាំងអស់ ២៥៨លាននាក់ នៅត្រឹមដំណាច់ខែឧសភា ឆ្នាំ២០២១៕ | 2021-03-16T17:11:00+07:00 | freshnewsasia.com | https://m.freshnewsasia.com/index.php/en/internationalnews/189854-2021-03-16-03-11-06.html |
243705e4-3f7f-4b1c-874a-f474e241563f | ឈឺក្បាលនឹងទទួលព័ត៌មានក្លែងក្លាយពីកូវីដ នេះវិធីងាយៗមិនឲ្យស្ត្រេសខ្លាំង | ជំងឺកូវីដកំពុងវាយលុកក្នុងសហគមន៍យ៉ាងខ្លាំងក្លា ហើយក្នុងពេលនេះក៏មានព័ត៌មានមិនពិតមួយចំនួនបានផ្សព្វផ្សាយបង្កចលាចលឬចែកចាយផ្ដេសផ្ដាសក្នុងប្រព័ន្ធអ៊ិនធើណេតថែមទៀត។ ប្រការនេះធ្វើឲ្យមនុស្សកាន់តែភិតភ័យនៅមិនសុខ ជាពិសេសនោះគឺមនុស្សចាស់តែម្ដង។ ដូចគ្នានេះដែរ ប្រទេសកំពុងជួបវិបត្តិនៃរលកថ្មី អ្វីដែលគួរធ្វើមិនមែនបំផុសព័ត៌មានមិនពិតតាមចិត្តចង់អាងតែគណនីផ្ទាល់ខ្លួនឡើយ។ ទោះមិនបានជួយអ្វីដូចជាក្រុមគ្រូពេទ្យ តែយើងក៏អាចជួយកាត់បន្ថយការរីករាលដាលដូចជា៖ សភាពការពេលនេះមិនមែនអង្គុយស្ដាប់ឬអានព័ត៌មានមិនពិតច្រើន រហូតភ័យខ្លាចសូម្បីខ្លួនឯងនោះទេ។ រឿងសំខាន់ត្រូវប្រកាន់ខ្ជាប់អនាម័យផ្ទាល់ខ្លួន តាមការណែនាំរបស់ក្រសួងសុខាភិបាលជាប់ជានិច្ច ហើយស្ដាប់ព័ត៌មានដែលបង្ហាញត្រឹមត្រូវមិនមែនផ្អើលតាមគ្នាឡើយ។ លោក Tedros Adhanom Ghebreyesus អគ្គនាយកអង្គការ WHO បាននិយាយកាលពីខែមុនថា ” ការផ្សព្វផ្សាយព័ត៌មានមិនពិត គឺមានគ្រោះថ្នាក់ដូចគ្នានឹងជំងឺកូវីដដែរ។ “ មានរឿងច្រើនគួរធ្វើនិងអនុវត្តបន្ថែម នៅពេលយើងឬក៏សមាជិកគ្រួសារទទួលបានព័ត៌មានក្លែងក្លាយពេញអ៊ិនធើណេត រហូតយល់ច្រឡំមិនអាចបែងចែកព័ត៌មានណាពិតឬក្លែងក្លាយបាន។ សាកល្បងបំបាត់ស្រ្តេសដោយការហាត់យូហ្គា រៀនធ្វើម្ហូប ដាំដំណាំ ថែសួន រៀនជំនាញថ្មីៗតាមអនឡាញ ឬក៏អាចបង្រៀនមេរៀនដល់ប្អូនៗឬក្មួយៗបានថែមទៀត។ ងាយៗបំបាត់ភាពតឹងណែនចិត្តដោយសារព័ត៌មានកំពុងវឹកវរ ដោយការមកនិយាយទូរស័ព្ទជាមួយមិត្ត។ ជជែកគ្នាពីនេះពីនោះ ហើយរកដំណោះស្រាយល្អៗប្រាប់គ្នា កុំឲ្យមិត្តយើងតានតឹងចិត្តលើសដើម។ កុំតានតឹងរហូតរកផ្លូវចេញមិនឃើញ ត្រូវជឿថារឿងអ្វីក៏មានដំណោះស្រាយដែរ។ ឆ្លៀតយកពេលនេះមកជាអ្នកចាំលើកទឹកចិត្តដល់ក្រុមគ្រួសារបងប្អូននិងមិត្តភ័ក្ដិ ឲ្យរក្សាការប្រុងប្រយ័ត្នការពារខ្លួនពីជំងឺកូវីដ ដោយបន្តរក្សាអនាម័យ និងនៅឃ្លាតឆ្ងាយពីអ្នកដទៃយ៉ាងតិច ២ ម៉ែត្រ។ ទោះយ៉ាងណា នៅតែមានវេទិកាប្រព័ន្ធផ្សព្វផ្សាយសង្គមមួយចំនួនបានផ្សាយព័ត៌មានមិនពិតគួរឲ្យព្រួយបារម្ភ ដែលភាគច្រើនមានគោលដៅជំរុញប្រជាជនទិញទំនិញស្តុកទុកនូវអ្វីដែលត្រូវការ នៅពេលប្រទេសកំពុងជួបរលកថ្មីនៃការរឹតត្បិតកកន្លែងខ្លះរបស់រដ្ឋាភិបាល។ សូមចងចាំថា ត្រូវរក្សាភាពស្ងប់ស្ងាត់និងលាងដៃឲ្យបានញឹកញាប់ កុំប៉ះភ្នែកច្រមុះមាត់ ហើយកុំធ្លាក់ក្នុងអន្លង់នៃព័ត៌មានមិនពិតណាមួយ រហូតបន្ថែមទុក្ខបន្ថែមទម្ងន់ដល់ផ្លូវចិត្ត រឹតតែឈឺក្បាលស្រ្តេសលើសដើម៕ | 2021-03-16T15:26:00+07:00 | kampucheathmey.com | https://www.kampucheathmey.com/kpt-plus/82111 |
28b56bce-9141-4c88-9f81-e413c2846566 | ក្ដៅៗ! ឧកញ៉ាដួង ឆាយ ទម្លាយសំឡេងឆាតឆ្លើយឆ្លងជាមួយអតីតប្រពន្ធ រឿង …(មានសំឡេង) | នៅមុននេះបន្តិច លោកឧកញ៉ាដួង ឆាយ បង្ហោះសំឡេងឆាតឆ្លើយឆ្លងជាមួយអតីតប្រពន្ធដ៏ស្រស់ស្អាត ដោយនិយាយពីរឿងចែកទ្រព្យសម្បត្តិគ្នា ចង់សម្រួលជាគ្នាវិញ និងរឿងខ្ចីប្រាក់ធនាគារ យកទៅរកស៊ីជាដើម។ សូមបញ្ជាក់ថា កាលពីម្សិលមិញ អតីតភរិយារបស់ឧកញ៉ាដួង ឆាយ បានបង្ហោះវីដេអូឃ្លីបដែលត្រូវឧកញ៉ាដូង ឆាយ ប្រើអំពើហិង្សាដាក់ ភ្ជាប់ជាមួយសំណេរថា « ជាដំបូងនាងខ្ញុំដេត មាលីណា សូមខន្តីអភ័យទោសដល់ពុក ម៉ែ បងប្អូន ពូមីងទាំងអស់ ជាមុនដែលនាងខ្ញុំ សម្រេចចិត្តមកបកស្រាយ រកយុត្តិធម៌នៅក្នុងកាលះទេសះ ដែលមិនសមស្របនៅពេលនេះ ដែលយើងទាំងអស់គ្នា កំពុងតែចូលរួមប្រយុទ្ធប្រឆាំង ការពារ ការរាតត្បាតជំងឺ COVID-19 ។ ប៉ុន្តែនាងខ្ញុំពិតជាគ្មានផ្លូវជ្រើសរើសឡើយ ហើយក៏ពិតជាមិនអាចស៊ូទ្រាំតទៅទៀតបានដែរ ! រយៈពេល13 ឆ្នាំកន្លងមក នេះគឺវាឆ្អែតគ្រប់គ្រាន់សំរាប់រូបនាងខ្ញុំណាស់ពេកទៅហើយ ទាំងការប្រមាថ មាក់ងាយ ជេស្តីរួមទាំងអំពើហឹង្សារនៅក្នុងគ្រួសារ រហូតមានដល់យកកំាភ្លើងមកគំរាមសំលាប់ទៀតផង …… … .. . ។ល។ ការឈឺចាប់ទាំងផ្លូវកាយនិងផ្លូវចិត្ត ខ្ញុំបានទទួលរួចអស់ហើយ នៅឡើយតែភាពយុត្តិធម៌តែប៉ុណ្ណោះ នាងខ្ញុំពិតជាមិនតូចចិត្តនោះទេ ដែលមានមតិ តិះទៀន រិះគន់ ស្តីបន្ទោស មើលស្រាលដល់រូបនាងខ្ញុំកន្លងមក ក៏ព្រោះតែដោយសារតាមរយៈការលាបពណ៌ បំភ្លៃការពិតប្រឌិតទាំងគ្មានការខ្មាស់អៀន បំពានយ៉ាងអយុត្តិធម៌របស់អតីតស្វាមីរបស់នាងខ្ញុំមកលើរូបខ្ញុំ ទោះជាយើងទាំងពីរបានព្រមព្រៀង ធ្វើការលែងលះ សមស្របទៅតាមផ្លូវច្បាប់រួចរាល់អស់ហើយក៏ដោយ តែគ្រប់យ៉ាងអ្វី ៗ ដែលជាការពិតវាត្រូវតែបានលាតត្រដាង ព្រោះការអត់ធ្មត់គឺវាមានដែនកំណត់ ។ ការដែលនាងខ្ញុំសម្រេចចិត្ត ទំលាយការពិតមកក្នុងពេលនេះក៏ព្រោះតែរូបគាត់មិនបានគោរពតាម ការព្រមព្រៀងតាមច្បាប់នៃលក្ខ័ណក្នុងការលែងលះរបស់យើងទាំងពីរហើយថែមទាំងព្យាយាមបំបែកម្តាយកូននាងខ្ញុំទៀត មិនមែនជាលើកទីមួយទេដែលអតីតស្វាមីរបស់ខ្ញុំគាត់ព្យាយាមយកកូនចេញពីខ្ញុំ បន្ទាប់ពីយើងលែងលះ ប៉ុន្តែដោយសារការយល់ពីមនោសញ្ជេតនា របស់គាត់ដែលជាឪពុករបស់កូនៗ ដែរនោះទើបនាងខ្ញុំមិនដែលហាមឃាត់រឺតបតរទៅគាត់ឡើយទើប បណ្តាលអាចអោយមានរឿងរហូតមកដូចថ្ងៃនេះបាន ហើយនេះវាក៏គឺជាកំហុសរបស់ខ្ញុំមួយចំណែកដែរ ដែលតែងតែទុកឱកាសអោយគាត់ កែប្រែខ្លួនបំពេញតួនាទីជាឪពុក ដើម្បីបានផ្តល់ភាពកក់ក្តៅដល់កូនៗ ទោះជាយើងលែងលះរួចរាល់ហើយក៏ដោយ ប៉ុន្តែអ្នកនៅតែជាអ្នក អ្នកពិតជាមិនអាចកែរបានឡើយ ខ្ញុំសុំចុះចាញ់អ្នកហើយ តែខ្ញុំក៏មិនអាចអោយស្រមោលរបស់អ្នកមកតាមលងបន្លាច បំបែកជីវិតម្តាយកូនរបស់ខ្ញុំតទៅទៀតបានដែរ នាងខ្ញុំនិងស៊ូដល់ទីបំផុតដើម្បីកូនៗរបស់នាងខ្ញុំ ។ កូនៗគឺជាកម្លាំងចិត្ត កូនៗគឺជាជីវិត កូនៗគឺជាការទទួលខុសត្រូវរបស់ឪពុកម្តាយគ្រប់ៗរូប ដូច្នេះហើយខ្ញុំសូមអង្វរចិត្តអ្នកកុំផ្តល់សំពាធផ្លូវចិត្ត ផ្លូវអារម្មណ៍ដល់កូនៗ របស់យើងទាំងអស់អី ពួកគាត់នៅតូចៗខ្លាំងណាស់ ហើយវាក៏មិនមែនជាជម្រើសល្អនោះឡើយ សូមអ្នករំងាប់អារម្មណ៏ឆេវឆាវរបស់អ្នកមួយពេល គ្រប់គ្រងអារម្មណ៍ឆេវឆៅរបស់អ្នកអោយបានល្អ ហើយមកគោរពតាម ការព្រមព្រៀងលែងលះតាមផ្លូវច្បាប់ដោយសន្តិវិធី នោះហើយជាជម្រើសដ៏ល្អបំផុតរបស់ឪពុកម្តាយដែលត្រូវផ្តល់អោយកូនៗ ! ខ្ញុំដឹងថាអ្នកធ្វើនេះក៏ព្រោះតែអ្នកចង់យកឈ្នះខ្ញុំ អ្នកដឹងថាខ្ញុំរស់អត់កូនៗមិនបាន អ្នកដឹងថាខ្ញុំស្រលាញ់កូនៗខ្លាំងណាស់ សូមអ្នកកុំអោយអារម្មណ៏ឆេវឆាវរបស់អ្នកមួយគ្រាមកគ្រប់គ្រងលើរូបអ្នកបាន ហើយក៏មិនចាំបាច់ចង់ឈ្នះរូបខ្ញុំនោះដែរ ព្រោះអ្នកបានឈ្នះខ្ញុំរួចស្រេចបាត់ទៅហើយតាំងពី 13ឆ្នាំមុនម្លេះ ! សូមល្មមដោះលែងជីវិតរបស់ខ្ញុំអោយមានជីវិតរស់នៅដែលជាខ្ញុំផងចុះ ព្រោះខ្ញុំត្រូវប្រកបមុខរបររកស៊ីចិញ្ចឹមជីវិត ទទួលខុសត្រូវលើកូនៗ ព្រមទាំងគ្រួសាររបស់ខ្ញុំទៀត ។ សូមកុំព្យាយាមយកកូនៗ មកធ្វើជាគំនាបដល់រូបនាងខ្ញុំអី អ្វីដែលអ្នកគួរតែធ្វើនៅពេកនេះនោះគឺ អ្នកសួរខ្លួនឯងថា : តើអ្នកបានបំពេញតួនាទីជាឪពុកអោយដល់ពួកគាត់គ្រប់គ្រាន់ហើយឫនៅ ? តើត្រូវធ្វើ និង បំពេញតួនាទីជាឪពុកល្អបែបណាដល់ពួកគាត់ ? អ្វីដែលអ្នកមិនធ្លាប់ធ្វើដាក់ខ្ញុំនោះ ? ដែលទោះជាខ្ញុំកំពង់តែពរពោះកូនៗទាំង៣នោះក៏ដោយ មានតែអ្នកម្នាក់ទេដែលដឹង អ្នកអាចកុហកបោកប្រាស់ បំភ្លៃការពិតដល់មនុស្សជុំវិញខ្លួនអ្នកបាន អ្នកអាចធ្វើបាន ហើយអ្នកក៏បានធ្វើរួចហើយដែរ ហើយអ្នកនៅតែបន្តរធ្វើទៀត ក៏ប៉ុន្តែអ្នកមិនអាចកុហកខ្លួនឯង រឺ ខ្ញុំបានឡើយ ការពិតនៅតែជាការពិត មានតែពេលវេលាទេដែលអាចបញ្ជាក់រាល់អ្វីៗ គ្រប់យ៉ាងបានទាំងអស់ ។ ពេលវេលាខ្លះយើងមិនចាំបាច់ទាមទារ រឺ បកស្រាយច្រើននោះទេថារូបយើងល្អ អាក្រក់ ខុស រឺ ត្រូវ ព្រោះទង្វើអាចបញ្ជាក់ពីបុគ្គលិកលក្ខណះរបស់យើងគ្រប់ៗរូបបានយ៉ាងច្បាស់លាស់ហើយគ្រប់គ្រាន់ទៀតផង ! ដូច្នេះហើយនាងខ្ញុំសុំពេលវេលាបកស្រាយតាមរយះកាមេរ៉ា វីដេអូសុវត្តិភាពមួយនេះ ហើយសង្ឃឹមថាពុកម៉ែ បង ប្អូន ពូមីងទាំងអស់នឹងយល់ពីទឹកចិត្តស្ត្រី ដែលជាម្តាយដូចជារូបនាងខ្ញុំម្នាក់នេះ ដោយអនុគ្រោះនិង យុត្តិធម៌ ហើយបន្ទាប់ពីការចេញបង្ហាញភស្តុតាងតាមរយះកាមេរ៉ាវីដេអូ១នេះហើយនាងខ្ញុំជឿជាក់យ៉ាងមុតមាំទៅលើប្រព័ន្ធច្បាប់តុលាកានៅក្នុងប្រទេសកម្ពុជារបស់ខ្ញុំនិងផ្តល់ភាពយុត្តិធម៌ដល់ម្តាយកូនរបស់នាងខ្ញុំអោយបានឆាប់ជួបជុំកូនៗមករួមរស់ជាមួយគ្នាតាមកិច្ចសន្យាព្រមព្រៀងលែងលះតាមប្រព័ន្ធផ្លូវច្បាប់ដែលនាងខ្ញុំមានសិទ្ធអំណាចជាមេបាបីបាច់ថែរក្សារកូនៗទាំង៣ប្រកបដោយសុវត្តិភាព ព្រោះអ្នកបានបំបែកខ្ញុំជាមួយនិងកូនៗតាំងពីថ្ងៃច័ន្ទ ទី៨ ខែមិនា មកម្ល៉េះ គឺជាថ្ងៃសិទ្ធិនារីតែម្តង រហូតដល់ពេលនេះនាងខ្ញុំមិនដឹងពេលណាបានជួបមុខកូនទេ។ ជាចុងបញ្ចប់នាងខ្ញុំ ដេត ម៉ាលីណា សូមគោរពជូនពរដល់ពុកម៉ែ ពូមីង បងប្អូនទាំងអស់អោយមានសុខភាពល្អ មានស្នាមញញឹម នឹងក្តីសង្ឃឹមគ្រប់ៗក្រុមគ្រួសារ នឹងសូមចូលរួមចំណែកការពារ ប្រយុទ្ធប្រឆាំងនឹងជំងឺ COVID-19 ទាំងអស់គ្នា ជាពិសេសសូមជូនពរអោយដល់ស្ត្រីទូទាំងសកលលោកទទួលបាន សេរីភាពទាំងផ្លូវកាយនឹងផ្លូវចិត្ត ។ ដោយក្តីគោរព ស្រលាញ់ពីរូបនាងខ្ញុំ ដេត ម៉ាលីណា ភ្នំពេញ ថ្ងៃទី១៥ ខែមីនា ឆ្នាំ២០២១»។ ក្រោយពីអតីតភរិយារបស់លោកឧកញ៉ាដួង ឆាយ បង្ហោះវីដេអូខាងលើនេះរួច គឺនៅព្រឹកថ្ងៃទី១៦ ខែមីនា ឆ្នាំ ២០២១ នេះ សម្ដេចនាយករដ្ឋមន្ត្រី ហ៊ុន សែន បានប្រើប្រាស់ គណនីហ្វេសប៊ុកផ្ទាល់ខ្លួនរបស់សម្ដេច ចូលមក ខមមិន នៅលើហ្វេសប៊ុក អតីតប្រពន្ធរបស់ ឧកញ៉ា ដួង ឆាយ គឺ លោកស្រី ដេត ម៉ាលីណា ដោយមានខ្លឹមសារថា « ហេតុអីដួង ឆាយ ឃោរឃៅដល់កំរឹតនេះ ? »៕ សូមប្រិយមិត្តស្តាប់សំឡេងឧកញ៉ាដួង ឆាយ ឆាតឆ្លើយឆ្លងជាមួយអតីតភរិយា ដូចខាងក្រោម៖ | 2021-03-16T15:14:37+07:00 | kbnnews.com | https://kbn.news/archives/211820 |
08681b32-f650-449e-b8af-ee7f6a81b93e | រវល់តាមដានអាយ៉ៃឆ្លើយឆ្លងរបស់ឧកញ៉ា ឯសាំងនោះណាឡើងថ្លៃទៀតហើយ | តម្លៃប្រេងសាំងក្នុងរាជធានីភ្នំពេញនិយាយដោយឡែក គឺបានបន្តហក់ឡើងជាថ្មីទៀតហើយនៅថ្ងៃទី១៦ មីនា ២០២១ ស្របពេលដែលករណីឆ្លងមេរោគកូវីដ១៩ ក៍បាននិងកំពុងកើនឡើងខ្ពស់គួរឲ្យបារម្ភបំផុត ។ បើតាមបញ្ជរតម្លៃប្រេងរបស់ក្រុមហ៊ុនកាល់តិចនៅតាមស្ថានីយ៍បានបង្ហាញថា តម្លៃប្រេងម៉ាស៊ូតតម្លៃ៣៣៥០រៀលក្នុង១លីត្រ ប្រេងសាំងធម្មតា ៣៧៥០រៀលក្នុង១លីត្រ និងប្រេងសាំងស៊ុបពែរ១លីត្រ៤២៥០រៀល ។ ជាការកត់សម្គាល់ ចាប់តាំងពីប៉ុន្មានថ្ងៃក្រោយពីសម្តេចតេជោ ហ៊ុន សែន ប្រកាសពីការឃើញតំណក់ប្រេងដំបូងកាលពីដើមខែមករា ២០២១មក តម្លៃប្រេងសាំងបានហក់ឡើងជាបន្តបន្ទាប់មកដល់ថ្ងៃនេះ ។ យ៉ាងណា ការឡើងថ្លៃប្រេងសាំងនេះ ត្រូវបានមន្រ្តីជំនាញពន្យល់ថា គឺឡើងតាមទីផ្សារប្រេងអន្តរជាតិ និងសម្តេចតេជោនាយករដ្ឋមន្រ្តីក៍បានចេញមកពន្យល់ដែរថា ប្រេងកម្ពុជាដែលបូមបានមានត្រឹមតែប្រមាណ៧០០០បារ៉ែលប៉ុណ្ណោះក្នុងមួយថ្ងៃ ដែលចំនួននេះ មិនអាចធ្វើឲ្យមានកំណើនសេដ្ឋកិច្ចខ្ពស់បានទេ ហើយថាប្រេងដែលបូមបានជាប្រភេទប្រេងឆៅ ដែលត្រូវចេញទៅចម្រាញ់នៅក្រៅប្រទេស ហើយកម្ពុជាត្រូវទិញប្រេងពីក្រៅត្រឡប់មកវិញទៅតាមតម្លៃទីផ្សារអន្តរជាតិ ៕ | 2021-03-16T14:45:33+07:00 | kbnnews.com | https://kbn.news/archives/211817 |
ab23f99a-8ecf-45d2-99ff-e4c2d0f92cf3 | អភិបាលខេត្តតាកែវ ចុះត្រួតពិនិត្យទីតាំងវត្តតុំ ដែលស្ថិតនៅជាយក្រុងដូនកែវសម្រាប់ធ្វើ ឈាបនដ្ឋានបូជាសព អ្នកជំងឺកូវីដ-១៩ | តាកែវ ៖ អភិបាលខេត្តតាកែវ ឯកឧត្តម អ៊ូច ភា រួមជាមួយនឹងមន្ត្រីពាក់ព័ន្ធ នៅព្រឹកថ្ងៃអង្គារិ៍ ទី១៦ ខែមីនា ឆ្នាំ២០២១នេះ បានចុះត្រួតពិនិត្យបរិវេណនៃទីតាំងវត្តតុំ ដែលស្ថិតនៅក្នុងភូមិបិនម៉ៅ សង្កាត់រការក្រៅ ក្រុងដូនកែវ ខេត្តតាកែវ ធ្វើជាទីតាំងសម្រាប់ ឈាបនដ្ឋានបូជាសព អ្នកជំងឺកូវីដ១៩។ ឯកឧត្តម អ៊ូច ភា បានថ្លែងឱ្យដឹងថា ការសម្រេចជ្រើសយកទីតាំងវត្តតុំនេះ គឺបន្ទាប់ពីបានពិភាក្សាគ្នាជាមួយនឹងមន្ទីរពាក់ព័ន្ធ នឹងព្រះមេគុណខេត្ត និងជាព្រះចៅអធិការវត្តតុំ ដោយព្រះអង្គយល់ព្រមផ្ដល់ដីមួយកន្លែងនៅក្នុងទីតាំងវត្ត សម្រាប់រៀបចំធ្វើជាកន្លែងបូជាសពអ្នកស្លាប់ដោយសារជំងឺកូវីដ១៩ ដោយគិតគូរពីសុវត្ថិភាព និងមិនឱ្យប៉ះពាល់ដល់ប្រជាពលរដ្ឋនោះទេ។ ឯកឧត្តមអភិបាលខេត្តតាកែវបានថ្លែងបន្តថា បច្ចុប្បន្ននេះមន្ត្រីជំនាញសូរិយោដីកំពុងតែចុះទៅវាស់វែង និងសិក្សាពីប្លង់ដើម្បីរៀបចំសាងសង់ឡបូជាសពអ្នកជំងឺកូវីដ-១៩ អោយបានលឿនបំផុតទៅតាមការណែនាំរបស់ប្រមុខរាជរដ្ឋាភិបាលកម្ពុជាសម្ដេចតេជោ ហ៊ុន សែន ៕រក្សាសិទ្ធិដោយ៖សារឿន | 2021-03-16T14:39:00+07:00 | cen.com.kh | https://cen.com.kh/archives/309415.html |
e51625a7-fddd-460a-97f3-6eb675a4aca5 | ពលរដ្ឋខ្មែរលើកដំបូងឆ្លងជំងឺកូវីដ-១៩ ក្រោយទទួលវ៉ាក់សាំងស៊ីណូហ្វាមចិន លើកទី១ | ពលរដ្ឋខ្មែរម្នាក់ និងជាអ្នកគ្រប់គ្រងការផ្សាយទូរទស្សន៍ ថោន (Town) គឺលោក ហាក់ សុខហេង បានឆ្លងជំងឺកូវីដ-១៩ ក្រោយលោកបានចាក់វ៉ាក់សាំងបង្ការជំងឺកូវីដ-១៩ លើកទី១ បានពីរសប្ដាហ៍។ លោកគ្រោងទទួលវ៉ាក់សាំងនេះ ជាលើកទីពីរនៅសប្ដាហ៍ក្រោយ។ ករណីនេះ កើតឡើងស្របពេលដែលរដ្ឋាភិបាលកំពុងស្តីបន្ទោសពលរដ្ឋថា ធ្វេសប្រហែស ទើបបណ្ដាលឲ្យជំងឺកូវីដ-១៩ (Covid-19) ឆ្លងក្នុងសហគមន៍កាន់តែច្រើនឡើងពីមួយថ្ងៃទៅមួយថ្ងៃ។ សារព័ត៌មានក្នុងស្រុក កាលពីថ្ងៃទី១៥ ខែមីនា បានចុះផ្សាយព្រោងព្រាតអំពីអ្នកកាសែត រូបនេះ ដោយដកស្រង់សម្ដីរបស់ប្រធានផ្នែកព័ត៌មានរបស់ទូរទស្សន៍ ថោន (Town) លោក ប៉េង សុភា ថា លោក ហាក់ សុខហេង ប្រហែលឆ្លងជំងឺនេះ ពីលោក ចាន់ មករា ដែលជាមិត្តភ័ក្ដិ និងជាថៅកែយានដ្ឋានរថយន្តមួយកន្លែង នៅភ្នំពេញ។ ប្រភពដដែលថា លោក ហាក់ សុខហេង និងក្រុមអ្នកធ្វើការទូរទស្សន៍ ថោន ជាច្រើននាក់ផ្សេងទៀត បានចាក់វ៉ាក់សាំងបង្ការជំងឺកូវីដ-១៩ លើកទី១ នៅមន្ទីរពេទ្យកុមារជាតិ កាលពីថ្ងៃទី១ ខែមីនា។ ទោះបីជាគ្មានសេចក្ដីរាយការណ៍ណាមួយ ដែលបញ្ជាក់ថា ពួកគាត់បានចាក់វ៉ាក់សាំងចិន ឬវ៉ាក់សាំងអង់គ្លេសក៏ដោយ ក៏វ័យរបស់ពួកគាត់ មិនមែនស្ថិតក្នុងក្រុមមនុស្សអាទិភាព ដែលអាចទទួលបានវ៉ាក់សាំងអង់គ្លេសនោះទេ។ រដ្ឋាភិបាលលោក ហ៊ុន សែន អនុញ្ញាតឲ្យមនុស្សមានវ័យចាប់ពី ៦០ឆ្នាំឡើង ទើបអាចចាក់វ៉ាក់សាំងអង់គ្លេសបាន។ អ្នកមានវ័យក្រោម ៦០ឆ្នាំ ត្រូវចាក់វ៉ាក់សាំងចិនទាំងអស់។ ករណីឆ្លងជំងឺកូវីដ-១៩ ក្រោយចាក់វ៉ាក់សាំងរួចនេះ ក៏ធ្លាប់កើតមាននៅសហរដ្ឋអាមេរិកដែរ។ កាលពីចុងខែមករា សមាជិកសភាអាមេរិកនៃរដ្ឋម៉ាសាឈូសេត លោក ស្ទីហ្វិន លិញ (Stephen Linch) បានឆ្លងជំងឺនេះ ក្រោយលោកទទួលបានវ៉ាក់សាំងទាំងពីរដូស របស់ក្រុមហ៊ុន ហ្វៃហ្ស៊ើរ បៃអូអិនថិច (Pfizer and BioNTech) របស់អាមេរិក និងអាល្លឺម៉ង់។ មជ្ឈមណ្ឌលគ្រប់គ្រង និងបង្ការជំងឺរបស់សហរដ្ឋអាមេរិក (CDC) ថា ករណីបែបនេះអាចកើតមានឡើងដែរ ដោយសារតែវ៉ាក់សាំងនោះ មិនទាន់មានពេលវេលាគ្រប់គ្រាន់ ដើម្បីផ្តល់ការការពារនៅឡើយ។ ដូច្នេះស្ថាប័ននេះ ណែនាំឲ្យអ្នកដែលទទួលបានវ៉ាក់សាំងហើយក្ដី ត្រូវតែបន្តការពារខ្លួន។ មន្ត្រីជំនាញថា អ្វីដែលពិសេសរបស់វ៉ាក់សាំង គឺការពារកុំឲ្យអ្នកឆ្លងជំងឺនេះ ធ្លាក់ខ្លួនឈឺធ្ងន់ ឬស្លាប់ដោយសារជំងឺនេះ។ ប៉ុន្តែ មិនមែនការពារកុំឲ្យឆ្លងទាំងស្រុងនោះទេ។ ជុំវិញការឆ្លងជំងឺនេះនៅកម្ពុជា មន្ត្រីសុខាភិបាលកម្ពុជាបន្ទោសថា កំហុសភាគច្រើន កើតចេញពីពលរដ្ឋ ដោយសារពួកគាត់ ជម្នះរៀបចំពិធីជួបជុំគ្នាក្នុងទ្រង់ទ្រាយធំ និងមើលស្រាលជំងឺកូវីដ១៩។ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ថ្លែងក្នុងសន្និសីទសារព័ត៌មាន កាលពីថ្ងៃទី១៥ មីនា ថា ពលរដ្ឋមើលស្រាល ការផ្ទុះព្រឹត្តិការណ៍សហគមន៍ ២០កុម្ភៈ រហូតទាល់តែមានមនុស្សស្លាប់ដោយសារជំងឺនេះ ទើបនាំគ្នាភ្ញាក់ខ្លួន និងកែប្រែឥរិយាបថ លែងចាកចេញពីផ្ទះ។ អ្នកស្រីទទូចឲ្យពលរដ្ឋបញ្ឈប់ការធ្វេសប្រហែស និងបញ្ឈប់ការមើលស្រាលជំងឺនេះទៀត ហើយនាំគ្នាសម្ងំនៅក្នុងផ្ទះ ទើបអាចកាត់ផ្ដាច់ការចម្លងជំងឺកូវីដ១៩ ក្នុងសហគមន៍នេះបាន។ អ្នកស្រី ឱ វណ្ណឌីន បញ្ជាក់ថា ពេលនេះ មេរោគនៃជំងឺកូវីដ-១៩ នៅកម្ពុជា ជាប្រភេទមេរោគបំប្លែងខ្លួនថ្មី ដែលមានភាពកាចសាហាវ ឆ្លងលឿន ហើយអាចចម្លងជាទ្រង់ទ្រាយធំ ក្នុងពេលតែមួយ។ អ្នកស្រីអះអាងថា មេរោគបំប្លែងថ្មីនេះ កំពុងចរាចរណ៍យ៉ាងសកម្មនៅរាជធានីភ្នំពេញ និងបានឆ្លងយ៉ាងលឿន ទៅតាមបណ្ដាខេត្ត៖ លោកនាយករដ្ឋមន្ត្រី ហ៊ុន សែន ឯណោះលោកបានស្ដីបន្ទោសអភិបាលខេត្ត នៅទូទាំងប្រទេសថា មិនបានប្រើសិទ្ធិអំណាច ដែលលោកប្រគល់ឲ្យ ដើម្បីផ្អាកពិធីរៀបអាពាហ៍ពិពាហ៍ ទើបបណ្ដាលឲ្យមានករណីឆ្លងរាលដាលជំងឺនេះ នៅតាមរោងការ៖ « » ក្រោយការប្រកាសរបស់លោក ហ៊ុន សែន ភ្លាម អាជ្ញាធរខេត្តតាកែវ សម្រេចបិទភូមិក្រាំងលាវ ស្ថិតក្នុងឃុំរវៀង ស្រុកសំរោង មិនឲ្យចេញចូលជាបណ្ដោះអាសន្ន ចាប់ពីថ្ងៃទី១៥ ខែមីនា បន្ទាប់ពីអ្នកឆ្លងជំងឺកូវីដម្នាក់ឈ្មោះ កក្កដា សោភ័ណ្ឌ បានទៅចូលរួមពិធីមង្គលការនៅទីនោះ កាលពី៣ថ្ងៃមុន។ អាជ្ញាធរបានរកឃើញអ្នកប៉ះពាល់ផ្ទាល់ និងប្រយោលជិត៤រយនាក់ ហើយកំពុងតាមដានសុខភាព និងតម្រូវឲ្យនៅដាច់ដោយឡែករយៈពេល ១៤ថ្ងៃ។ ទន្ទឹមគ្នានេះ រដ្ឋបាលខេត្តកំពង់ស្ពឺ ចេញសេចក្ដីប្រកាសព័ត៌មានកាលពីរសៀលថ្ងៃទី១៥ មីនាថា នារីម្នាក់ ដែលប៉ះពាល់ផ្ទាល់ជាមួយបុរស កក្កដា សោភ័ណ្ឌ នោះ បានឆ្លងជំងឺកូវីដ-១៩ ហើយនារីរូបនេះ បានទៅជួបមិត្តភ័ក្ដិ និងបានធ្វើដំណើរទៅកាន់ទីតាំងមួយចំនួន នៅក្រុងច្បារមន ខេត្តកំពង់ស្ពឺ។ អាជ្ញាធរខេត្តកំពង់ស្ពឺ កំពុងស្វែងរកអ្នកពាក់ព័ន្ធជាមួយនារីរូបនេះបន្តទៀត ដើម្បីតាមដានសុខភាព និងដាក់ឲ្យធ្វើចត្តាឡីស័កផងដែរ។ ទោះបីជាប្រមុខរដ្ឋាភិបាល និងមន្ត្រីសុខាភិបាល ស្ដីបន្ទោសមន្ត្រីក្រោមឱវាទ និងប្រជាពលរដ្ឋទូទៅ ថា ធ្វេសប្រហែស ទើបបណ្ដាលឲ្យផ្ទុះរាលដាលជំងឺនេះក្ដី មន្ត្រីបក្សប្រឆាំងថារឿងនេះ ផ្ដើមចេញពីឥរិយាបថធ្វេសប្រហែសរបស់ថ្នាក់ដឹកនាំទៅវិញទេ។ អនុប្រធានប្រតិបត្តិគណបក្សសង្គ្រោះជាតិខេត្តកំពង់ឆ្នាំងលោក ដួង ចាន់ត្រា សង្កេតឃើញថា រដ្ឋាភិបាលដាក់ចេញវិធានការទប់ស្កាត់មិនច្បាស់លាស់ និងជាពិសេស លោក ហ៊ុន សែន តែម្ដង ដែលតែងតែមើលស្រាលជំងឺកូវីដ-១៩ ទើបបណ្ដាលឲ្យស្ថានភាពកាន់តែធ្ងន់ទៅ ហើយពលរដ្ឋជាអ្នករងគ្រោះទាំងស្រុង។ មន្ត្រីបក្សប្រឆាំងរូបនេះ ព្រួយបារម្ភថាពលរដ្ឋក្រីក្រ នឹងប្រឈមទោសទណ្ឌពីច្បាប់ថ្មី ដែលរដ្ឋាភិបាលលោក ហ៊ុន សែន ប្រញាប់ដាក់ឲ្យអនុវត្ត ដោយសារ ពួកគាត់មិនសូវមានចំណេះដឹង មិនអាចអនុវត្តច្បាប់បានភ្លាមៗ និងត្រូវបង្ខំចិត្តចេញក្រៅរកស៊ី ដើម្បីសងបំណុលធនាគារ។ លោក ដួង ចាន់ត្រា ជំរុញឲ្យរដ្ឋាភិបាល អនុញ្ញាតឲ្យពលរដ្ឋក្រីក្រ ផ្អាកសងបំណុលមួយរយៈសិន ដើម្បីកាត់បន្ថយការចេញក្រៅផ្ទះ ប្រសើរជាងការបង្កើតច្បាប់ដាក់ទោសទណ្ឌពលរដ្ឋក្នុងស្ថានភាពនេះ គិតត្រឹមថ្ងៃទី១៥ ខែមីនា កម្ពុជារកឃើញអ្នកឆ្លងកូវីដ-១៩ ក្នុងព្រឹត្តិការណ៍សហគមន៍ ២០ កុម្ភៈ សរុប ៨១០នាក់។ តួលេខសរុបនៅទូទាំងប្រទេស មាន ១.៣២៥នាក់ អ្នកជាសះស្បើយ ៧៣០នាក់ អ្នកកំពុងសម្រាកព្យាបាល ៥៩២នាក់។ អ្នកស្លាប់ក្នុងពេលសម្រាកព្យាបាលជំងឺកូវីដ-១៩ កើនដល់ ៤នាក់ ក្នុងនោះជនជាតិចិនមានពីរនាក់។ ប៉ុន្តែក្រសួងសុខាភិបាលអះអាងថា ក្នុងចំណោមអ្នកទាំងបួននោះ មានតែម្នាក់ប៉ុណ្ណោះ ដែលជាពលរដ្ឋខ្មែរ ស្លាប់ដោយសារជំងឺនេះ ក្រៅពីនោះ គឺស្លាប់ដោយសារស្ទះសរសៃឈាមបេះដូង និងរើមេថ្នាំញៀនជាដើម៕ | 2021-03-16T14:16:00+07:00 | rfa.org | https://www.rfa.org/khmer/news/health/a-press-member-gets-covid-19-two-weeks-after-getting-his-first-shot-of-sinopharm-vaccines-03162021025844.html |
4ce198d9-4a52-422c-89df-613b4bf7c39c | អភិបាលខេត្តស្វាយរៀង អះអាងថា នឹងយកអំណោយ និងថវិការបស់សប្បុរសជន ចាត់ចែងប្រើប្រាស់ក្នុងសកម្មភាពនានា ឲ្យស្របទៅតាមបរិបទនៃជំងឺកូវីដ១៩ | ខេត្តស្វាយរៀង ៖ ឯកឧត្ដម ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ១៩ខេត្ត នាព្រឹកថ្ងៃអង្គារទី១៦ ខែមីនា ឆ្នាំ២០២១នេះ បានអញ្ជើញទទួលយកអំណោយ និងថវិកាមួយចំនួនពីលោក សោម សុធា អគ្គនាយកគម្រោងអចលនទ្រព្យភូមិមរតក ស្ថិតក្នុងភូមិចំបក់ សង្កាត់ចេក ក្រុងស្វាយរៀង ខេត្តស្វាយរៀង ដើម្បីចូលរួមឧបត្ថម្ភដល់រដ្ឋបាលខេត្តស្វាយរៀង។ អំណោយទាំងនោះរួមមាន៖ ម៉ាស ១៥កេស ស្មើនឹង៣៧,៥០០ម៉ាស់, អាល់កុល ៨កាន និងថវិកា មួយចំនួនទៀត ជូនដល់គណៈកម្មការប្រឆាំងជំងឺកូវីដ១៩ ខេត្តស្វាយរៀង ។ ឯកឧត្ដម ម៉ែន វិបុល អភិបាលខេត្តមានប្រសាសន៍ថ្លែងនូវការអរគុណដល់លោកអគ្គនាយកគម្រោងអចលនទ្រព្យភូមិមរតក ដែល បានចូលរួមបរិច្ចាគនូវអំណោយ និងថវិកាផ្តល់ឱ្យរដ្ឋបាលខេត្តស្វាយរៀង សម្រាប់គាំទ្រក្នុងយុទ្ធនាការប្រយុទ្ធប្រឆាំង នឹងជំងឺកូវីដ១៩ ទាំងនេះ សបញ្ជាក់ឱ្យឃើញពីកាយវិការ ប្រកបដោយសប្បុរសធម៌ និងជាវប្បធម៌នៃការចែករំលែកក្នុងសង្គមទៅលើការជួយគ្នាក្នុងគ្រាលំបាក។ ឯកឧត្តមអភិបាលខេត្តបានបញ្ជាក់ថា អំណោយដែលបានផ្ដល់ជូនរដ្ឋបាលខេត្តនៅថ្ងៃនេះ និងយកទៅចាត់ចែងប្រើប្រាស់ក្នុងសកម្មភាពនានា ឲ្យស្របទៅតាមបរិបទនៃជំងឺកូវីដ១៩ ដែលកំពុងរីករាលដាលនៅក្នុងសហគមន៍នាពេលបច្ចុប្បន្ន ស្របតាមអនុសាសន៍ណែនាំដ៏ខ្ពង់ខ្ពស់របស់សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា៕ រក្សាសិទ្ធិដោយ៖វ៉ៃកូ | 2021-03-16T12:28:24+07:00 | cen.com.kh | https://cen.com.kh/archives/309397.html |
7a436865-3b03-4528-9927-c02697e2b7bd | អង្គការសុខភាពពិភពលោក និងទីភ្នាក់ងារវេជ្ជសាស្ត្រអឺរ៉ុប រកមិនឃើញគ្រោះថ្នាក់ដល់សុខភាពទេ ក្រោយពេលចាក់វ៉ាក់សាំងអង់គ្លេស | ជុំវិញរឿងវ៉ាក់សាំងបង្ការជំងឺកូវីដ-១៩ កាលពីថ្ងៃទី១៥ ខែមីនា ស្ត្រីអ្នកជំងឺជនជាតិដាណឺម៉ាក (Denmark) ម្នាក់វ័យ ៦០ឆ្នាំ បានស្លាប់ដោយសារឈាមកក ក្រោយចាក់វ៉ាក់សាំង អាស្រ្តាហ្ស៊េណេកា (AstraZeneca) របស់អង់គ្លេស។ របាយការណ៍ទីភ្នាក់ងារវេជ្ជសាស្ត្រអឺរ៉ុបឲ្យដឹងថា ស្ត្រីនោះស្លាប់ដោយរោគសញ្ញាចម្លែក។ គ្រាប់ឈាមក្រហមរបស់ស្ត្រីនោះ បានចុះថយមកនៅតិច និងមានឈាមកកតាមសរសៃឈាមតូច និងធំ។ ករណីឈាមកក ក្រោយចាក់វ៉ាក់សាំងអង់គ្លេសនេះ បានកើតមានជាច្រើន នៅប្រទេសមួយចំនួននៅទ្វីបអឺរ៉ុប និងប្រទេសជិតខាងកម្ពុជា គឺប្រទេសថៃផង។ ប្រទេសអេស្ប៉ាញ អាល្លឺម៉ង់ បារាំង និងអ៊ីតាលី ប្រកាសផ្អាកចាក់វ៉ាក់សាំងនេះសិន។ ប៉ុន្តែប្រទេសថៃ ក្រោយផ្អាកមួយរយៈ ឱ្យដឹងថា ខ្លួននឹងចាប់ផ្ដើមចាក់វ៉ាក់សាំងនេះបន្ត នៅសប្ដាហ៍ក្រោយ។ ទោះជាមានបញ្ហាទាំងនេះក្ដី ទីភ្នាក់ងារវេជ្ជសាស្ត្រអឺរ៉ុប បញ្ជាក់ថា គ្មានសញ្ញាណណាមួយ ដែលថា ករណីស្លាប់នេះ និងករណីឈាមកកក្រោយចាក់វ៉ាក់សាំងនោះ ពាក់ព័ន្ធគ្នាទៅនឹងការចាក់វ៉ាក់សាំងរបស់អង់គ្លេសនោះទេ។ សេចក្ដីបញ្ជាក់នេះ ស្របគ្នាទៅនឹងសាររបស់អង្គការសុខភាពពិភពលោក (WHO) ដែលមុននេះ ក៏រកឃើញថា វ៉ាក់សាំងអង់គ្លេសគ្មានគ្រោះថ្នាក់ដល់សុខភាពនោះឡើយ។ រីឯនៅកម្ពុជាវិញ រហូតមកដល់ពេលនេះ មិនទាន់មានសេចក្ដីរាយការណ៍ណាមួយ អំពីបញ្ហាស្រដៀងគ្នានេះ ពីប្រជាពលរដ្ឋពលរដ្ឋខ្មែរ ដែលបានទទួលវ៉ាក់សាំងអង់គ្លេសនេះ នៅឡើយទេ៕ | 2021-03-16T11:50:00+07:00 | rfa.org | https://www.rfa.org/khmer/news/health/a-death-following-vaccination-of-astrazeneca-and-blood-clots-found-no-connection-03162021004616.html |
9dd7ca46-844d-4484-b880-0d9552264a91 | តួលេខហក់ខ្ពស់បំផុត ! ថ្ងៃទី១៥ ខែមីនា មានករណីវិជ្ជមានវីរុសកូវីដ-១៩ ថ្មីចំនួន ១០៥នាក់ និងមានអ្នកជាសះស្បើយចំនួន ៨៨នាក់ | ភ្នំពេញ ៖ ក្រសួងសុខាភិបាល នៅព្រឹកថ្ងៃទី១៦ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បន្តរកឃើញអ្នកឆ្លងកូវីដ១៩ថ្មីរហូតដល់ចំនួន ១០៥នាក់ថែមទៀត ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន៨៨នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ៕ រក្សាសិទ្ធិដោយ៖បញ្ញាស័ក្តិ | 2021-03-16T11:36:58+07:00 | cen.com.kh | https://cen.com.kh/archives/309330.html |
7105c345-2840-4864-9e01-bdddf547685e | ឆ្លងបន្តគ្នាក្នុងភូមិតែមួយរកឃើញមនុស្ស៦៩នាក់ ផ្ទុកកូវីដ នៅស្រុកកោះធំ ខេត្តកណ្ដាល | យោងតាមសេចក្ដីជូនព័ត៌មានរបស់ក្រសួងសុខាភិបាល គិតត្រឹមម៉ោង១១នាទីព្រឹក នៃថ្ងៃទី១៦ ខែមីនា ឆ្នាំ២០២១ ប្រទេសកម្ពុជាមានករណីវិជ្ជមានវីរុសកូវីដ១៩ថ្មីនៅទូទាំងប្រទេស ចំនួន១០៥នាក់បន្ថែមទៀត ដែលក្នុងនោះខេត្តកណ្ដាលរកឃើញករណីវិជ្ជមានវីរុសកូវីដ១៩ច្រើនជាងគេដល់ទៅ៦៩នាក់។ ក្រសួងសុខាភិបាលបានបញ្ជាកថា ក្នុងចំណោមអ្នកជំងឺដែលឆ្លងកូវីដ១៩ទាំង១០៥នាក់ រួមមាន៖ ជនជាតិខ្មែរ៣៥នាក់, ជនជាតិចិន៥០នាក់, ជនជាតិវៀតណាម ១១នាក់, ជនជាតិថៃ៨នាក់ និងជនជាតិម៉ាឡេស៊ីម្នាក់។ ចំណែកទីតាំងដែលបានរកឃើញរួមមាន៖ រាជធានីភ្នំពេញ ២៩នាក់, ខេត្តកណ្ដាល ៦៤នាក់, ខេត្តព្រះសីហនុ ៨នាក់, ខេត្តកោះកុង ៣នាក់ និងខេត្តព្រៃវែងម្នាក់។ | 2021-03-16T11:23:55+07:00 | kbnnews.com | https://kbn.news/archives/211779 |
bda5841d-b869-46d3-8753-41514cbde411 | ឆ្លងច្រើនមែនទែន ! ថ្ងៃនេះ រហូតដល់ចំនួន១០៥នាក់ | នៅព្រឹកថ្ងៃទី១៦ ខែមីនា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីរហូតដល់ចំនួន ១០៥នាក់ថែមទៀត ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន៨៨នាក់បានជាសះស្បើយ ។ ក្នុងចំណោមអ្នកជំងឺដែលឆ្លងកូវីដ១៩ទាំង១០៥នាក់ រួមមាន៖ ជនជាតិខ្មែរ៣៥នាក់, ជនជាតិចិន៥០នាក់, ជនជាតិវៀតណាម ១១នាក់, ជនជាតិថៃ៨នាក់ និងជនជាតិម៉ាឡេស៊ីម្នាក់។ ក្នុងរាជធានីភ្នំពេញ ២៩នាក់, ខេត្តកណ្ដាល ៦៤នាក់, ខេត្តព្រះសីហនុ ៨នាក់, ខេត្តកោះកុង ៣នាក់ និងខេត្តព្រៃវែងម្នាក់៕ | 2021-03-16T11:13:46+07:00 | kbnnews.com | https://kbn.news/archives/211767 |
53c87b51-cd2d-45d5-adfb-d8251554e8c4 | ច្រើនខ្លាំងណាស់! ក្រសួងសុខាភិបាលប្រកាសរកឃើញអ្នកឆ្លងកូវីដ១៩ រហូតដល់ចំនួន១០៥នាក់ | ក្រសួងសុខាភិបាល នៅព្រឹកថ្ងៃទី១៦ ខែមីនា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីរហូតដល់ចំនួន ១០៥នាក់ថែមទៀត ក្នុងនោះសុទ្ធសឹងជាករណីសហគមន៍ក្នុង «ព្រឹត្តិការណ៍២០កុម្ភៈ» ខណៈអ្នកជំងឺចំនួន៨៨នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលបានបញ្ជាកថា ក្នុងចំណោមអ្នកជំងឺដែលឆ្លងកូវីដ១៩ទាំង១០៥នាក់ រួមមាន៖ ជនជាតិខ្មែរ៣៥នាក់, ជនជាតិចិន៥០នាក់, ជនជាតិវៀតណាម ១១នាក់, ជនជាតិថៃ៨នាក់ និងជនជាតិម៉ាឡេស៊ីម្នាក់។ ចំណែកទីតាំងដែលបានរកឃើញរួមមាន៖ រាជធានីភ្នំពេញ ២៩នាក់, ខេត្តកណ្ដាល ៦៤នាក់, ខេត្តព្រះសីហនុ ៨នាក់, ខេត្តកោះកុង ៣នាក់ និងខេត្តព្រៃវែងម្នាក់។ | 2021-03-16T11:13:22+07:00 | kbnnews.com | https://kbn.news/archives/211762 |
78769fd3-2ab3-42b0-a440-c7d46aaeb6a4 | កូនៗទាំង ៤ នាក់ របស់អ្នកមរណៈភាពដំបូងគេដោយសារជំងឺកូវីដ១៩ ទទួលអាហារូបករណ៍ ១០០ភាគរយនៅសាលាប៊ែលធី ពេញមួយចប់កម្មវិធីសិក្សា | ព្រឹកថ្ងៃទី១៦ ខែមីនា នេះ ឯកឧត្តមបណ្ឌិត លី ឆេង តំណាងរាស្ត្រមណ្ឌលរាជធានីភ្នំពេញ និង លោក ឌី រ័ត្នខេមរុណ អភិបាលរងខណ្ឌមានជ័យ តំណាង ឯកឧត្តម ឃួង ស្រេង អភិបាលនៃគណៈអភិបាលរាជធានីភ្នំពេញ បាននាំយកអាហារូបករណ៍ពិសេស សិក្សារយៈពេល ១២ឆ្នាំ របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និង សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រគល់ជូនលោកស្រី វ៉េង សុម៉ាលី ដែលត្រូវជាភរិយារបស់លោក ឡៅ វណ្ណា ដែលបានទទួលមរណភាព ដោយសារជំងឺកូវីដ-១៩ កាលពីថ្ងៃទី១១ ខែមីនា ឆ្នាំ២០២១ សម្រាប់ផ្តល់ជូនកូនៗក្នុងបន្ទុកទាំង ៤នាក់ ឲ្យមានឱកាសបានបន្តការសិក្សានៅសាលា ប៊ែលធី អន្តរជាតិ មួយចប់កម្មវិធីសិក្សាទាំងថ្នាក់ចំណេះទូទៅ (ថ្នាក់ទី១ ដល់ទី១២) និងភាសាអង់គ្លេសទូទៅ (Preschool ដល់ Level 12) ក្នុងនោះ៖ ១- ឈ្មោះ ឡៅ លីម៉េង ភេទប្រុស ត្រូវចូលរៀនថ្នាក់ចំណេះទូទៅ ទី១១ និងភាសាអង់គ្លេសទូទៅ Level 9 ២- ឈ្មោះ ឡៅ លីជីន ភេទប្រុស ត្រូវចូលរៀនថ្នាក់ចំណេះទូទៅ ទី៦ និងភាសាអង់គ្លេសទូទៅ Preschool 1 ៣- ឈ្មោះ ឡៅ សុម៉ាលីន ភេទស្រី ត្រូវចូលរៀនថ្នាក់ចំណេះទូទៅ ទី២ និងភាសាអង់គ្លេសទូទៅ Preschool 1 ៤- ឈ្មោះ ឡៅ លីហេង ភេទប្រុស ត្រូវចូលរៀនថ្នាក់ចំណេះទូទៅ ទី១ និងភាសាអង់គ្លេសទូទៅ Preschool 1 ។ ចំពោះ អាហារូបករណ៍ពិសេស នេះរួមមាន៖ ១-អាហារូបករណ៍ ១០០% សិក្សាមួយចប់កម្មវិធីទាំងថ្នាក់ចំណេះទូទៅ និងភាសាអង់គ្លេសទូទៅ ២-ឯកសណ្ឋានម្នាក់ ២កំប្លេ ជារៀងរាល់ឆ្នាំ និង ៣-សៀវភៅពុម្ភសិក្សាទាំងថ្នាក់ចំណេះទូទៅ និងភាសាអង់គ្លេសទូទៅ ១ឈុត ជារៀងរាល់ឆ្នាំ និងវគ្គ។ ក្នុងឱកាសនោះ ឯកឧត្តមបណ្ឌិត ក៏បានពាំនាំនូវការផ្តាំសាកសួរសុខទុក្ខ ពីសំណាក់ សម្តេចអគ្គមហាសេនាបតីតេជោ ហ៊ុន សែន និង សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដោយបានសម្តែងនូវការចូលរួមរំលែកទុក្ខដ៏ក្រៀមក្រំ សោកស្តាយ និងអាឡោះអាល័យជាទីបំផុត និង សូមបួងសួងដល់ដួងវិញ្ញាណក្ខន្ធសពឲ្យបានសោយសុខក្នុងឋានសុគតិភពកុំបីឃ្លៀងឃ្លាតឡើយ។ ហើយ ឯកឧត្តមបណ្ឌិត ក៏បានចូលបុណ្យសពរបស់លោក ឡៅ វណ្ណា ថវិកាចំនួន ២,០០០,០០០៛ (ពីរលានរៀល) ផងដែរ ៕ | 2021-03-16T10:52:06+07:00 | kbnnews.com | https://kbn.news/archives/211763 |
58849bf1-d536-44cf-9083-ab4e2802fb02 | សាងសង់អគារថ្មី ២បន្ថែមទៀត នៅមន្ទីរពេទ្យជ័យជំនៈ ដើម្បីប្រើជាកន្លែងព្យាបាលអ្នកជំងឺ Covid 19 | កណ្តាល៖ អាជ្ញាធរខេត្តកណ្តាល កំពុងពន្លឿនការសាងសង់អគារថ្មី ២បន្ថែមទៀត នៅក្នុងបរិវេណនៃមន្ទីរពេទ្យជ័យជំនះ ស្ថិតនៅក្រុងតាខ្មៅ ខេត្តកណ្តាល ឱ្យហើយនៅពេលឆាប់ៗខាងមុខ ខណៈទីតាំងនេះ នឹងត្រូវប្រើជាកន្លែងព្យាបាលអ្នកជំងឺ Covid 19។ ដើម្បីពន្លឿន ការសាងសង់អគារថ្មី២ខ្នងនេះ ឱ្យបានឆាប់រហស័ ឆ្លើយតបទាន់សភាពការណ៍ ឯកឧត្តម គង់ សោភ័ណ្ឌ អភិបាលខេត្តកណ្ដាល និងក្រុមការងារក្រសួងសេដ្ឋកិច្ច និងហិរញ្ញវត្ថុ បានចុះពិនិត្យអគារថ្មីទាំង ២ខ្នងនេះ ដែលស្ថិតនៅមន្ទីរពេទ្យបង្អែកជ័យជំនះ ក្រុងតាខ្មៅ ដែលកំពុងសាងសង់ ក្នុងគោលបំណង ឱ្យក្រុមបច្ចេកទេសសំណង់ ពន្លឿនការសាងសង់ ឱ្យបានឆាប់រហ័ស ប្រកបដោយគុណភាពខ្ពស់ ដើម្បីត្រៀមដាក់អ្នកដែលធ្វើតេស្តរកឃើញអ្នកមានផ្ទុកមេរោគកូវីដ-១៩ ដើម្បីដាក់ឱ្យសម្រាកព្យាបាលនៅទីនេះ។ គួរបញ្ជាក់ថា បើយោងតាមសេចក្តីជូនដំណឹងរបស់ក្រសួងសុខាភិបាល ដែលចេញនៅព្រឹកថ្ងៃទី ១៥ ខែមីនានេះ បានបង្ហាញថា ចំនួនអ្នកវិជ្ជមាន Covid19 សរុបទូទាំងប្រទេស មានចំនួន ១៣២៥ នាក់ អ្នកជាសៈស្បើយចំនួន ៧៣០នាក់ និងមានករណីស្លាប់ម្នាក់ ខណៈអ្នកនៅកំពុងសម្រាក់ព្យាបាលចំនួន ៥៩២នាក់ ។ ហើយអាគារថ្មី ចំនួន២ខ្នង នៃមន្ទីរពេទ្យបង្អែកជ័យជំនះនេះ ដែលនឹងសាងសង់ឱ្យរួចរាល់ជាស្ថាពរនៅពេលខាងមុខនេះ និងជួយរួមចំណែកក្នុងការទទួលអ្នកជំងឺកូវីដ១៩ ខណៈដែលខេត្តកណ្តាល ចេះតែកើនឡើងជាបន្តបន្ទាប់ គួរឱ្យព្រួយបារម្ភណ៍នៃអ្នកឆ្លងជំងឺកូវីដ-១៩ ក្នុងព្រឹត្តិការណ៍សហគមន៍ ២០កុម្ភៈ៕ រក្សាសិទ្ធិដោយ៖CEN | 2021-03-16T09:41:41+07:00 | cen.com.kh | https://cen.com.kh/archives/309199.html |
7dd7292d-2cd4-4421-a03b-94e2406f1d27 | មន្រ្តីសុខាភិបាល៖ ថវិកាសប្បុរសជនទុកសម្រាប់ទិញវ៉ាក់សាំងកូវីដ១៩នៅពេលក្រោយ បន្ថែមលើវ៉ាក់សាំងជំនួយ | មន្រ្តីជាន់ខ្ពស់ក្រសួងសុខាភិបាលឲ្យដឹងថា រដ្ឋាភិបាលកម្ពុជារក្សាទុកថវិកាដែលបរិច្ចាគដោយអ្នកជំនួញមានងារឧកញ៉ា ម្ចាស់ក្រុមហ៊ុន និងសាធារណជនទូទៅ ទុកសម្រាប់ទិញវ៉ាក់សាំងបង្ការជំងឺកូវីដ១៩នៅពេលខាងមុខ ក្រោយប្រើអស់វ៉ាក់សាំងដែលជាជំនួយរបស់រដ្ឋាភិបាលចិន និងអង្គការសុខភាពពិភពលោក (World Health Organization)។ រដ្ឋលេខាធិការនិងជាអ្នកនាំពាក្យក្រសួងសុខាភិបាល លោកស្រី ឱ វណ្ណឌីន បានថ្លែងបែបនេះនៅក្នុងសន្និសីទសារព័ត៌មានមួយ កាលពីថ្ងៃច័ន្ទ ទី១៥ ខែមីនា ឆ្នាំ២០២១។ លោកស្រីបានឲ្យដឹងថាកម្ពុជាកំពុងតែពិចារណាទិញវ៉ាក់សាំងបន្ថែមពីក្រៅប្រទេស ដោយប្រើថវិកាដែលប្រមូលបានពីសប្បុរសជន ដែលមានរាប់សិបលានដុល្លារ។ លោកស្រីមានប្រសាសន៍ថា៖ «មានមតិមួយចំនួនលើកឡើងថាមានវ៉ាក់សាំងមួយចំនួនសុទ្ធតែវ៉ាក់សាំងជំនួយ។ ចុះលុយគេចូលជាជំនួយមក យកទៅណាអស់? មិនមែនយកទៅណាអស់ទេ គឺទុកទិញវ៉ាក់សាំងហ្នឹងឯង។ ហើយឥឡូវកំពុងគិតគូរដើម្បីទិញវ៉ាក់សាំងបន្ថែម។ ជំនួយ[វ៉ាក់សាំង]គេឲ្យមកអត់គ្រប់ទេ ច៎ា»។ ចាប់តាំងពីខែកុម្ភៈ កម្ពុជាបានបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ដែលជាជំនួយមនុស្សធម៌របស់រដ្ឋាភិបាលចិន ចំនួន៦០ម៉ឺនដូស ដែលអាចចាក់មនុស្សចំនួន៣០ម៉ឺននាក់។ រដ្ឋាភិបាលប្រទេសចិននឹងផ្តល់វ៉ាក់សាំងចំនួន៤០ម៉ឺនដូសទៀតមកកម្ពុជា នៅក្នុងខែមេសាខាងមុខ ដែលជាជំនួយមនុស្សធម៌។ កម្ពុជាក៏កំពុងប្រើប្រាស់វ៉ាក់សាំង AstraZeneca ចំនួន ៣២.៤០០០ ដូស ក្រោមក្របខណ្ឌកូវ៉ាក់ (Covax) ដែលជាយន្តការរបស់អង្គការសុខភាពពិភពលោក (WHO)។ បើតាមមន្រ្តីសុខាភិបាល វ៉ាក់សាំងទាំងនោះមិនគ្រប់សម្រាប់កម្ពុជានោះទេ ដែលមានគម្រោងចាក់មនុស្សប្រមាណ១០លាននាក់។ បើតាមលោកស្រី ឱ វណ្ណឌីន ក្រោមគម្រោងកូវ៉ាក់ វ៉ាក់សាំង១លាន១សែនដូស នឹងត្រូវផ្តល់មកឲ្យកម្ពុជាជាដំណាក់កាល ដែលកម្ពុជាទទួលបានជាង៣២ម៉ឺនដូសរួចហើយកាលពីដើមខែមីនា ហើយនៅសល់ផ្សេងទៀត មានការសន្យាថានឹងបញ្ជូនមកកម្ពុជា ឲ្យបានមុនខែមិថុនា ឆ្នាំ ២០២១។ នៅក្នុងការរៃអង្គាសប្រាក់ដើម្បីត្រៀមទុកទិញវ៉ាក់សាំងលើកទីមួយ កាលពីចុងឆ្នាំ២០២០ ក្រោមការឧបត្ថម្ភពីក្រុមអ្នកជំនួញ ឧកញ៉ា និងសាធារណជនទូទៅ រដ្ឋាភិបាលកម្ពុជាប្រមូលថវិកាបានជាង៣០លានដុល្លារ។ នេះបើយោងតាមសារព័ត៌មានក្នុងស្រុក។ ចំណែកនៅក្នុងយុទ្ធនាការរៃអង្គាសលើកទីពីរដែលចាប់ផ្តើមកាលពីសប្តាហ៍មុន គេឃើញមានក្រុមអ្នកជំនួញនិងឧកញ៉ា ដែលធ្លាប់បានចូលរួមថវិកាពីលើកទីមួយ បានចូលថវិកាក្នុងទំហំដូចពីមុនផងដែរ។ ការប្រមូលប្រាក់លើកទីពីរសម្រាប់ទិញវ៉ាក់សាំងបង្ការជំងឺកូវីដ១៩ បានយ៉ាងតិច២០លានដុល្លារអាមេរិក។ សរុបទឹកប្រាក់ដែលប្រមូលបានទាំង២លើក មានយ៉ាងតិច៥០លានដុល្លារអាមេរិក។ VOA មិនអាចសុំការបញ្ជាក់ពីលោក សេង ទៀង រដ្ឋលេខាធិការទីស្តីការគណៈរដ្ឋមន្រ្តីទទួលបន្ទុកផ្នែកថវិកាពីសប្បុរសជន និងជាជំនួយការរបស់នាយករដ្ឋមន្រ្តី ជុំវិញចំនួនទឹកប្រាក់ដែលប្រមូលបាននោះទេ។ លោក មាស នី អ្នកវិភាគនយោបាយនិងសង្គម មានប្រសាសន៍ថាការរៃអង្គាសប្រាក់ដើម្បីបុព្វហេតុណាមួយ ជារឿងធម្មតា ប៉ុន្តែសំខាន់គឺការប្រើប្រាស់ឲ្យចំទិសដៅ និងមានតម្លាភាព។ លោកបន្តថាការទទួលយកប្រាក់រៃអង្គាសពីសំណាក់សប្បុរសជនជាអ្នកជំនួញធំ ឬឧកញ៉ាមានឥទ្ធិពល គឺពាក់ព័ន្ធជាមួយក្រមសីលធម៌ផងដែរ បើសិនជាថវិកាទទួលយកនោះ ចេញមកពីប្រភពលុយកខ្វក់ ឬដើម្បីផលប្រយោជន៍តបស្នងទៅវិញ។ លោកប្រាប់ VOA ថា៖«ដូច្នេះប្រសិនបើប្រភពលុយហ្នឹង វាបានមកពីប្រភពកខ្វក់ បានន័យថាវាអាចជាលុយលាងលុយ ឬក៏ជាលុយដែលរកស៊ីដោយអំពើខុសច្បាប់ផ្សេងៗ។ អាហ្នឹងការទទួលយករបស់រដ្ឋាភិបាលហ្នឹង ក៏ខុសដែរ អាហ្នឹងបើនិយាយពីក្រមសីលធម៌នៅក្នុងការទទួលយកជំនួយ»។ លោក មាស នី បន្ថែមថា៖«ប្រភពលុយហ្នឹងសួរថា លុយយកពីណាមក។ ឧទាហរណ៍ថាប្រសិនជាខ្ញុំហ្នឹងទៅរកស៊ីខុសច្បាប់ពីរឿងព្រៃឈើ ប៉ុន្តែខ្ញុំមានលុយរាប់សិបលានដុល្លារ ដើម្បីជួយមកអ្នកនយោបាយ ហើយជាថ្នូរសងទៅវិញ គឺខ្ញុំគ្រាន់តែសុំធ្វើម៉េចឲ្យ ច្រកដែលខ្ញុំរកស៊ីហ្នឹងកុំឲ្យមានបញ្ហា។ អាហ្នឹងមានន័យថា ជួយគ្នាទៅវិញទៅមកហ្នឹងណា»។ កាលពីពាក់កណ្តាលខែកុម្ភៈ ក្រសួងការបរទេសកម្ពុជាបានស្នើសុំទិញវ៉ាក់សាំងពីប្រទេសឥណ្ឌាដែលផលិតវ៉ាក់សាំងដែរ ចំនួន៥លានដូស ដោយក្នុងនោះកម្ពុជាបានស្នើសុំឲ្យមានការផ្គត់ផ្គង់ក្នុងដំណាក់កាលដំបូងចំនួន១លានដូស។ ប៉ុន្តែមិនទាន់មានការឆ្លើយតបយ៉ាងណាពីប្រទេសឥណ្ឌានៅឡើយទេ។ បណ្តាប្រទេសនៅលើពិភពលោកមិនទាន់មានវ៉ាក់សាំងគ្រប់គ្រាន់សម្រាប់ចាក់បង្ការជំងឺកូវីដ១៩នេះទេ។ តាមការប៉ាន់ប្រមាណ កម្ពុជាមានប្រជាជនប្រមាណ១០លាននាក់ ដែលនឹងចាក់វ៉ាក់សាំងបង្ការជំងឺនេះ។ លោកនាយករដ្ឋមន្រ្តី ហ៊ុន សែន បានលើកឡើងថាវ៉ាក់សាំងAstraZeneca គឺសម្រាប់ក្រុមពលរដ្ឋអាទិភាព ដែលមានអាយុចាប់ពី៦០ឆ្នាំឡើងតែប៉ុណ្ណោះ។ លោកបន្ថែមថាអ្នកដែលមានអាយុក្រោម៦០ឆ្នាំ ត្រូវចាក់វ៉ាក់សាំងរបស់ចិនឈ្មោះ ស៊ីណូហ្វាម(Sinopharm)។ ការចាក់វ៉ាក់សាំងធ្វើឡើងតាមគោលការណ៍ស្ម័គ្រចិត្ត មិនគិតថ្លៃ ហើយចាក់ទៅលើក្រុមអាទិភាពជាមុនសិន៕ | 2021-03-16T07:00:00+07:00 | khmer.voanews.com | https://khmer.voanews.com/a/health-official-says-public-collected-funds-is-for-vaccine-purchase-in-addition-to-humanitarian-one/5816375.html |
2d2f41c2-f51f-4d70-bff4-758342efec71 | នាយករដ្ឋមន្ត្រីថៃចាក់វ៉ាក់សាំង AstraZeneca ខណៈឥណ្ឌូណេស៊ីផ្អាកវ៉ាក់សាំងនេះសិន | នាយករដ្ឋមន្ត្រីថៃលោក Prayuth Chan-ocha បានទទួលការចាក់វ៉ាក់សាំងបង្ការជំងឺកូវីដ១៩របស់ក្រុមហ៊ុន AstraZeneca នៅថ្ងៃអង្គារនេះ ខណៈដែលប្រទេសភាគច្រើននៅទ្វីបអាស៊ីមិនអើពើនឹងការព្រួយកង្វល់អំពីសេចក្តីរាយការណ៍ថាមានការកកឈាមនៅក្នុងសរសៃដែលបានកើតមានចំពោះអ្នកចាក់ខ្លះនៅទ្វីបអឺរ៉ុប ដោយលោកថា រហូតមកទល់ពេលនេះ មិនមានភស្តុតាងថាវ៉ាក់សាំងនេះបណ្តាលឱ្យកកឈាមក្នុងសរសៃទេ។ នេះតាមសេចក្តីរាយការណ៍របស់ទីភ្នាក់ងារព័ត៌មាន AP។ ក្រុមហ៊ុន AstraZeneca បានបង្កើតទីតាំងផលិតនៅក្នុងទ្វីបអាស៊ី ហើយវិទ្យាស្ថាន Serum របស់ឥណ្ឌា ដែលជាអ្នកផលិតវ៉ាក់សាំងដ៏ធំបង្អស់នៅក្នុងពិភពលោក បានធ្វើកិច្ចសន្យាផលិតវ៉ាក់សាំង AstraZeneca ១.០០០លានដូសសម្រាប់ប្រទេសកំពុងអភិវឌ្ឍន៍។ វ៉ាក់សាំងនេះរាប់រយលានដូសទៀតនឹងត្រូវផលិតនៅឆ្នាំនេះនៅក្នុងប្រទេសអូស្ត្រាលី ជប៉ុន ថៃនិងកូរ៉េខាងត្បូង។ នាយករដ្ឋមន្ត្រីថៃលោក Prayuth Chan-ochaបាននិយាយបន្ទាប់ពីលោកបានចាក់វ៉ាក់សាំងរបស់ក្រុមហ៊ុនAstraZeneca ថា៖ «មានមនុស្សដែលព្រួយកង្វល់។ ក៏ប៉ុន្តែយើងត្រូវតែជឿលើវេជ្ជបណ្ឌិត ជឿលើអ្នកមានវិជ្ជាជីវៈខាងវេជ្ជសាស្ត្ររបស់យើង»។ កាលពីសប្តាហ៍មុន ថៃក្លាយជាប្រទេសមុនដំបូងនៅក្រៅទ្វីបអឺរ៉ុប ដែលបានផ្អាកវ៉ាក់សាំងAstraZenecaជាបណ្តោះអាសន្ន។ ប្រទេសឥណ្ឌូណេស៊ីបានផ្អាកកាលពីថ្ងៃច័ន្ទ ដោយនិយាយថា ខ្លួនរង់ចាំរបាយការណ៍ពេញលេញពីអង្គការសុខភាពពិភពលោក ចំពោះលទ្ធភាពនៃផលប៉ះពាល់សិន។ នៅពេលនេះ ប្រទេសធំៗមួយចំនួននៅអឺរ៉ុប រួមទាំងអាល្លឺម៉ង់ បារាំង អ៊ីតាលីនិងអេស្ប៉ាញ បានផ្អាកការប្រើវ៉ាក់សាំងរបស់ក្រុមហ៊ុន AstraZeneca នេះ កាលពីថ្ងៃច័ន្ទដោយបារម្ភអំពីភាពគ្រោះថ្នាក់នៃការកកឈាមក្នុងសរសៃ ថ្វីបើក្រុមហ៊ុននិងនិយ័តករអន្តរជាតិនិយាយថាមិនមានភ័ស្តុតាងក៏ដោយ៕ | 2021-03-16T07:00:00+07:00 | khmer.voanews.com | https://khmer.voanews.com/a/thailand-pm-gets-astrazeneca-jab/5816470.html |
89043f28-1e65-44d7-8ee8-381d943d64e6 | កម្ពុជារកឃើញអ្នកឆ្លង១០៥នាក់ទៀត ដែលជាចំនួនឆ្លងខ្ពស់ជាងគេក្នុង១ថ្ងៃតាំងពីផ្ទុះជំងឺកូវីដ១៩ | ក្រសួងសុខាភិបាលកម្ពុជាបានឲ្យដឹងនៅថ្ងៃអង្គារនេះថាមនុស្ស១០៥នាក់ទៀត បានឆ្លងជំងឺកូវីដ១៩ក្នុងព្រឹត្តិការណ៍ឆ្លងសហគមន៍ ដែលជាចំនួនឆ្លងច្រើនជាងគេក្នុងមួយថ្ងៃ ចាប់តាំងពីផ្ទុះឆ្លងសហគមន៍ កាលពីថ្ងៃទី២០ ខែកុម្ភៈ។ សេចក្តីប្រកាសព័ត៌មានរបស់ក្រសួងសុខាភិបាល ឲ្យដឹងថាមនុស្ស១០៥នាក់បន្ថែមទៀត បានឆ្លងជំងឺកូវីដ១៩ ដែលនាំឲ្យករណីឆ្លងសរុបក្នុងព្រឹត្តិការណ៍«២០ កុម្ភៈ» កើនទៅដល់៩១៥នាក់។ ក្នុងចំណោមអ្នកឆ្លងនៅថ្ងៃនេះ ៦៤នាក់នៅក្នុងឃុំសំពៅពូន ស្រុកកោះធំ ខេត្តកណ្តាល ២៩នាក់នៅរាជធានីភ្នំពេញ ៨នាក់នៅខេត្តព្រះសីហនុ ៣នាក់នៅកោះកុង និង១នាក់នៅព្រៃវែង។ ក្នុងចំណោមអ្នកឆ្លងនោះ មានជនជាតិចិនប្រមាណ៥០នាក់ និងខ្មែរជាង៣០នាក់។ ក្រសួងសុខាភិបាលឲ្យដឹងថា មនុស្ស៨៨នាក់ បានជាសះស្បើយពីជំងឺកូវីដ១៩នៅថ្ងៃអង្គារនេះ។ បើតាមក្រសួងសុខាភិបាល ករណីឆ្លងសរុបក្នុងប្រទេសកម្ពុជា មានចំនួន១៤៣០នាក់ គិតចាប់ពីថ្ងៃឆ្លងជំងឺកូវីដ១៩លើកដំបូងក្នុងប្រទេស រហូតមកដល់ថ្ងៃទី១៦ ខែមីនា ឆ្នាំ២០២១នេះ។ លោក គ្រុយ ម៉ាឡែន នាយករដ្ឋបាលខេត្តកណ្តាល មានប្រសាសន៍ថាស្រុកកោះធំជាកន្លែងដែលមានកាស៊ីណូនិងកន្លែងស្នាក់នៅរបស់ជនបរទេសច្រើន មានទាំងជនជាតិចិន និងឥណ្ឌូនេស៊ីផងដែរ។ លោកបន្តថាមនុស្សជាង១ពាន់នាក់ស្ថិតក្នុងមណ្ឌលធ្វើចត្តាឡីស័ក ហើយជាង១០០នាក់ ត្រូវបានរកឃើញថាឆ្លងជំងឺកូវីដ១៩។ លោកបញ្ជាក់ថាចំនួនអ្នកឆ្លងអាចកើនឡើងបន្តទៀត ដោយសារអ្នកខ្លះរង់ចាំលទ្ធផលជាបន្តបន្ទាប់។ លោកប្រាប់VOAនៅថ្ងៃអង្គារថា៖ «ហើយអ្នកខ្លះពិនិត្យលើកទីមួយ មិនទាន់ឃើញទេ។ យើងពិនិត្យជាបន្តបន្ទាប់លើកទីពីរមក បានមានចេញតួលេខថ្មី។ អញ្ចឹងនៅសល់សំណាកមួយចំនួនទៀត ដែលមិនទាន់ចេញលទ្ធផល យើងកំពុងតែតាមដាននូវលទ្ធផលនៃការធ្វើតេស្តសំណាកអ្នកទាំងអស់ហ្នឹង»។ បើតាមលោក គ្រុយ ម៉ាឡែន អាជ្ញាធរខេត្តបានស្នើសុំការបង្កើតមណ្ឌលព្យាបាលជំងឺកូវីដ១៩នៅក្នុងស្រុកកោះធំតែម្តង ដើម្បីងាយស្រួលក្នុងការព្យាបាលដោយមិនបាច់បញ្ជូនមកមន្ទីរពេទ្យក្នុងក្រុងតាខ្មៅ។ លោកបន្ថែមថា៖ «បច្ចុប្បន្ននេះ ឯកឧត្តមអភិបាលខេត្តកំពុងរិះរកមធ្យោបាយក្នុងការសុំគោលការណ៍ថ្នាក់ដឹកនាំដើម្បីរៀបចំមណ្ឌលព្យាបាលនៅនឹងកន្លែងតែម្តង»។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍និងសន្តិភាព មានប្រសាសន៍ថាគ្រប់ភាគីទំាងអស់ត្រូវរួមគ្នា ហើយទប់ស្កាត់ដោយអត់ធ្មត់រយៈពេលខ្លី ដើម្បីកុំឲ្យមានភាព«ឈឺចាប់ក្នុងរយៈពេលមួយដ៏វែង»។ លោកបន្ថែមថា៖ «គួរតែមានវិធានការបន្ថែមទៀត ដើម្បីទប់ស្កាត់ហានិភ័យនោះ កុំឲ្យវារីកសាយភាយកាន់តែធំ»។ លោកបន្តថាការឆ្លងនេះអាចឈានទៅរកភាពធ្ងន់ធ្ងរ ប្រសិនបើមិនមានការចូលរួមអនុវត្តវិធានការរបស់ក្រសួងសុខាភិបាលឲ្យបានល្អប្រសើរ។ លោកក៏បង្ហាញក្តីបារម្ភអំពីការធ្វើចត្តាឡីស័កមិនបានត្រឹមត្រូវដែលនាំឲ្យមានការរាលដាលបន្ថែមទៀត។ លោក យង់ គិមអេង ឲ្យដឹងទៀតថាលោកក៏ព្រួយបារម្ភអំពីចំនួនអ្នកជំងឺកូវីដ១៩កាន់តែកើនឡើង ដូច្នេះអាចមានការខ្វះខាតឧបករណ៍ដូចជាបំពង់ជំនួយដង្ហើមជាដើម។ កាលពីសប្តាហ៍មុន អង្គការសុខភាពពិភពលោក(WHO)បានប្រកាសឲ្យចាត់វិធានការទាំងអស់គ្នាពេលនេះ ដើម្បីបញ្ចៀសផលប៉ះពាល់ធ្ងន់ធ្ងរ ក្រោយមានករណីបុរសម្នាក់អាយុ៥០ឆ្នាំ បានស្លាប់ដោយសារជំងឺកូវីដ១៩ ដែលជាករណីស្លាប់ដំបូងក្នុងប្រទេសកម្ពុជា ចាប់តាំងពីផ្ទុះជំងឺនេះ។ កាលពីថ្ងៃច័ន្ទ លោកស្រី ឱ វណ្ណឌីន អ្នកនាំពាក្យក្រសួងសុខាភិបាល បានឲ្យដឹងថាស្ថានភាពជំងឺកូវីដ១៩ឆ្លងក្នុងសហគមន៍២០កុម្ភៈ មិនទាន់ធូរស្បើយនៅឡើយទេ ហើយអំពាវនាវឲ្យប្រជាពលរដ្ឋចូលរួមទាំងអស់គ្នា ដើម្បីកាត់ផ្តាច់ការចម្លងទ្រង់ទ្រាយធំនេះ។ ច្បាប់ស្ដីពីវិធានការទប់ស្កាត់ការឆ្លងរាលដាលនៃជំងឺកូវីដ១៩ ត្រូវបានប្រកាសឲ្យប្រើប្រាស់ជាបន្ទាន់ កាលពីសប្តាហ៍មុន។ ច្បាប់នេះចែងពីការដាក់ទណ្ឌកម្មរដ្ឋបាលនិងព្រហ្មទណ្ឌលើ«បុគ្គលដែលមិនអនុវត្តតាមវិធានការសុខាភិបាល វិធានការរដ្ឋបាល ឬវិធានការផ្សេងទៀតដែលដាក់ចេញតាមច្បាប់នេះ»។ អ្នកបំពានគេចវេះពីការធ្វើចត្តាឡីស័កអាចប្រឈមនឹងការជាប់ពន្ធនាគារដល់ទៅដល់៣ឆ្នាំ បើសិនជាបានចម្លងវីរុសដល់អ្នកដទៃអំឡុងការបំពាន៕ | 2021-03-16T07:00:00+07:00 | khmer.voanews.com | https://khmer.voanews.com/a/cambodia-records-105-detected-per-day-high-since-pandemic/5816324.html |
dee02f19-a679-43a4-a960-89815c6b6457 | ក្រសួងសុខាភិបាល៖ ចាក់វ៉ាក់សាំងជំងឺកូវីដ១៩ Sinopharm និង Astra Zeneca នៅទូទាំងប្រទេស កើនដល់ចំនួន ១៧៨,៤៩៦នាក់ | របាយការណ៍របស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅយប់ថ្ងៃនេះបង្ហាញថា គិតត្រឹមថ្ងៃទី១៥ ខែមីនា ឆ្នាំ២០២១នេះ ក្រសួងបានចាក់វ៉ាក់សាំងកូវីដ១៩ ស៊ីណូហ្វាម (Sinopharm) និង អាស្រ្តាហ្សេនីកា (Astra Zeneca) ជូនជនស៊ីវិលទូទាំងប្រទេស៖ Sinopharm ដែលបានចាក់សរុបចំនួន៖ ១៤៤,១៥៦នាក់ Astra Zeneca ដែលបានសរុបចំនួន៖ ៣៤,៣៤០នាក់ | 2021-03-16T06:52:00+07:00 | freshnewsasia.com | https://m.freshnewsasia.com/index.php/en/localnews/189840-2021-03-15-16-52-19.html |
c84c2112-b9ae-4c31-a420-bfd6dfa9714c | លោកស្រីវេជ្ជបណ្ឌិត ឱ វណ្ណឌីន: ជំងឺកូវីដ-១៩ បម្លែងថ្មី អាចចម្លងពី៦ ទៅ៧ នាក់ក្នុងពេលតែមួយ | ថ្លែងនៅក្នុងសន្និសីទសារព័ត៌មាន កាលពីព្រឹកថ្ងៃទី១៥ ខែមីនា ឆ្នាំ២០២១ ទាក់ទងច្បាប់ ស្តីពីការទប់ស្កាត់ការរីករាលដាល នៃជំងឺកូវីដ-១៩ លោកស្រីវេជ្ជបណ្ឌិត ឱ វណ្ណឌីន រដ្ឋលេខាធិការ និងអ្នកនាំពាក្យក្រសួងសុខាភិបាលបានបញ្ជាក់ ថា ជំងឺកូវីដ-១៩ បម្លែងថ្មី មានលទ្ធភាពចម្លងបានលឿនជាងមុន គឺអាចការចម្លងពី ៦ទៅ៧នាក់ ក្នុងពេលតែមួយ ដែលវីរុសមុន គឺអាចចម្លងតែ៣ ឬ ៤នាក់ ប៉ុណ្ណោះ។ លោកស្រីវេជ្ជបណ្ឌិត ឱ វណ្ណឌីន បានលើកឡើងថា កូវីដ១៩ ដែលបម្លែងថ្មីនេះ មានលទ្ធភាពនៃការចម្លងលឿនហើយអាចវ៉ៃលុកលឿនធ្វើឲ្យមនុស្សស្លាប់ទៀតផង។ ការចម្លងត្រូវបានរកឃើញ ៧នាក់ក្នុងពេលតែមួយ បើយើងប្រៀបធៀបនឹងការចម្លងនៅពេលមុនមានតែ ៣ ទៅ ៤នាក់ ប៉ុន្តែមកដល់វីរុសកូវីដ-១៩ ថ្មីនេះ ការចម្លងគឺ ៦ ទៅ ៧នាក់។ លោកស្រីបន្តថា វីរុសកូវីដថ្មីនេះសាហាវជាងមុនៗ ដែលដែលអាចធ្វើឱ្យបុគ្គលស្លាប់បាន ដែលថ្មីៗនេះ មានមានករណីស្លាប់ម្នាក់រួចទៅហើយ ។ ជាមួយគ្នានេះ ក៏នៅមានអ្នកដែលស្ថិតក្នុងសភាពធ្ងន់ធ្ងរមួយចំនួនទៀតដែរ ដែលក្រុមគ្រូពេទ្យកំពុងតែជួយ សង្គ្រោះ។ បើតាមលោកស្រីវេជ្ជបណ្ឌិត ឱ វណ្ណឌីន វីរុសកូវីដ-១៩ បម្លែងថ្មី កំពុងតែចរាចរយ៉ាងសកម្មខ្លាំងក្លានៅក្នុងប្រទេសកម្ពុជា ដោយយើងមិនដឹងថា វានៅទីណាខ្លះនោះទេ ។ ជាពិសេសនៅរាជធានីភ្នំពេញនេះតែម្តង ដែលមានការចម្លងបន្តគ្នាលឿនណាស់ និងឆ្លងបន្តទៅខេត្ត មួយចំនួនរួចទៅហើយ។ ជាមួយគ្នានោះ លោកស្រីក៏បានអំពាវនាវដល់ប្រជាពលរដ្ឋទាំងអស់បន្តការប្រុងប្រយ័ត្នខ្ពស់លើស្ថានភាពឆ្លងរបស់វីរុសកូវីដ-១៩ បម្លែងថ្មី ដូច្នេះ ពេលនេះ បើមិនមានករណីចាំបាច់ទេ សូមនៅផ្ទះ កុំចល័តពីកន្លែងមួយទៅកន្លែងមួយ ហើយក៏មិនត្រូវបង្កការជួបជុំគ្នាច្រើននោះដែរ ដូចជាពិធីមង្គលការ និងបុណ្យសាសនាផ្សេងៗ។ អ្នកនាំពាក្យក្រសួងសុខាភិបាលបានបញ្ជាក់ទៀតថា ដំណាក់កាលនេះជាដំណាក់លំបាក ដែលបុគ្គលគ្រប់រូបមានកាតព្វកិច្ចចាំបាច់ក្នុង ការចូលរួមអនុវត្តន៍វិធានការសុខាភិបាល និងវិធានការផ្សេងៗទៀត ដែលសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា និងក្រសួងសុខាភិបាលបានដាក់ចេញ ដូចជាការអំពាវនាវខាងលើនេះជាដើម ហើយរួមសាមគ្គីគ្នាប្រយុទ្ធនឹងសត្រូវអត់ស្រមោលទាំងអស់គ្នា ហើយបរាជ័យ ឬជោគជ័យលើការប្រយុទ្ធនឹងកូវីដ-១៩ នាពេលនេះ គឺអាស្រ័យលើការចូលរួមរបស់បងប្អូនទាំងអស់គ្នា៕ | 2021-03-16T05:07:00+07:00 | kampucheathmey.com | https://www.kampucheathmey.com/health/82268 |
33ef3703-afc6-4224-ba1c-1e7379c0396a | អភិបាលខេត្តព្រៃវែង ចុះតាមប៉ុស្ដិ៍ត្រួតពិនិត្យដោយផ្ទាល់នៅភូមិសាស្ត្រដែលផ្អាកការចេញ-ចូលបណ្តោះអាសន្ន ដើម្បីពង្រឹងការទប់ស្កាត់ការរីករាលដាលជំងឺកូវីដ១៩ | យោងស្ថានភាពរីករាលដាលនៃជំងឺកូវីដ-១៩ មានសភាពមិនទាន់ធូរស្រាល លោក ជា សុមេធី អភិបាលខេត្តព្រៃវែង ថ្ងៃទី១៥ ខែមិនា ឆ្នាំ២០២១នេះ បានចុះត្រួតពិនិត្យគោលដៅប៉ុស្ដិ៍ត្រួតពិនិត្យចំនួន៤ទីតាំងដោយផ្ទាល់ ក្នុងភូមិសាស្ត្រស្រុកពាមរក៍ ដែលរដ្ឋបាលខេត្តព្រៃវែងបានផ្អាកបណ្តោះអាសន្ននូវការចេញ-ចូល ដើម្បីទប់ស្កាត់ការរីករាលដាលនៃជំងឺកូវីដ១៩។ ទីតាំងទាំង៤នោះ គឺឃុំព្រែកខ្សោយ ១កន្លែង នៅឃុំព្រែកខ្សោយ ១កន្លែង នៅឃុំអ្នកលឿង ១កន្លែង និងនៅឃុំពាមរក៍ ១កន្លែង ដែលរដ្ឋបាលខេត្តព្រៃវែងបានផ្អាកបណ្តោះអាសន្ននូវការចេញ-ចូល ដើម្បីទប់ស្កាត់ការរីករាលដាលនៃជំងឺកូវីដ១៩ ចូលក្នុងសហគមន៍ ជាពិសេសព្រឹត្តិការណ៍ «សហគមន៍ ២០ កុម្ភៈ» ដែលនៅតែបន្តកើនឡើង។ ការចុះពិនិត្យនេះ គឺក្នុងគោលបំណងបង្កើនការរឹតបន្តឹងលើការត្រួតពិនិត្យ និងការគ្រប់គ្រងទីតាំងក្នុងគោលដៅនីមួយៗ ធានាបាននូវប្រសិទ្ធភាពនៃការចូលរួមប្រយុទ្ធប្រឆាំង បង្ការ ទប់ស្កាត់ជាមួយរាជរដ្ឋាភិបាល និងអនុវត្តនូវវិធានការ និងសេចក្ដីណែនាំរបស់ក្រសួងសុខាភិបាល។ ក្នុងឱកាសនេះ លោកអភិបាលខេត្តបានកោតសរសើរ និងលើកទឹកចិត្តចំពោះគណៈកម្មាការប្រយុទ្ធប្រឆាំងជំងឺកូវីដ១៩ខេត្ត ក្រុមគ្រូពេទ្យ ព្រមទាំងមន្ត្រី និងកងកម្លាំងក្នុងគោលដៅទាំងអស់ ដែលបានប្រឹងប្រែងអស់ពីកម្លាំងកាយចិត្តក្នុងបេសកកម្មនេះ៕ | 2021-03-16T04:31:00+07:00 | freshnewsasia.com | https://m.freshnewsasia.com/index.php/en/localnews/189833-2021-03-15-14-31-41.html |
a3e92ebc-603e-47e3-86c7-91e2055fd76d | យុទ្ធនាការប្រយុទ្ធប្រឆាំង ការរីករាលដាល ជំងឺកូវីដ១៩ គឺជាកាតព្វកិច្ច របស់យើងទាំងអស់គ្នា | សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា អំពាវនាវហើយអំពាវនាវទៀត សូមបងប្អូនប្រជាពលរដ្ឋប្រុងប្រយ័ត្នខ្ពស់ចំពោះវីរុសកូវីដ-១៩ បើមិនចាំបាច់កុំចេញពីផ្ទះ ការជួបជុំរៀបមង្គលការ ឡើងផ្ទះ និងបុណ្យទាន សូមពន្យារពេលសិន និងសូមបន្តចូលរួមជាមួយវិធានការ ៣ការពារ ៣កុំ នេះឲ្យបានល្អប្រសើរ។ ព្រមជាមួយគ្នានេះផងដែរ ដោយអនុវត្តតាមការណែនាំចង្អុលបង្ហាញរបស់លោកនាយឧត្តមសេនីយ៍ សៅ សុខា អគ្គមេបញ្ជាការរង កងយោធពលខេមរភូមិន្ទ មេបញ្ជាការ កងរាជអាវុធហត្ថលើផ្ទៃប្រទេស និងគោរពទៅតាមអនុសាសន៍ដ៏ខ្ពង់ខ្ពស់របស់ប្រមុខរាជរដ្ឋាភិបាល លោកឧត្តមសេនីយ៍ឯក រ័ត្ន ស៊្រាង មេបញ្ជាការរង កងរាជអាវុធហត្ថលើផ្ទៃប្រទេស ជាមេបញ្ជាការកងរាជអាវុធហត្ថរាជធានីភ្នំពេញ បានថ្លែងទៅកាន់សមាជិកក្រោមឱវាទទាំងអស់ថា យុទ្ធនាការប្រយុទ្ធប្រឆាំងការរីករាលដាលជំងឺកូវីដ១៩ គឺជាកាតព្វកិច្ចរបស់យើងទាំងអស់គ្នា កុំថាឡើយយើងជាកងកម្លាំង បើទោះបីយើងជាពលរដ្ឋសាមញ្ញ ក៏ត្រូវចូលរួមឲ្យសកម្ម ជាមួយរាជរដ្ឋាភិបាលក្នុងការ បង្កា ទប់ស្កាត់ ជំងឺដ៏កាចសាហាវមួយនេះ។ ដូច្នេះកម្លាំងកងរាជអាវុធហត្ថរាជធានីភ្នំពេញ ត្រូវតែបន្តចូលរួមជាមួយស្ថាប័នចម្រុះគ្រប់ប្រភេទ ក្នុងការដាស់តឿនក្រើនរំលឹក និងជួយជំរុញដល់ប្រជាពលរដ្ឋ អនុវត្តនូវវិធានការ «៣ការពារ ៣កុំ» របស់សម្តេចអគ្គមហាសេនាបតីតេជោ ហ៊ុន សែន និងបន្តចូលរួម ប្រចាំការ ការពារ ត្រួតពិនិត្យ និងត្រៀមអន្តរាគមន៍ នៅតាមទីតាំង ដាក់ឱ្យធ្វើចត្តាឡីស័ក និងសម្រាកព្យាបាលអ្នកជំងឺឆ្លងកូវីដ-១៩ (COVID-19) ក្នុងរាជធានីភ្នំពេញ មានជាង100ទីតាំង ឲ្យបានម៉ឺងម៉ាត់បំផុត។ វិធានការ៣ការពារ រួមមាន ៖ 1.ពាក់មាស់ 2.លាងដៃ 3.រក្សាគម្លាតសុវត្ថិភាពសង្គម គម្លាតសុវត្ថិភាពបុគ្គល ចាប់ពី១ម៉ែត្រកន្លះ ឡើងទៅ ឲ្យបានគ្រប់គ្នានិងគ្រប់ទីកន្លែង។ សម្តេចបញ្ជាក់ថា ចំណុចបីការពារនេះសំខាន់ខ្លាំងណាស់ធ្វើដូច្នេះទើបអាចយកឈ្នះលើជំងឺកូវីដ-១៩ បានដោយជោគជ័យ។ វិធានការ៣កុំរួមមាន ៖ 1.កុំចូលទៅកន្លែងបិទជិតគ្មានខ្យល់ចេញចូល និងប្រើម៉ាស៊ីនត្រជាក់ច្រើនពេក 2.កុំទៅកន្លែងមានមនុស្សច្រើនកុះករ 3.កុំប៉ះពាល់គ្នា កុំចាប់ដៃគ្នា កុំគៀកស្មាគ្នា កុំអោបគ្នាជាដើម ព្រមជាមួយគ្នានេះសម្តេចអគ្គមហាសេនាបតីតេជោ ហ៊ុន សែន ក៏បានសុំការយោគយល់ពីប្រជាជននៅតាមបណ្តាខេត្ត បើសិនជាអាចពន្យាពេលក្នុងការធ្វើដំណើរមកកាន់ទីក្រុងភ្នំពេញ សូមពន្យាសិន ដើម្បីទុកឱកាសឲ្យរាជធានីភ្នំពេញដោះស្រាយបញ្ហាជៀសវាងការកកស្ទះចរាចរណ៍ដែលនេះជាមូលហេតុមួយក្នុងចំណោមមូលហេតុនៃការចំលងពីគ្នាទៅវិញទៅមកផងដែរ ចំពោះអ្នកនៅទីក្រុងភ្នំពេញ បើមិនចាំបាច់ទេសូមមេត្តាកំចេញមកក្រៅផ្ទះ សូមរួមគ្នាបង្ការទប់ស្កាត់កូវីដ-១៩ ទាំងអស់គ្នា៕ | 2021-03-16T04:29:00+07:00 | dap-news.com | https://dap-news.com/national/2021/03/15/127070/ |
f0865c08-0982-42d6-8968-5935916dbefc | រដ្ឋបាលរាជធានីភ្នំពេញ ប្រកាសឱ្យផ្អាកការរៀបចំអាពាហ៍ពិពាហ៍ និងកម្មវិធីជួបជុំនានា ដើម្បីកាត់បន្ថយការរីករាលដាលជំងឺកូវីដ-១៩ ក្នុងព្រឹត្តិការណ៍សហគមន៍ | រដ្ឋបាលរាជធានីភ្នំពេញ នៅថ្ងៃទី១៥ ខែមីនា ឆ្នាំ២០២១នេះ បានចេញសេចក្តីជូនដំណឹងមួយដោយប្រកាសឱ្យផ្អាកជាបណ្ដោះអាសន្ននូវរាល់ការរៀបចំ ពិធីអាពាហ៍ពិពាហ៍ ពិធីជប់លៀង ពិធីសាសនា កម្មវិធីជួបជុំសិក្ខាសាលា និងវគ្គបណ្ដុះបណ្ដាលផ្សេងៗ ដើម្បីបញ្ចៀស និងកាត់បន្ថយជាអតិបរមានូវការផ្ទួន រីករាលដាលជំងឺកូវីដ១៩ ក្នុងព្រឹត្តិការណ៍សហគមន៍ ២០-កុម្ភៈ នៅរាជធានីភ្នំពេញ។ ការចេញសេចក្តីជូនដំណឹងនេះ បានធ្វើឡើង បន្ទាប់ពីមាន អនុសាសន៍របស់ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងច្បាប់ ក៏ដូចជាអនុក្រឹត្យ ស្ដីពីវិធានការទប់ស្កាត់ការឆ្លងរាលដាលនៃជំងឺកូវី៥-១៩ និងជំងឺឆ្លងកាចសាហាវ និងប្រកបដោយ គ្រោះថ្នាក់ធ្ងន់ធ្ងរផ្សេងទៀត។ តាមសេចក្តីជូនដំណឹងដែលបណ្តាញព័ត៌មាន Fresh News ទទួលបាន រដ្ឋបាលរាជធានីភ្នំពេញ បានបញ្ជាក់ថា ក្នុងគោលបំណងទប់ស្កាត់ការរាតត្បាតនៃជំងឺកូវីដ-១៩ ដែលបាននឹងកំពុងផ្ទុះឡើងជាលើកទី៣ ក្នុង «ព្រឹត្តិការណ៍សហគមន៍ ២០-កុម្ភៈ» រដ្ឋបាលរាជធានីភ្នំពេញ មានកិត្តិយសសូមជម្រាបជូនដំណឹងដល់ម្ចាស់កម្មវិធី ប្រជាពលរដ្ឋ និងសាធារណជនទាំងអស់មេត្តាជ្រាប និងសូមចូលរួមអនុវត្តដោយស្មារតីយោគយល់ អធ្យាស្រ័យខ្ពស់បំផុត នូវវិធានការបិទសកម្មភាពសង្គមមួយចំនួន ដូចខាងក្រោម៖ ១៖ ត្រូវផ្អាកជាបណ្ដោះអាសន្ននូវរាល់ការរៀបចំពិធីអាពាហ៍ពិពាហ៍ ពិធីជប់លៀង ពិធីសាសនា កម្មវិធី ជួបជុំ សិក្ខាសាលា និងវគ្គបណ្ដុះបណ្ដាលផ្សេងៗ ដើម្បីបញ្ចៀស និងកាត់បន្ថយជាអតិបរមានូវការផ្ទួន រីករាលដាលជំងឺកូវីដ-១៩ ក្នុង ព្រឹត្តិការណ៍សហគមន៍ ២០-កុម្ភៈ” នៅរាជធានីភ្នំពេញ។ ២៖ ចំពោះការរៀបចំពិធីអាពាហ៍ពិពាហ៍បែបប្រពៃណីក្នុងរង្វង់ក្រុមគ្រួសារ និងពិធីបុណ្យសព ដែលពុំអាច លើកពេលបាន ម្ចាស់កម្មវិធីត្រូវផ្តល់កិច្ចសហការល្អជាមួយអាជ្ញាធរមូលដ្ឋានតាមរយៈ (១) កាត់បន្ថយ ចំនួនភ្ញៀវចូលរួម និងរយៈពេលប្រារព្ធកម្មវិធី ឱ្យនៅត្រឹមកម្រិតអប្បបរមា ក្នុងរង្វង់សាច់ញាតិចាំបាច់ ជារបៀបសែនព្រេន (២) ចាត់ឱ្យមានអ្នកវាស់កម្ដៅ បាញ់អាល់កុល-ជែល ចែកម៉ាស និងចូលរួមអនុវត្ត ការស្កេន QR Code «ទប់ស្កាត់កូវីដ Stop Covid» (៣) រៀបចំតុអាហារមិនឱ្យលើសពី ៥នាក់/១តុ (៤) រក្សាគម្លាតសុវត្ថិភាពសង្គម និងគម្លាតសុវត្ថិភាពបុគ្គលឱ្យបានត្រឹមត្រូវ និង (៥) ត្រូវអនុវត្តឱ្យបាន ម៉ឺងមាត់បំផុតតាមការណែនាំរបស់ក្រសួងសុខាភិបាល ជាពិសេសវិធានការ «៣ ការពារ និង ៣ការពារ» របស់ សម្ដេចតេជោ ហ៊ុន សែន។ ៣៖ ក្នុងករណីប្រសិនបើម្ចាស់កម្មវិធីណាមួយមិនចូលរួមសហការ អាជ្ញាធរមូលដ្ឋាន និងមន្ទីរ-អង្គភាពជំនាញ ពាក់ព័ន្ធ ត្រូវបានបិទកម្មវិធីនោះជាបន្ទាន់ ដោយមិនទទួលខុសត្រូវរាល់ការខាតបង់ឡើយ។ ជាមួយគ្នានេះ ត្រូវចាត់វិធានការច្បាប់ចំពោះជនទាំងឡាយណាដែលបំពាន និងមិនព្រមផ្ដល់កិច្ចសហការ ក្នុងការទប់ស្កាត់ការរីករាលដាលនៃជំងឺកូវីដ-១៩ តាមខ្លឹមសារនៃសេចក្ដីជូនដំណឹងនេះ។ ៤៖ សេចក្ដីជូនដំណឹងនេះ មានសុពលភាពអនុវត្ត ចាប់ពីថ្ងៃជូនដំណឹងនេះតទៅ រហូតដល់មានសេចក្ដីជូន ដំណឹងថ្មីមកជំនួសវិញ៕ ខាងក្រោមនេះជាសេចក្តីជូនដំណឹងរបស់ រដ្ឋបាលរាជធានីភ្នំពេញ៖ | 2021-03-16T03:35:00+07:00 | freshnewsasia.com | https://m.freshnewsasia.com/index.php/en/localnews/189831-2021-03-15-13-35-28.html |
Subsets and Splits
No community queries yet
The top public SQL queries from the community will appear here once available.